

**ПЛАН РAЗВОЈА**

**ОПШТИНE ДИМИТРОВГРАД**

**2023 – 2029.**

Израду Плана развоја општине Димитровград за период 2023 – 2029. године

Општина Димитровград реализовала је уз стручну подршку Регионалне развојне агенције Југ



Димитровград, септембар 2023.

ЛИСТА СКРАЋЕНИЦА

ИПА – Инструмент за претприступну помоћ

SWOT Strengths, Weaknesses, Opportunities, Threats – снаге, слабости, прилике, претње

УН – Уједињене нације

ЕУ – Европска унија

ОУН – Организација уједињених нација

РЗС – Републички завод за статистику

РСД – Међународна ознака валуте за динар

БДП – Бруто домаћи производ

ЛПА – Локална пореска администрација

ЦЕОП – Централна евиденција обједињене процедуре

УЉР – Управљање људским ресурсима

ГИС – Географски информациони систем

ИТ – Информационе технологије

РГЗ – Републички геодетски завод

ПП – Просторни план

ПГР – План генералне регулације

ПДР – План детаљне регулације

ЈКП – Јавно комунално предузеће

МГСИ – Министарство грађевинарства, саобраћаја и инфраструктуре

РСЈП – Републички секретаријат за јавне политике

ЈЛС – Јединица локалне самоуправе

ЈП – Јавно предузеће

ЈУ – Јавна установа

ОУ – Општинска управа

ЦСР – Центар за социјални рад

ПУК – Помоћ у кући

ОЦД – Организације цивилног друштва

НВО – Невладина организација

МЗ – Месна заједница

РС – Република Србија

МСП – Мала и средња предузећа

ПР – Предузетник

НАЛЕД – Национална алијанса за локални економски развој

ИСО – Међународна организација за стандардизацију

ХАЦЦП – Анализа опасности и критичних контролних тачака

ИПАРД – Инструмент за претприступну помоћ у области руралног развоја

САДРЖАЈ

1. УВОД
2. Процес израде Плана развоја
3. Преглед и оцена постојећег стања
4. SWОТ анализа
   1. SWОТ анализа за унапређење јавне управе и друштвених делатности
   2. SWОТ анализа за развој инфраструктуре и заштиту животне средине
   3. SWОТ анализа за развој привреде
5. Визија Општине Димитровград
6. Приоритетни циљеви и мере
   1. Развојни правац 1 – Унапређење јавне управе и друштвених делатности

6.2 Развојни правац 2 – Развој инфраструктуре и заштита животне средине

6.3 Развојни правац 3 – Развој привреде

1. Оквир за спровођење, праћење спровођења, извештавање и вредновање Плана развоја Општине Димитровград 2023 – 2029.
   1. Праћење спровођења Плана развоја
   2. Вредновање постигнутих учинака Плана развоја
   3. Извештавање о спровођењу и постигнутим учинцима Плана развоја
   4. Ревизија плана развоја

# 

# УВОДНА РЕЧ ПРЕДСЕДНИКА ОПШТИНЕ

**Поштоване суграђанке и суграђани**,

Пред вама је План развоја општине Димитровград за период 2023 – 2029. године који представља стратешки документ развојног планирања највишег реда и који ће у наредном периоду бити главна смерница за развој наше општине. Израђен је на начелима доброг управљања уз пуно поштовање партнерског односа са грађанима, приватним и невладиним сектором са посебним акцентом на израду реалног, остваривог и одрживог плана; одређивање приоритета за сваку област и потпуну транспарентност током целог процеса.

Планом развоја дефинисани су стратешки приоритети усмерени на развој и опремање радних зона, рад на унапређењу постојеће пољопривредне производње, као и локалне туристичке понуде. Намера општине Димитровград је дана најбољи начин, плански ради на унапређењу квалитета услуга општинске управе према грађанима и привреди, повећању капиталних инвестиција, унапређењу социјалних услуга и здравствене заштите и побољшању квалитета образовања. План предвиђа припрему пројеката у циљу реконструкције постојеће и изградње нове инфраструктуре из области енергетске ефикасности, саобраћајне, водоводне и канализационе инфраструктуре.

Дефинишући стратешке циљеве и приоритете по областима, локална самоуправа је узела у обзир све важеће правне документе којима су дефинисани циљеви и кораци у процесу приступања Европској унији, те су одговарајући стандарди Европске уније уграђени у мере које су предвиђене Планом развоја.

Транспарентни и партиципативни процеси у промишљању будућности наше општине афирмишу општину Димитровград као савремену, отворену и одговорну према грађанима.

Реализација Плана развоја подразумева проактивни однос, као и одговоран и координисан рад свих чланова заједнице, окупљених око заједничког циља - *бољег живота и услова рада свих становника општине Димитровград*.

**Председник општине**

Владица Димитров

### I УВОД

### I УВОД

План развоја општине Димитровград за период 2023–2029. године је кључни стратешко-плански документ општине који треба да подстакне будући раст и развој целокупне локалне заједнице. План развоја обухвата друштвену и економску сферу, али и аспекте заштите и побољшања животне средине, просторног уређења, изградње и реконструкције инфраструктуре и унапређења рада јавног сектора и друштвених делатности, при чему ће један од битних аспеката бити посвећивање пажње перспективи родне равноправности и даљем развоју механизама за унапређење родне равноправности.

План развоја је израђен као оквир за дефинисање заједничких циљева, подстицање локалних снага, али и као одговор на изазове будућег развоја општине Димитровград и свеукупног живота у њему. Као такав, План развоја је у складу са развојним плановима, програмима, стратегијама и политикама на вишим нивоима власти, али и са другим секторским стратегијама и законским оквиром на републичком нивоу.

Целокупан процес координације и праћења израде Плана развоја био је у надлежности Координационог тима за израду Плана развоја општине општине Димитровград за период 2023–2029. године, у следећем саставу:

1. Зоран Геров – заменик председника општине Димитровград, председник Координационог тима
2. Зоран Ђуров – председник Скупштине општине Димитровград, координатор
3. Жан Цоневић – помоћник председника општине Димитровград, члан
4. Драган Манчев – члан Општинског већа општине Димитровград, члан
5. Дејан Милев – члан Општинског већа општине Димитровград, члан
6. Драган Голубов – начелник Општинске управе општине Димитровград, члан
7. Зорица Соколов – секретар Скупштине општине Димитровград, члан.

Сврха Плана развоја је да информише целокупну јавност – јавни, приватни и цивилни сектор о будућем развојном путу општине, те као такав представља основу за израду будућих детаљних планова и програма у појединим секторима и областима.

Визија развоја и будући стратешки циљеви развоја општине Димитровград дефинисани су на период од седам година. Прихватајући чињеницу да постављање циљева подразумева не само одговор на питање „шта”, већ и „како”, одговор на ово питање је од кључног значаја за квалитетно спровођење Плана развоја. Координациони тим за израду Плана развоја општине и тематске и стручне радне групе су развиле детаљне стратешке циљеве и мере / пројекте за остваривање тих циљева.

Даље, прецизно припремљени и разрађени пројекти и мере нису само основа за планирање и коришћење финансијских средстава општине, него и добра основа за приступ екстерним изворима финансирања, попут републичког буџета, али и Инструмента за претприступну помоћ (ИПА) програма Европске уније и других међународних или билатералних донатора.

Предуслов за квалитетно и правовремено спровођење Плана развоја јесте препознавање њеног значаја од стране целе локалне заједнице (јавни, приватни и невладин сектор) и виших нивоа власти, али и успостављање Планом развоја предвиђених механизама за његово спровођење, извештавање, и свеукупну операционализацију, а што је задатак који општини Димитровград, али и свим другим актерима у локалној заједници, предстоји у наредном периоду.

План развоја општине Димитровград 2023–2029. године израдио је Координациони тим за израду Плана развоја општине и три тематске радне групе, уз техничку, стручну и методолошку подршку Регионалне развојне агенције „Југ” из Ниша и уз пуно учешће јавног, приватног и цивилног сектора.

Изрази којима се означавају лица у овом Плану односе се подједнако на лица мушког и женског пола без обзира на то у којем су граматичком роду изражени.

### II МЕТОДОЛОГИЈА ИЗРАДЕ ПЛАНА РАЗВОЈА ОПШТИНЕ ДИМИТРОВГРАД 2023–2029. ГОДИНЕ

Према Закону о планском систему Републике Србије ("Сл. гласник РС", бр. 30/2018), План развоја је дугорочни документ развојног планирања који усваја Скупштина јединице локалне самоуправе на период од најмање седам година. Према наведеном Закону, основни елементи Плана развоја су: анализа постојећег стања, визија, приоритетни циљеви и преглед мера (програми и пројекти) којима се достижу предложени циљеви, са краћим описом. План развоја представља документ интегрисаног планирања полазећи од основне претпоставке међузависности природних, друштвених и економских система, са циљем достизања синергијских ефеката, уз задржавања основног фокуса сваког од сектора.

Стратешко планирање јесте један од инструмената који стоје на располагању локалној самоуправи у вршењу њене основне улоге, а то је обезбеђивање развоја и константно унапређивање привредног и институционалног амбијента за привлачење инвестиција и јачање локалне економије, развијање партнерских односа са приватним сектором, друштвени развој, просторно-планско планирање и изградња инфраструктуре, заштита животне средине, итд.

Услед истека важности Стратегије одрживог развоја, општинско руководство и стручне службе одлучили су да приступе изради Плана развоја општине за период 2023–2029. године, као свеобухватног стратешког документа будућег развоја општине, који ће у себи садржати компоненту будућег просторно планског планирања и развоја инфраструктуре, привреде, друштвених делатности, локалне самоуправе и заштите животне средине и јавне управе.

На основу усвојене методологије послови координације израде Плана развоја општине поверени су Координационом тиму за израду Плана развоја општине и тематском радним групама које су чинили: представници општинске управе, стручна лица општинских јавних предузећа и установа, стручна лица републичких јавних предузећа и установа, представници социјалних, образовних и здравствених институција, представници цивилног сектора, представници привредника и пољопривредника и других стручњака.

Основни задатак Координационог тима и радних група био је да ураде анализу постојећих ресурса, дају препоруке за будући развој општине у оквиру свог делокруга рада, дефинишу циљеве и да предложе мере и пројекте за унапређење развоја општине Димитровград.

Иако је процес планирања и израде Плана развоја општине инициран од стране општинског руководства, његово спровођење је засновано на принципу „одоздо на горе”, који подразумева дефинисање приоритета кроз консултативне процесе свих нивоа власти и свих сектора друштва.

У складу са приоритетним областима дефинисаним пројектним задатком, формиране су 3 радне групе у следећим областима: 1. Радна група за унапређење јавне управе и друштвених делатности 2. Радна група за развој инфраструктуре и заштиту животне средине и 3. Радна група за развој привреде.

У складу са пројектним задатком и на основу израђене социо-економске анализе (профил заједнице), урађена је SWOT анализа на основу које су дефинисани конкретни секторски циљеви, подциљеви, мере и пројекти.

Стратешко планирање је континуирани процес утврђивања циљева локалне заједнице и начина њиховог постизања који је партиципативан и који се остварује кроз партнерство свих заинтересованих страна. На овај начин постиже се и власништво над процесом и над документом који је резултат процеса, али и консензус и подела одговорности за постављане циљева и избор начина за њихово постизање. Тиме што јасно дефинише приоритете и правце развоја, даје се јасан оквир за будуће инфраструктурне инвестиције и стварају се претпоставке да развој буде вођен реалним потребама локалне заједнице.

Партнерство и партиципација подразумевају заједнички рад на изради Плана развоја општине којим се гарантује ангажовање већих ресурса, веће знање и повећава се поверење у процес у коме добровољно учествују и сарађују сви релевантни актери, чиме се обезбеђује транспарентност рада органа локалне самоуправе.

Усвајање Плана развоја од стране Скупштине општине представља знак потенцијалним донаторима, постојећим привредницима и будућим инвеститорима да постоји социјални консензус око тога шта су развојни приоритети на локалном нивоу.

#### Зашто стратешко планирање развоја?

Закон о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон и 47/2018) прописује да „Јединице локалне самоуправе сарађују и удружују се ради остваривања заједничких циљева, планова и програма развоја... „ (Члан 13), да „Општина, преко својих органа, у складу с Уставом и законом: 1) доноси програме развоја; ... 7) доноси и реализује програме за подстицање локалног економског развоја, предузима активности за одржавање постојећих и привлачење нових инвестиција и унапређује опште услове пословања; „(Члан 20), и да „Скупштина општине, у складу са законом: 4) доноси програм развоја општине и појединих делатности;” (Члан 32).

Поред тога што је то законска обавеза, важан разлог за припрему и доношење Плана развоја општине је потреба да се у циљу унапређења локалног одрживог развоја обезбеди синхронизована и координисана планска активност на различитим нивоима општине. На тај начин се обезбеђују услови да се приоритетни развојни пројекти потпуно припреме (израдом потребне документације, усаглашавањем планских докумената, решавањем имовинско правних односа), чиме се стичу услови да се обезбеде додатна финансијска средства за њихову реализацију. Такође, веома важна је и чињеница да повлачење средстава из већине домаћих и међународних фондова и програма није могуће уколико не постоји усвојен документ у коме се дефинишу циљеви и приоритети локалне заједнице за које се траже средства.

У том смислу, главни циљ стратешког планирања јесте доношење Плана којим се подржава визија и вредност заједнице. Такође, циљ је остварити чврсто партнерство на локалном нивоу кроз заједничко дефинисање, процену и активирање развојних шанси и циљева путем заједничких акција и пројеката. Како бављење развојем захтева знање и компетенције, циљ овог процеса јесте да јача капацитете локалних људских ресурса кроз сталне едукације и обуке. Оптимална расподела буџетских средстава треба да буде заснована на приоритетима развоја општине, те стога циљ стратешког планирања јесте да иницира и да уведе праксу вишегодишњег планирања локалног буџета, у циљу правовременог издвајања буџетских средстава за реализацију општинских приоритета. Законом о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019 и 72/2019) предвиђа се да се у процесу израде буџета врши вишегодишња расподела ресурса, како би се обезбедило оптимално функционисање локалне самоуправе. Оваквим планирањем, које повезује планске циљеве и активности са средствима потребним за њихову реализацију, утврђују се основни развојни правци општине и помаже у оптималној алокацији ограничених средстава.

#### Стратешки, законски и институционални оквир за планирање локалног одрживог развоја

Од 2005. године до данас Влада Републике Србије донела је више стратешких докумената у којима су наведени национални циљеви, приоритети и мере и који представљају оквир за разматрање и планирање локалног развоја.

План развоја општине Димитровград 2023–2029. године је усаглашен са следећим националним стратешким документима:

* Стратегија паметне специјализације у Републици Србији за период од 2020. до 2027. године
* Стратегија индустријске политике Републике Србије од 2021. до 2030. године
* Стратегија пољопривреде и руралног развоја Републике Србије за период 2014–2024.
* Стратегија запошљавања у Републици Србији за период од 2021. до 2026. године
* Стратегија за младе у Републици Србији за период од 2022. до 2030. године
* Стратегија развоја туризма Републике Србије за период од 2016. до 2025. године
* Стратегије развоја дигиталних вештина у Републици Србији за период од 2020. до 2024. године
* Стратегија развоја стартап екосистема Републике Србије за период од 2021. до 2025. године
* Стратегија за родну равноправност за период од 2021. до 2030. године
* Стратегија за стварање подстицајног окружења за развој цивилног друштва у Републици Србији за период од 2022–2030. године
* Стратегија за социјално укључивање Рома и Ромкиња у Републици Србији за период од 2022. до 2030. године
* Стратегија развоја водног саобраћаја Републике Србије од 2015. до 2025. године
* Стратегија реформе јавне управе у Републици Србији за период од 2021. до 2030.
* Стратегија развоја информационог друштва и информационе безбедности у Републици Србији за период од 2021. до 2026. године
* Стратегија јавног здравља Републике Србије 2018–2026. године
* Стратегија деинституционализације и развојa услуга социјалне заштите у заједници за период 2022–2026. године
* Стратегија превенције и заштите од дискриминације за период од 2022. до 2030. године
* Стратегија подстицања и развоја страних улагања
* Национални програм заштите животне средине
* План за развој органске производње у Републици Србији за период 2021–2026. године
* Програм управљања отпадом у Републици Србији за период 2022–2031. године
* Стратегија за смањење сиромаштва у Србији
* Национална стратегија одрживог развоја.

Основни закон којим се одређује оквир локалне самоуправе у Републици Србији је Закон о локалној самоуправи. Поред овог закона, закони од значаја за рад локалне самоуправе су и Закон о планском систему, Закон о финансирању локалне самоуправе, Закон о буџетском систему, Закон о планирању и изградњи, Закон о територијалној организацији Републике Србије, Закон о локалним изборима, Закон о јавној својини и сл. Ови закони су највећим делом у складу са европским законодавством, и њима су проширене ингеренције градовима и општинама чиме је знатно појачана финансијска база, неопходна за подстицање локалног одрживог развоја и привлачење капитала, инвестиција и нових пројеката.

#### Надлежности градова и општина

Приликом планирања локалног одрживог развоја, морају се узети у обзир надлежности које су додељене локалној самоуправи. Оне немају могућности да утичу на макроекономско окружење, али имају инструменте да делују у следећим областима:

* Креирање локалног развоја и унапређење оквира за привређивање,
* Политика јавних финансија,
* Просторно и урбанистичко планирање и земљишна политика,
* Инфраструктурно опремање локација за инвестирање,
* Комунална политика, комуналне делатности и заштита природних ресурса
* Оснивање установа и организација,
* Културна, социјална и образовна политика,
* Људски ресурси у јавној управи.

За планирање локалног одрживог развоја најзначајније су надлежности које градови и општине имају у погледу просторног и урбанистичког планирања, уређивања грађевинског и пољопривредног земљишта, обављања комуналних делатности (водоснабдевање, даљински системи за грејање, општински и приопштински превоз путника, одржавање чистоће и депонија, уређивање и одржавање јавних простора и др), управљања пословним простором, доношење програма и акционих планова унапређења стања животне средине, као и надлежности у вези са локалном инфраструктуром и друштвеним делатностима

Јавне финансије су моћан, али сложен инструмент политике развоја. Оно што је најтипичније за ову политику јесте чињеница да ако хоћемо да повећамо приходе, морамо више средстава да узмемо од грађана и привреде. Доношење одлуке о томе колико и од кога узети и на шта потрошити, а да то има оптималан ефекат по друштво, представља највећи изазов у сфери јавних финансија. Управљање финансијама треба да подразумева консултације са онима на које ова политика има најдиректнији утицај (привреда и буџетски корисници).

Што се тиче просторног планирања, грађевинског земљишта и комуналне политике, постоје велика оптерећења и ограничења, која треба имати у виду приликом планирања. Главно ограничење је то што градови и општине до пре десет година нису били власници имовине коју користе, што је представљало велико ограничење за добро управљање имовином. Вредност грађевинског земљишта поред површине и локације и степена опремљености, одређује и постојање просторних и урбанистичких планова, садржина планских аката, локални прописи у вези са грађевинским земљиштем, итд.

#### План развоја општине Димитровград 2023–2029. године

Рад на изради Плана развоја општине Димитровград 2023–2029. године отпочео је крајем 2021. године и планирано је да се целокупан стратешки документ припреми и усвоји од стране Скупштине општине у року од дванаест месеци. На самом почетку израде Плана развоја усвојен је пројектни задатак, дефинисане су приоритетне области, формиран Кординациони тим и тематске радне групе, након чега је одржана серија састанака Координационог тима за израду Плана развоја и тематских радних група, уз укључивање шире јавности у целокупан процес кроз Јавне консултације.

### III СТРУКТУРА ПЛАНА РАЗВОЈА ОПШТИНЕ ДИМИТРОВГРАД

|  |  |  |  |
| --- | --- | --- | --- |
| Аналитички део | I део | II Стратешки део | III Оперативни део |
| Преглед и анализа постојећег стања | SWOT анализа | Развојни правци Приоритетни циљеви  Мере | Средњорочни план који ће се израђивати за сваку годину посебно, почев од 2024. године |

### IV ШЕМА ПРОЦЕСА ИЗРАДЕ ПЛАНА РАЗВОЈА ОПШТИНЕ ДИМИТРОВГРАД

**Радне групе**

ОБЛАСТИ:

Унапређење јавне управе и друштвених делатности

Развој инфраструктуре и заштита животне средине

Привреда и економски развој

АКТЕРИ:

- спољни експерти

- јавна предузећа, јавно комунална предузећа и установе

- здравствене, социјалне, образовне и установе културе

- стручне службе општинске управе

- привредници и пољопривредници

- представници цивилног сектора

ПРЕГЛЕД И АНАЛИЗА СТАЊА

SWOT АНАЛИЗА

РАЗВОЈНИ ПРАВАЦ

СТРАТЕШКИ ЦИЉ

ВИЗИЈА

МЕРЕ ЗА ПОСТИЗАЊЕ ЦИЉЕВА – ПРОЈЕКТИ

ПРАЋЕЊЕ

ПРОЦЕЊИВАЊЕ

АКЦИОНИ ПЛАН

**ЈАВНА РАСПРАВА**

**УСВАЈАЊЕ ПЛАНА РАЗВОЈА ОПШТИНЕ ДИМИТРОВГРАД**

### V ЦИЉЕВИ ОДРЖИВОГ РАЗВОЈА УЈЕДИЊЕНИХ НАЦИЈА



Слика 1. Циљеви одрживог развоја УН[[1]](#footnote-1)

На самиту одржаном 2015. године, Уједињене нације (УН) су усвојиле Агенду 2030. Ова Агенда заменила је Миленијумске циљеве УН који су престали да важе крајем 2015. године.

Агенда 2030 представља јединствену стратегију која подразумева мобилизацију ресурса свих држава како би били остварени циљеви до 2030. Агенду чини 17 циљева и у оквиру њих 169 подциљева, мерених уз помоћ 231 показатеља. Агенда даје смернице свим државама које треба да исте усвоје и прилагоде сопственим приоритетима.

Допринос остваривању циљева одрживог развоја је процес који је у потпуности компатибилан са процесом приступања Републике Србије Европској унији (ЕУ). Постизањем циљева одрживог развоја, земље кандидати за чланство у ЕУ истовремено испуњавају своју обавезу ка приступању ЕУ, тј. спровођење циљева одрживог развоја подржава процес интеграције у ЕУ, јер су циљеви одрживог развоја компатибилни са ЕУ преговарачким поглављима.

Циљеви одрживог развоја УН се спроводе на националном, регионалном и локалном ниву, а прилагођавање глобалних циљева нижим нивоима планирања посматра се као „локализација циљева одрживог развоја”. Локализација се односи на то како локалне власти у процесу планирања подржавају циљеве одрживог развоја акцијама одоздо према горе. Јединице локалне самоуправе су директно одговорне за спровођење великог броја циљева одрживог развоја, у складу са обавезама националних влада. Око 65% циљева из Агенде 2030 не може се реализовати без доприноса регионалних и локалних власти, као што се и око 70% „EU Аcquis Communautaire” (ЕУ Законодавство) реализује на локалном нивоу.

Локалне власти заједно са представницима цивилног и приватног сектора локализују глобалне циљеве и стављају их у локални контекст, односно интегришу их у планове развоја своје локалне заједнице.

Из свега наведеног произилази да локалне самоуправе у процесу дефинисања приоритетних циљева и мера у оквиру Плана развоја, имају обавезу да исте представе и у контексту доприноса циљевима одрживог развоја.

Општина Димитровград је приликом дефинисања приоритетних програма и пројеката, као и показатеља исхода, водила рачуна о локализацији циљева одрживог развоја, јасно наглашавајући везу. Приликом одабира програма и пројеката општина Димитровград се примарно водила питањем које су то мере које су значајне у локалном контексту, а чија имплементација доприноси постизању једног или више циљева одрживог развоја.

### VI ПРЕГЛЕД И АНАЛИЗА ПОСТОЈЕЋЕГ СТАЊА

Преглед и анализа постојећег стања је документ који садржи мерљиве, јасне и објективно идентификоване податке и чињенице о општини Димитровград. Он пружа могућност за сагледавање јасне слике општине у погледу потенцијала и могућности развоја. Подаци коришћени у профилу заједнице преузети су из различитих извора: Републичког завода за статистику (<http://www.stat.gov.rs/>), ДевИнфо базе (<http://devinfo.stat.gov.rs/>), аналитичко-извештајног система Републичког секретаријата за јавне политике (<https://rsjp.gov.rs/>), Националне службе за запошљавање (<http://www.nsz.gov.rs>), Републичког хидрометеоролошког завода Србије (http://www.hidmet.gov.rs/), Агенције за привредне регистре (<https://www.apr.gov.rs>), Тима за социјално укључивање и смањење сиромаштва (<https://socijalnoukljucivanje.gov.rs/indeks/index.html>), званичне презентације општине Димитровград (<http://www.dimitrovgrad.rs/>), локалних јавних предузећа и установа, као и из постојећих база података различитих локалних и регионалних институција као и сличних истраживања рађених у друге сврхе.

Сви подаци и информације у профилу заједнице приказани су кроз табеле, графиконе и одговарајуће текстове и потребно их је редовно, на годишњем нивоу, дограђивати и прилагођавати доступним изворним подацима.

### УВОД

*Општина Димитровград налази се у југоисточном делу Србије, у горњем току реке Нишаве, у близини границе са Републиком Бугарском. Кроз територију Димитровграда пролази значајна међународна друмска саобраћајница, у историји позната као „Via militaris” и железничка пруга Београд — Ниш — Софија, које чине источни крак паневропског саобраћајног Коридора 10* *који повезује Европу са Азијом.*

*На око 5 km од Димитровграда налази се највећи гранични прелаз између Републике Србије и Републике Бугарске – Градина.*

|  |  |  |
| --- | --- | --- |
|  |  |  |
| Број становника[[2]](#footnote-2), попис 2022. | Површина[[3]](#footnote-3) | Просечна нето зарада[[4]](#footnote-4), 2022. |
| **8.043** | **483 km²** | **56,563 РСД** |
|  |  |  |
| Степен  развијености,[[5]](#footnote-5) 2020. | Активна привредна друштва,[[6]](#footnote-6) 2022. | Активни предузетници,[[7]](#footnote-7) 2022. |
| **IV** | **141** | **260** |
|  |  |  |
| Запослени[[8]](#footnote-8), 2022. | Незапослени[[9]](#footnote-9), 2022. | Пољопривредна газдинства[[10]](#footnote-10), 2018. |
| **2.283** | **907** | **747** |
|  |  |  |

**Општина Димитровград** је део [пиротског округа](https://sr.m.wikipedia.org/wiki/%D0%9F%D0%B8%D1%80%D0%BE%D1%82%D1%81%D0%BA%D0%B8_%D1%83%D0%BF%D1%80%D0%B0%D0%B2%D0%BD%D0%B8_%D0%BE%D0%BA%D1%80%D1%83%D0%B3) и простире на површини од 483 km². Према попису становништва, домаћинстава и станова из 2022. године, у Димитровграду живи 8.043 становника, од којих је око 46 одсто бугарске националности.

Област коју данас заузима општина Димитровград била је насељена још у предантичком периоду. Пронађени су трагови насеобине који сведоче о томе да историја ове општине почиње још у доба енеолита, прелазне епохе из каменог у метално доба, смештеног између 3.300 и 2.200 године пре нове ере.

О постојању насеља у античком добу сведоче добро очувани остаци римског пута „Via militaris”, који су 2010. године ископани у току радова на изградњи Коридора 10.

У својој дугој историји, ово насеље је више пута мењало име, а данашњи назив Димитровград, град је добио 1951. године, до када се звао Цариброд. Последњих деценија, било је више покушаја да се врати стари назив Цариброд, који користе и становници бугарске националности.

Табела 1. Основни подаци о општини


|  |  |  |
| --- | --- | --- |
| Основни подаци | Вредности | Година |
| Површина (km2) | 483 | 2021. |
| Број насеља | 43 | 2021. |
| Становништво | 8.043 | 2022. |
| Густина насељености (број становника/km2) | 17 | 2022. |
| Живорођени, број | 44 | 2022. |
| Умрли, број | 163 | 2022. |
| Стопа природног прираштаја | -14,7 | 2022. |
| Очекивано трајање живота живорођених (просек година) | 73,1 | 2022. |
| Просечна старост (у годинама) | 49,31 | 2022. |
| Индекс старења (60+ г. / 0-19 г.) | 268,7 | 2022. |
| Просечан број чланова домаћинства | 2,29 | 2022. |
| Пројектован број становника (средња варијанта ─ нулти миграциони салдо) | 6.986 | 2041. |
| Пројектован број становника (средња варијанта са миграцијама) | 7.641 | 2041. |

Извор: Општине и региони у Републици Србији, 2022, DevInfo база података, РЗС књиге пописа 2022.

**Општину чини 43 насељенa места:** Бањски Дол, Барје, Бачево, Белеш, Било, Бољев Дол, Браћевци, Бребевница, Верзар, Височки Одоровци, Влковија, Врапча, Гојин Дол, Горњи Криводол, Горња Невља, Градиње, Грапа, Гуленовци, Димитровград, Доњи Криводол, Доња Невља, Драговита, Жељуша, Изатовци, Искровци, Каменица, Куса Врана, Лукавица, Мазгош, Мојинци, Паскашија, Петачинци, Петерлаш, Планиница, Поганово, Прача, Протопопинци, Радејна, Сенокос, Скрвеница, Сливница, Смиловци и Трнски Одоровци.

### 1. ОСНОВНЕ КАРАКТЕРИСТИКЕ

#### *1.1. Географски положај и природне карактеристике подручја*

Општина Димитровград налази се у југоисточној Србији, у горњем Понишављу, између 22º32' и 23º00' источне географске дужине и 42º42' и 43º12' северне географске ширине. Простире се на 483 km² и са западне стране се граничи са градом Пиротом и општином Бабушницом, а са источним делом граничи се са Републиком Бугарском.

Територија општине Димитровград припада планинском типу рељефа. Брдско-планински предео је делом просечен долином реке Нишаве. Обухвата пет одвојених и међусобно различитих предеоних целина: Горњи Висок, Забрђе, Југоисточно Понишавље, Бурел и Долина реке Јерме (Дерекул).

Горњи Висок

На територији општине Димитровград налази се јужна област западне Старе планине – Горњи Висок. Обухвата територију од 113,68 km² са осам села: Влковија, Горњи Криводол, Доњи Криводол, Изатовци, Каменица, Сенокос, Бољевдол и Браћевци.

Стара планина представља западне огранке Балканског планинског система, простирући се од Црног мора до Вршке чуке у укупној дужини од 530 km. У нашој земљи се простире западна Стара планина која представља пространи планински венац у источној Србији, који се простире од Зајечара до Димитровграда и као морфолошка целина омеђена је долинама Белог и Трговишког Тимока и Височице, а на истоку државном границом.

Забрђе

Простире се на 168 km². Представља разуђени брдски простор надморске висине 500-900 m који се диже од долине Нишаве до планине Видлич (надморска висина 1100-1200 m). Планина Видлич представља природну границу између Забрђа и Висока. Простире се на око 1.000 ha. На планини Видлич се налази Одоровско поље које је највеће крашко поље у Србији. На југозападном делу Одоровског поља је развијен подземни крашки рељеф кога представљају понорске пећине Одоровске реке. Најпознатији је свакако комплекс Петрлашке пећине, за коју је Завод за заштиту природе 2006. године урадио елаборат о заштити, којим је простор предложен за заштиту у статусу Споменика природе I категорије.

Југоисточно Понишавље

Југоисточно Понишавље представља долину Нишаве која је смештена између Забрђа на северу и Бурела на југу, на 470-500 м. н. в. површине 16,65 km², правцем исток–запад око 10,5 km, ширина долине око 1-1,5 km. У средишту долине смештен је Димитровград, а долином пролази међународна железничка пруга и аутопут. У овој долини је концентрисан највећи део становништва, инфраструктуре и привреде. У градском насељу Димитровград живи од 62% становника општине.

Бурел

Бурел представља разуђен брдски простор уз доњи слив Лукавачке реке и реке Јерме. Развође је надморске висине око 900 m, док су околни врхови преко 1.000 m. Укупна површина ове целине износи око 156 km². Највиши део овог простора је планина Гребен са висином од 1.338 м. н. в.

Долина реке Јерме (Дерекул)

Дерекул представља уску долину реке Јерме. Област је 2014. године проглашена специјалним резерватом природе. Ово је свакако једно од најнеобичнијих станишта не само на територији Србије, него и шире. Река Јерма тече из Бугарске правцем исток-запад до села Трнски Одоровци, где скреће на север кроз чувену клисуру Јерме да би се неколико километара низводно улила у Нишаву. Са запада у рејону села Трнски Одоровци у Јерму се улива Кусовранска река која тече кроз изузетну, стрмим планинским одсецима прикљештену, више јаругу него долину. Површина ове предеоне целине је око 68 km².

##### *1. 1. 1. Клима*

У општини Димитровград преовладава умерено-континентална клима са јасно израженим годишњим добима. У планинским крајевима клима је нешто оштрија, односно присутна је варијанта планинске климе. Најхладнији месец је јануар са просечном температуром од -0,5ºC, док су најтоплији месеци јул и август са око 20,7ºC. Годишње се јавља око 96 мразних дана.

Према подацима Републичког хидрометеоролошког завода вредности просечне годишње температуре ваздуха у степенима C износе:

Табела 2. Просечна годишња температура ваздуха

|  |  |  |  |
| --- | --- | --- | --- |
| Зима | Пролеће | Лето | Јесен |
| 0.6 | 10.3 | 20 | 10.8 |

Извор: РХМЗ

Просечна количина падавина у општини износи 659,6 mm. Највише падавина у току године јавља се у мају (76,3 mm) и јуну (71,4 mm), а најмање у фебруару (42,6 mm) и децембру (43,7 mm).

Просечна релативна влажност ваздуха је 72,8%, са варијацијама од 65,5 (август) до 82,1% (децембар).

Највећи број облачних дана, односно најмање сунчаних сати, јавља се у зимским месецима, децембру, јануару и фебруару. Највећи број сунчаних сати јавља се у јулу, августу и септембру.

#### *1.2. Историјски преглед*

Трагови првих насеља на простору општине Димитровград датирају из доба енеолита (3.300–2.200 п. н. е.), прелазног периода из каменог у метално доба, о чему сведоче археолошки налази камене и бакарне секире, керамичке посуде, тегови и култни предмети. Присуство насеља из бронзаног и гвозденог доба (од 2.200 п. н. е. до I века) потврђују остаци металних секира, стрелица и бронзаног накита. Овај простор добија на важности у античко доба када је у I в. н. е. овде пролазио војни пут „Via Militaris” спајајући исток и запад. Тадашње насеље било је једно од постаја – места за одмор „Mansiones” и станица за промену коња „Mutationes”, које су се налазиле на сваких 20 km војног пута. На основу античког итинерарија из IV века, станица „Mutatio translitus” се највероватније налазила у самом насељу или покрај њега. Недалеко од језгра Димитровграда, било је античко насеље „Balanstra”, у коме су пронађени керамички жижак и вотивни рељефи античких божанстава Јупитера, Хекате и Митре. Данашњи друмски и железнички путеви углавном прате правац војног пута од „Singidunuma” до „Bizantiona” (Цариграда).

У касноантичком и рановизантијском периоду на три километара северозападно од града, у IV веку подигнуто је утврђење са двоструким бедемима ради заштите од напада, које је обновљено за време Јустинијана у VI веку. Пронађени су делови керамичких посуда, стаклених чаша, алатки, стрелица и накита.

У званичним списима насеље на месту данашњег Димитровграда први пут се помиње у XV веку у османлијским документима под именом Теквин бинари (Царски бунар). Словени су га називали Спри брод, Царски брод, Заринброд, да би се за време влададавине Турака (1433-1877.) усталио назив Цариброд на месту где се „бродила”, премошћивала река. По легенди име je везано за грађење моста, где се на повратку за Турску, зауставио караван турског цара који је наредио да се направи мост (на турском „брод”) преко Нишаве, те је место названо Царски брод – Цариброд. До краја I светског рата ова варошица је била у саставу Бугарске, а од 1920. године је у Србији.

#### *1.3. Природни ресурси*

На подручју општине Димитровград постоје три заштићена природна добра и то:

 **Парк природе Стара Планина** у Србији заузима површину од 142.219 ha, а на подручју Димитровграда 11.099 ha, коме припада најјужнији део, од атара села Сенокос и Браћевци до Сребрне главе и атара села Влковија. Стара Планина је просторним планом класификована као подручје од националног, међународног и међудржавног значаја са изразитим геоморфолошким и биогеографским карактеристикама, са очуваним карактеристичним представницима појединих примарних и секундарних екосистема ретких и угрожених врста. Генералним планом Републике Србије за развој туризма на Старој планини предвиђена је изградња ски стаза и пратећих објеката код села Каменица и Сенокос. Због бујне вегетације, чистог ваздуха, здраве хране, богатства флоре и фауне у димитровградском делу Старе планине могуће су активности у природи уз опуштање у руралном етно смештају, посебно за љубитеље туризма специјалних интересовања. Стара планина, као Парк природе, у поступку је проглашења од стране Владе РС за Национални парк.

 **Специјални резерват природе Јерма** обухвата кањон реке Јерме, масиве Гребен (1.337 m) и Влашке планине (1.442 m), на територији општина Бабушница и Димитровград и града Пирота. Ово заштићено подручје I категорије је од међународног, националног и изузетног значаја. Због геоморфолошких и биогеграфских карактеристика, стрмих падина, пећина и јама и великог броја ендемичних врста флоре и фауне, занимљив је породицима, авантуристима и еколозима. Најживописнији предео је на потезу од врха Асеново кале до села Власи. У СРП евидентирано је 901 биљна врста, од којих 77 ендемичних и субендемичних, 110 врста птица, 25 врста сисара, 11 врста водоземаца и гмизаваца, 17 врста риба и 39 врста дневних лептира. Река Јерма дуга 72 km, извире источно од Власинског језера, прелази у предео Знепоље у Бугарској (под именом Трнска река), враћа се у Србију и тече ка северу до ушћа у Нишаву код пиротског села Суково.

 **Споменик природе Петрлашка пећина** je сложени спелеолошки објекат пећинског типа са разноврсном подземном морфологијом и пећинском фауном. Групи Петрлашких пећина припадају: Велика Попова или Петрлашка пећина, Борејина пећ, Хоџина или Оџина дупка, Данчулица – Кристална пећина (дупка), Т'мна дупка, Недељина дупка, Живкова пећина и јаме Џеманска пропаст и Овчија. Петрлашка пећина лежи на јужном ободу великог крашког Одоровачког поља, у рејону Забрђа, код села Петрлаш, на висоравни планине Видлич, 12 km северно од Димитровграда. Кроз пећину протиче понорница Одоровска река. Завод за заштиту природе Србије је 2006. године у елаборату о заштити „Петрлашких пећина” предлoжио и заштиту пећина Т’мна дупка (170 m), Оџина дупка (150 m), Данчулица (108 m) и Недељина дупка (68 m).

Кроз општину Димитровград протичу реке Нишава и Јерма која се улива у Нишаву. Посебна предност је близина Звоначке бање која се налази на граници између општина Димитровград и Бабушница.

##### *1.3.1. Пољопривредно земљиште*

На производну вредност пољопривредног земљишта на подручју општине утичу бројни фактори, од којих су најзначајнији: геолошка подлога, типови земљишта, ортографија, физичко-хемијске особине земљишта, климатски чиниоци, хидролошке карактеристике подручја, природна флора и фауна, начин обраде и коришћења земљишта, еколошки фактори и друго.

Геолошка подлога је врло хетерогена. Према еволутивно генетичком приступу, земљишта могу се сврстати у две серије: на црвеним пешчарима, и кречњачко–доломитским паријама.

У брдско-планинским крајевима општине, најзаступљенија су смеђа земљишта на различитим подлогама, благо киселе до киселе реакције. Брежуљкасто-брдски облици рељефа сачињени су од разнородних миоценских и плиоценских седимената (органски кречњаци, конгломерати, пешчари и лапорци). На њима су развијена земљишта у типу еродираних смоница, гајњача, смеђих земљишта најчешће на кречњачкој подлози, новостворена земљишта у првој зони делувијалне акумулације различите дубине и плодности. У уским долинама планинских речица јављају се алувијално делувијални наноси различитог састава, дубине и производне вредности. За пољопривреду овог краја економски најзначајнија земљишта су у котлини реке Нишаве. Овде се среће више различитих типова и подтипова земљишта: смонице у огајњачавању, гајњаче, бескарбонатске ритске црнице, алувијално–делувијално земљишта у огајњачавању, карбонатни алувијум иловаст и теже иловаст, карбонатни алувијуми (лакше иловасти и песковито забарени, забарени на тресету). На рубним деловима поља доминирају делувијална земљишта.

Производна вредност пољопривредног земљишта осталих делова општине релативно је скромна, због следећих релевантних чињеница: 1) Квалитет земљишта (плодност, дубина, односно развијеност профила, садржај хумуса и асимилатива, pH вредност, водни и ваздушни режим и др.) претежним делом су на доњој граници осредњег, а у великом проценту и недовољни за економски оправдану биљну производњу; 2) Неповољне климатске карактеристике условљавају честу појаву дужих сувих периода; 3) Неповољан механички састав и конфигурација терена не омогућавају квалитетну обраду; 4) Значајне површине пољопривредног земљишта су зарасле у шикаре и практично се трансформисале у непродуктивна. Производну вредност земљишта умањује и чињеница што је у значајној мери геолошка подлога песковита и веома пропустљива за воду, услед чега вода која пада у облику атмосферског талога врло брзо пада у дубину и постаје недоступна биљкама у дужим периодима.

##### *1.3.2. Водни ресурси*

Главни водени токови су Нишава, Габерска (Лукавачка), Јерма, Височица и вештачке акумулације језера Сават I и Сават II. Цело подручје припада црноморском сливу.

Нишава

Нишава са дужином од 218 km најдужа је притока Јужне Мораве. Извире у Бугарској испод врха Ком на Старој планини. Пролазећи 151 km углавном према западу, Нишава пролази кроз Димитровград, Пирот, Белу Паланку, Нишку Бању и Ниш. Око 10 km после Ниша улива се у Јужну Мораву. Нишава припада црноморском сливу и њен слив покрива територију од 3,950 km² (1.237 km² у Бугарској, 2.713 km² у Србији). Нишава данас није пловна река. Притоке Нишаве крај Димитровграда са леве стране су: Габерска (Лукавачка) река, Жељушки поток, Гојиндолска река, Габерска. Десне притоке нема осим четири извора: Врело (Строшена чешма), код Богатице, Гојиндолска затока и врело у подножју Гојиндолског калеа. Долина Нишаве је део природног пута који је од античких времена повезивао Европу и Азију пут још прати долине река Велике Мораве и Марице.

Габерска (Лукавачка) река

Габерска (Лукавачка) река је највећа притока Нишаве на подручју општине Димитровград. Габерска река има више притока са релативно малим количинама просечног годишњег протока. Габерска река протиче равницом коју је својим меандрирањем формирала у алувијални нанос.

Јерма

Јерма извире на планини Власина тачније од Колонишки рид тече у правцу СИ код села Стразимировци прелази у Бугарску и тече преко Знепоља до Трна и после тога иде у правцу СЗ Кроз Трнско ждрело и код села Петачинци поново прелази у Србију. Притока Јерме са леве стране је Кусовранска река, а са десне стране Погановска река као и многобројни мањи потоци. Слив Јерме је 763 km². Дужина реке је 65,5 km од тога 25 km протиче кроз територију Републике Бугарске.

Височица/Комштичка река

Кроз природну целину Висок протиче река Височица (Комштичка река), која извире у Бугарској испод врха Ком и Краставац, покрива преседлине ових врхова, одакле јој се формира водоток од неколико извора, од којих се образују потоци који се низводно сливају и чине Комштичку реку која изнад села Доњи Криводол улази у Србију, поред села Височка Ржана уливањем Јеловичке реке носи име Височица. Долина реке Височице (750-800 м.н.в.) омеђена са југа Видличем 1100-1200 м.н.в, а са севера гребеном и врховима Старе планине 1700-1900 м.н.в. Простор је површине око 126 km² простире се правцем југ-север око 14 km и правцем исток-запад око 9 km.

Сават I и II

На подручју Забрђа налазе се језера Сават I и Сават II koja су вештачке акумулације направљене у крашкој Одоровачко-смиловској котлини (на око 700 m надморске висине) у близини села Смиловци, па су познатија као Смиловска језера. Од Димитровграда су удаљена око 12 km северно и до њих води асфалтни пут. Направљена су у циљу мелиорације поменутог крашког поља, односно одводњавања у пролеће и наводњавања у лето и јесен. Површина Савата I је око 5,3 ha, са акумулацијом од 83.000 m³ воде и највећом дубином од 6 m, а површина Савата II је око 22 ha, са акумулацијом од 420.000 m³ воде и највећом дубином од 6 m.

С обзиром на то да језера нису стављена у своју основну функцију, временом су порибљена и стављена на газдовање Туристичкој организацији „Цариброд”. Показала су се као идеална за спортски риболов, па су задњих година омиљена дестинација многих спортских риболоваца из Димитровграда, Пирота, Ниша и других места. Језера су богата шараном, штуком, сомом, црвенперком, бодорком, америчким сомићем, карашем и другом рибом. Годишњи капацитет је производња и изловљавање 30–50 тона рибе. Имају рибочуварску службу, а може се пецати годишњом или дневном дозволом које важе само за та језера.

Подземне воде су плитке, највише до 4 m испод нивоа терена.

##### *1.3.3. Шумски ресурси*

Шумска вегетација на подручју Димитровграда је доста разноврсна, због познате чињенице да свака од шумских асоцијација има посебне захтеве у погледу надморске висине, рељефа, експозиције терена, климатских фактора и друго. Посматрано вертикално у овом крају се издвајају следећи шумски појасеви: а) појас галеријских шума, б) појас храстових шума, в) појас букових шума и г) појас четинарских шума.

Такође, у овом крају расте више стотина врста самониклог лековитог и ароматичног биља, од којих су економски најзначајније следеће: клека, шипак, слез, мразовац, велебиље, линцура, јагорчевина, коприва, одољен, липа, смиље, бреза, глог, медвеђе грожђе, кантарион, боквица, маслачак и многе друге.

Од укупно 17.409 ha шума на територији општине 5.222 ha je букова шума, што чини 30 одсто укупне површине, 10.445 ha је храстова шума или 60 одсто укупне површине и 741 ha или 10 одсто шума чине граб и шикаре. Када је реч о власничкој структури шума, од укупне површине под шумом, 15.116 ha су приватно власништво, 2.067,3 ha државно власништво и 225,5 ha су друштвено власништво. Укупна дрвна маса је 5.744.977 m³, од тога 2.089.082 m³ је буква, 3.655.894,326 m³ храст.

Шуме овог краја су богате и са више разних врста шумског воћа – малина, купина, јагода, боровница, леска, трњине, глогиње, дивље крушке и јабуке и др. и јестивих гљива – буковача, брестовача, тополовача, јаблановача, врбовача и др.

### 2. ОРГАНИЗАЦИОНА СТРУКТУРА ЛОКАЛНЕ САМОУПРАВЕ

#### *2.1. Основне информације*

 Локална самоуправа општине Димитровград организована је у складу са Законом о локалној самоуправи, Статутом општине Димитровград и другим законским актима и одлукама општине Димитровград. Органи Општине Димитровград су: Скупштина општине, председник Општине, Општинско веће и Општинска управа. У складу са законом којим се уређује правобранилаштво, орган Општине је и Општинско правобранилаштво.

У оквиру Општинске управе као јединственог органа образују се унутрашње организационе јединице за вршење сродних послова и Кабинет председника општине као посебна организациона јединица ван организационе структуре Општинске управе.

Основне унутрашње организационе јединице Општинске управе Димитровград су:

* Одељење за буџет, финансије, послови ЈН, ЛЕР, локалну пореску администрацију, пољопривреду и заштиту животне средине у оквиру кога се образује одсек и група, као уже организационе јединице и то: Одсек за локалну пореску администрацију, пољопривреду и заштиту животне средине и Група за јавне набавке, локално-економски развој и пројектно планирање;
* Одељење за урбанизам, грађевинарство, обједињену процедуру и извршења, имовинско правне послове и комунално стамбену делатност;
* Одељење за инспекцијске послове;
* Одељење за општу управу, заједничке послове, послове органа општине, друштвене
* делатности и људске ресурсе.

Општинско правобранилаштво је орган Општине Димитровград који обавља послове правне заштите имовинских права и интереса општине Димитровград.

#### *2.2. Јавна предузећа и установе*

У општини Димитровград постоје следећа јавна предузећа и установе:

* Јавно предузеће „Комуналац”
* Народна библиотека „Детко Петров”
* Центар за културу
* Туристичка организација Цариброд
* Предшколска установа „Радост”
* Основна школа „Христо Ботев”
* Гимназија „Св. Кирило и Методије”
* Дом здравља Димитровград
* Центар за социјални рад Димитровград
* Дом за старе и пензионере
* Основни суд у Димитровграду
* Радна јединица ЈП „Пошта Србије”
* Пословница ЈП „Електропривреда Србије”
* Пословница „Телеком Србија” а.д.
* Полицијска станица
* Царинарница Димитровград

### **3. БУЏЕТ ОПШТИНЕ ДИМИТРОВГРАД**

#### *3.1. Укупни приходи, структура прихода*

Одлуком о буџету Општине Димитровград за 2023. годину укупни приходи и примања од продаје нефинансијске имовине износе 757.345.000 динара.

У структури прихода и примања највеће учешће имају непорески приходи (46%), док порески приходи учествују са 27 одсто.

Табела 3. Структура прихода општинског буџета, у РСД

|  |  |  |  |
| --- | --- | --- | --- |
|  | 2021.\* | 2022.\*\* | 2023.\*\*\* |
| Укупни приходи и примања од продаје нефинансијске имовине | 779.363.000 | 715.462.000 | 757.345.000 |
| Порески приходи | 189.450.000 | 179.349.000 | 206.901.000 |
| Непорески приходи | 333.600.000 | 330.570.000 | 346.270.000 |
| Донације и трансфери | 151.760.000 | 174.143.000 | 132.901.000 |
| Примања од продаје нефинансијске имовине | 104.553.000 | 28.400.000 | 70.273.000 |

Извор: \* Одлука о изменама и допунама Одлуке о буџету Општине Димитровград за 2021. годину

\*\*Одлука о изменама и допунама Одлуке о буџету Општине Димитровград за 2022. годину

\*\*\*Одлука о буџету Општине Димитровград за 2023. Годину

#### *3.2. Укупни расходи, структура расхода*

Одлуком о буџету Општине Димитровград за 2023. годину укупни расходи и издаци износе 757.345.000 динара.

Табела 4. Структура расхода општинског буџета, у РСД

|  |  |  |  |
| --- | --- | --- | --- |
|  | 2021.\* | 2022.\*\* | 2023.\*\*\* |
| Укупни расходи и издаци за набавку нефинансијске и финансијске имовине | 749.363.000 | 725.193.000 | 757.345.000 |
| Текући расходи | 632.832.000 | 640.010.000 | 664.775.000 |
| Издаци за набавку нефинансијске имовине | 116.531.000 | 85.183.000 | 92.570.000 |
| Отплата дуга | 30.000.000 | 0 | 0 |
| Остварени суфицит/дефицит | 30.000.000 | 9.731.000 | 0 |

Извор: \* Одлука о изменама и допунама Одлуке о буџету Општине Димитровград за 2021. годину

\*\*Одлука о изменама и допунама Одлуке о буџету Општине Димитровград за 2022. годину

\*\*\*Одлука о буџету Општине Димитровград за 2023. Годину

У структури расхода по програмима, највеће учешће имају Опште услуге локалне самоуправе (25,5%), потом Социјална и дечија заштита (11,6%) и Комуналне делатности (9,3%).

Табела 5. План расхода по програмима за период 01. 01. 2023 – 31. 12. 2023.

|  |  |  |
| --- | --- | --- |
| Назив програма | Износ у 000 РСД | Релативни износ у % |
| Становање, урбанизам и просторно планирање | 12.500 | 1,65 |
| Комуналне делатности | 70.400 | 9,30 |
| Локални економски развој | 12.000 | 1,58 |
| Развој туризма | 57.251 | 7,56 |
| Пољопривреда и рурални развој | 9.000 | 1,19 |
| Заштита животне средине | 8.750 | 1,16 |
| Организација саобраћаја и саобраћајна инфраструктура | 61.000 | 8,05 |
| Предшколско васпитање | 67.557 | 8,92 |
| Основно образовање | 18.705 | 2,47 |
| Средње образовање | 12.596 | 1,66 |
| Социјална и дечја заштита | 87.768 | 11,59 |
| Здравствена заштита | 6.970 | 0,92 |
| Развој културе и информисања | 61.148 | 8,07 |
| Развој спорта и омладине | 38.150 | 5,04 |
| Опште услуге локалне самоуправе | 192.734 | 25,45 |
| Политички систем локалне самоуправе | 40.816 | 5,39 |
| Енергетска ефикасност и обновљиви извори енергије | 0 | 0 |
| Укупно за БК | 757.345 | 100 |

Извор: Одлука о буџету Општине Димитровград за 2023. годину

#### *3.3. Капитални расходи*

Категорија капиталних расхода сагледана је у укупном износу, по глави становника о као проценат укупних расхода.

Табела 6. Капитални расходи по годинама (у ЕУР по просечном курсу периода)

|  |  |  |  |  |
| --- | --- | --- | --- | --- |
|  | 2018. | 2019. | 2020. | 2021. |
| Капитални расходи | 1.327.000 | 746.000 | 479.000 | 679.000 |
| Капитални расходи по становнику | 144 | 82 | 54 | 78 |
| Капитални расходи, као % укупних расхода | 26,2 | 15,9 | 10,3 | 12 |

Извор: Аналитичко извештајни систем ЈЛС

#### *3.4. Јавни дуг*

Општина је у 2020. години измирила дуговања по основу кредита, тако да почев од наредне године јавни дуг, односно задуженост по становнику износи нула динара.

Табела 7. Задуженост Општине Димитровград (у ЕУР по просечном курсу периода)

|  |  |  |  |  |  |
| --- | --- | --- | --- | --- | --- |
| Димитровград | 2018. | 2019 . | | 2020. | 2021. |
| Текуће обавезе | 333.000 | | 352.000 | 189.000 | 203.000 |
| Текуће обавезе, као % текућих прихода | 6,8 | | 8 | 4,3 | 3,8 |
| Обавезе према добављачима | 239.000 | | 219.000 | 93.000 | 100.000 |
| Обавезе према добављачима, као % текућих прихода | 4,9 | | 5 | 2,1 | 1,9 |
| Јавни дуг ЈЛС | 338.000 | | 180.000 | 357.000 | 0 |
| Јавни дуг, као % текућих прихода | 7 | | 4,1 | 8,1 | 0 |
| Задуженост по становнику | 37 | | 20 | 40 | 0 |

Извор: Аналитичко извештајни систем ЈЛС

### 3. ДРУШТВЕНИ РАЗВОЈ

#### *3.1. Демографска кретања*

Друштвени развој општине Димитровград, мерен индексом друштвеног развоја (ИДР) градова и општина, 2018. године био је нешто испод просека друштвеног развоја у Републици Србији – ИДР општине Димитровград износио је 48,27, док је просечан ИДР у Србији износио 47,7.[[11]](#footnote-11)

Према резултатима Пописа становништва, домаћинстава и станова 2022. године, на територији општине Димитроврад живи 8.043 становника. У односу на попис из 2011. године када је евидентирано 10.118 становника, број житеља је смањен за 2.075, односно за 20,2 одсто. У Републици Србији у односу на попис 2011. године, укупан број становника смањен је за 6,9 одсто, а смањење броја становника забележено је у свим регионима за приближно 10 одсто, осим у Београдском региону, где је број становника повећан за око 1,6 процената. Највећи пораст стновништва забележен је у београдским општинама Звездара и Вождовац, као и у градовима Новом Саду и Новом Пазару. Са друге стране, највећи пад становништва забележен је у Црној Трави, Гаџином Хану и Бабушници.

Старосна структура становништва показује да општина Димитровград има знатно старији просек становништва од старости на националном нивоу. Основни разлог овакве демографске слике је миграција младих у веће градове и индустријске и универзитетске центре у Републици Бугарској пре свега, као и у Републици Србији, и у друге земље. У поређењу са осталим општинама пиротског округа, неповољније демографске промене бележе се у суседној Бабушници.

Табела 8. Основни демографски подаци 2022.

|  |  |  |  |  |  |
| --- | --- | --- | --- | --- | --- |
| Показатељ | Димитровград | Бабушница | Бела Паланка | Пирот | Република Србија |
| Просечна старост (у годинама) | 49,31 | 50 | 47,7 | 46,2 | 43,8 |
| Стопа природног прираштаја на 1000 становника (у промилима) | -14,7 | -22,4 | -13,9 | -12 | -7 |
| Индекс старења | 268,7 | 287,7 | 220,7 | 192,2 | 149,7 |

Извор: Републички завод за статистику, ДевИнфо база података[[12]](#footnote-12)

Према подацима пописа из 2022. године, на подручју општине Димитровград мушкој популацији припада 50,6 одсто, а женској 49,4 одсто укупног становништва.

Општина Димитровград једна је од две општине у Србији, поред Босилеграда, у којој већинско становништво чине Бугари са око 45,6 процената становништва. Следе Срби са 25 процената од укупног броја становника.

Тренд депопулације присутан је као и у читавој земљи. Узрок овој појави није само негативна стопа природног прираштаја од -14,7‰, већ и миграција становништва у веће градове и индустријске и универзитетске центре, као и велико учешће старијих добних група. Сигурно да је овим негативним кретањима допринела близина границе и често нестабилна политичка и безбедносна ситуација која је настајала под утицајем променљивих и нестабилнох односа између Југославије, односсно Србије и Бугарске. Овом тренду нарочито доприноси континуирани одлив становништва из сеоских насеља. Према типу насеља, 64,5 одсто укупног броја становника је градско становништво.

Табела 9. Витални догађаји, 2019. година

|  |  |  |  |
| --- | --- | --- | --- |
|  | Општина Димитровград | Пиротски округ | Србија |
| Живорођени | 66 | 630 | 64.399 |
| Живорођени на 1000 становника | 7,2 | 7,5 | 9,3 |
| Умрли | 173 | 1.492 | 101.458 |
| Умрли на 1000 становника | 19 | 17,8 | 14,6 |
| Природни прираштај на 1000 становника | -11,8 | -10,3 | -5,3 |

Извор: Републички завод за статистистику, девинфо база

У циљу промоције рађања и повећања наталитета, Поливалентна патронажа Дома здравља у Димитровграду покренула је 2011. године кампању „Да нас буде више”, која се, од те године, редовно одржава на крају сваке календарске године уз финансијску подршку општине Димитровград.

Почев од 2011. године, постојано се радило на увођењу разних популационих мера – подршке рађању и родитељству, као што су:

* новчана помоћ незапосленим трудницама и породиљама
* новчана помоћ за вантелесну оплодњу
* накнада за венчања
* подстицај наталитета за I, II, III и свако наредно дете
* родитељски додатак – за оба незапослена родитеља
* помоћ за треће дете
* новчана помоћ за близанце по рођењу
* новчана помоћ за самохране родитеље
* новогодишњи пакетићи за сву децу са територији општине Димитровград старости до 10 година
* новчана помоћ за сваког ђака првака
* обезбеђен смештај или превоз ученика основних и среддњих школа са територији општине Димитровград из руралних средина где не постоји редован линијски превоз
* награде (у новцу или лап-топови) за ученике основних и средњих школа са територији општине Димитровград, који су освојили нека од прва три места на регионалним или републичким такмичењима
* студентске стипендије и стипендије за ученике основне школе и ученике гимназије
* бесплатна ужина за предшколску, основношколску и средњешколску децу, за треће и свако наредно дете у породици, за децу самохраних родитеља, за децу корисника новчане социјалне помоћи, за децу без родитељског старања, за децу где су оба родитеља незапослена и за децу са сметњама у развоју.

***Наведене мере дале су видљиве резултате, па се тако број новорођених беба годишње у Димитровграду постепено повећавао – са 48 беба, колико је рођено у 2011. години, дошло се до броја од 66 беба у 2019. години, што је повећање од 38 одсто.***

Потом је почетком 2020. године уследила епидемија вируса ковид 19, што је довело до поновног смањења броја новорођених.

Поред наведених мера које финасира из буџета, Општина Димитровград редовно прати и аплицира на конкурсима код министарстава. У претходне две године аплицирано је код Министарства за бригу о селу за доделу сеоских кућа са окућницом. По овом програму, свој дом на селу добило је тринаест породица са територије општине, са укупно осамнаест детета. На овај начин тринаест младих породица пронашло је своју будућност на територији општине Димитровград.

#### *3.2. Образовање*

Образовни систем у општини Димитровград чине: једна предшколска установа, основна школа, средња школа и једно истурено одељење високошколске установе – Топличка академија струковних студија, Одсек за пoслoвне студије Блaце. Општина у потпуности финансира рад предшколске установе и материјалне трошкове у раду основне школе и гимназије. Сви објекти које се користе у образовном систему општине (два објекта предшколске установе, основна школа и зграда гимназије) су обновљени и реновирани у последњих неколико година.

У образовној структури становништва старог 15 и више година у Димитровграду најбројније је становништво са средњом стручном спремом, а затим са основним образовањем. У периоду од 2011. до 2022. године, проценат неписмених у Димитровграду је са 1,75 одсто смањен на 0,53 процената. Проценат неписмености у округу најнижи је у Пироту, а највиши у Бабушници. Региону Јужне и Источне Србије има 1,0 одсто неписменог становништва, а у Републици Србији проценат неписмености износи 0,63. Од укупног броја становника старог 15 и више година без школске спреме у Димитровграду 67 одсто је женског пола, а у категорији са непотпуним основним образовањем жене учествују са 65 одсто.

Табела 10. Структура становништва старог 15 и више година према школској спреми, 2022.

|  |  |  |  |  |
| --- | --- | --- | --- | --- |
|  | | Димитровград | Пиротски округ  укупно | Република Србија  укупно |
| Без школске спреме | укупно | 45 | 550 | 57.667 |
| мушко | 15 |
| женско | 30 |
| Непотпуно  основно  образовање | укупно | 432 | 4.575 | 299.739 |
| мушко | 153 |
| женско | 279 |
| Основно образовање | укупно | 1.926 | 14.973 | 1.013.067 |
| мушко | 879 |
| женско | 1.047 |
| Средње образовање –укупно | укупно | 3.410 | 35.019 | 3.020.958 |
| мушко | 1.926 |
| женско | 1.484 |
| Више образовање | укупно | 536 | 4.588 | 344.056 |
| мушко | 259 |
| женско | 277 |
| Високо образовање | укупно | 903 | 7.819 | 933.340 |
| мушко | 443 |
| женско | 460 |
| Укупно |  | 7.264 | 67.622 | 5.691.551 |

Извор: РЗС, Школска спрема, писменост и компјутерска писменост, 2022.

Посматрано по старости, највише неписмених је са 65 и више година, а посматрано по полу знатно већи проценат неписмених је међу женском популацијом.

Табела 11. Неписмено становништво по полу и старости у Димитровграду, 2022.

|  |  |  |  |
| --- | --- | --- | --- |
|  | Укупно | Мушко | Женско |
| Број неписмених | 40 | 15 | 25 |
| Проценат неписмених | 0,53 | 0,39 | 0,67 |
| Неписмени 10-14 | - | - | - |
| Неписмени 15-19 | - | - | - |
| Неписмени 20-34 | 2 | 1 | 1 |
| Неписмени 35-49 | 9 | 5 | 4 |
| Неписмени 50-64 | 10 | 6 | 4 |
| Неписмени преко 65 | 19 | 3 | 16 |

Извор: РЗС, Школска спрема, писменост и компјутерска писменост, 2022..

##### *Предшколска установа „Радост”*

Предшколска установа у Димитровграду основана је 1966. године и првобитни назив гласио је Установа за дневни боравак деце, односно установа за дечију заштиту. Данас, установа носи назив ПУ „Радост”, а делатност је предшколско образовање и васпитање. Установа има три објеката: „Пчелица”, „Лептирић” и „Колибри”, од којих су два у граду и један у селу Жељуша.

Просторије сва три објекта су довољно простране те одговарају својој намени. У објектима има 14 радних соба, од тога шест у објекту „Лептирић”, пет у објекту „Пчелица” и три у селу Жељуши, површине по 54 m² појединачно. Сва три објекта имају по једну просторију намењену за припрему или дистрибуцију хране, а дворишта су опремљена мобилијаром и игралиштима за децу.

Основни облици рада са децом су целодневни (јаслице и обданиште) и полудневни. Предшколско образовање похађа око 200 – 250 деце. Не постоји листа чекања за предшколско образовање. У обавезном припремном предшколском програму обухват је релативно велики због обавезности и износи скоро 100 одсто годишње. Обухват деце јасленог узраста је око 30 одсто, а обухват деце вртићког узраста од треће године старости до поласка у ППП је око 70 одсто. У поређењу са просеком од 62 одсто у Републици Србији, који је на средње задовољавајућем нивоу када су у питању национални циљеви и у поређењу са просеком ЕУ, може се рећи да је обухват деце у вртићима узраста од три до седам година, у Димитровграду задовољавајући.

##### *Основна школа „Христо Ботев”*

Школа је основана 1869. године и носи назив по најпознатијем бугарском песнику и борцу за слободу балканских народа. Поред матичне школе постоје и два издвојена одељења у селима Жељуша и Трнски Одоровци. Школу похађа 400 – 450 ученика годишње. Настава је организована у 27 одељења, а за ученике првог и другог разреда организоване су и две групе продуженог боравка. Настава се изводи на српском језику и двојезично, на српском и бугарском језику. Образовно васпитни рад обавља 47 наставника, школа има три стручна сарадника – педагога, психолога и библиотекара. Сопствена производно-дистрибутивна ђачка кухиња у којој се припрема око 400 оброка свакодневно уз субвенционисану цену оброка значајно доприноси остваривању социјалне функције школе. При школи ради и истурено одељење Основне школе за музичко образовање „Др Драгутин Гостушки” из Пирота, које годишње похађа четрдесетак ученика.

Школска зграда централне школе у Димитровграду свечано је отворена 1954. године и представља репрезентативно и препознатљиво здање. Средствима Канцеларије за јавна улагања Владе Србије реновирана је 2018. године, те су створени још бољи услови за учење и рад.

Школа има добру материјалну базу, али нажалост све мањи број ученика. Школа поседује савремено опремљени информатички кабинет, фискултурну салу, медијатеку, стоматолошку ориднацију.  Све учионице опремљене су ИКТ опремом. Школска библиотека располаже са преко 29.000 књига на српском, бугарском и енглеском језику, као и великим бројем стручне литературе. Библиотека је опремљена компјутерима, телевизором и другим аудио-визуелним уређајима који омогућују квалитетнији и савременији приступ новим токовима образовања. У њој се одржавају и посебни видови наставе, семинари, окупљања и школске манифестације.

Основна школа „Христо Ботев” је иницијатор Сусрета основних школа народа и народности Републике Србије који су се традиционално одржавали неколико деценија. Последњи пут у Димитровграду сусрети су одржани 1994. године. Школа прати и учествује у свим пројектима и конкурсима Министартсва просвете, почев од „Школе без насиља” до „Обогаћеног једносменског рада”.

Ученици школе постижу завидне резултате на такмичењима свих нивоа (из хемије, математике, језика, литерарног стваралаштва, музике, спорта). Резултати се постижу захваљујући квалитетном и стручном раду наставника који путем семинара долазе до нових знања и нових облика презентовања истих. Мото школе је усвојен школским развојним планом и гласи: Школа = Радост учења и дружења. Основна школа „Христо Ботев” једна је од ретких школа која негује свој имиџ и има свој сопствени лого и своју химну. У школи се посебно ради са младим талентима. Као резултат рада са децом која воле да пишу, а у сарадњи са Народном библиотеком „Детко Петров”, изашлоје преко 10 збирки њихових радова. Школска ликовна секција често организује изложбе најбољих радова својих чланова, а млади глумци, ученици школе, чланови су аматерског позоришта „Христо Ботев” и важни актери у организовању разних културних манифестација.

Школа има добре односе са културним и образовним установама, како у земљи, тако и у Републици Бугарској, негујући на тај начин традицију и културу оба народа. Кроз програм Родни језик и култура ван граница Министартсва образовања и науке Бугарске школа доприноси осавремењавању наставе бугарског језика и укључивању ученика у ваннаставне облике рада и учења који имају за циљ унапређивање познавања и очувања матерњег језика.

##### *Гимназија „Св. Кирило и Методије”*

Гимназија „Св. Кирило и Методије” је образовно-васпитна установа са богатом традицијом и од посебног је друштвеног значаја. Основана је 1891. године.

Школа има 13 одељења која су подељена у два образовна профила, и то: општа гимназија и туристички техничар. Оба профила организују наставу на српском и на бугарском језику. Школу похађа око 200 ученика.

Данашња зграда гимназије, која је изграђена 1986. године, комплетно је реновирана и располаже са десет учионица, пет богато опремљених кабинета, холом са прелепим уметничким сликама углавном бивших ученика, накнадно изграђеном фискултурном салом и библиотеком са преко 22.000 књига и часописа на српском и бугарском језику. Такође, школа поседује и новоизграђену „учионицу на отвореном”, односно летњу сцену за извођење представа и других догађаја.

##### *Топличка академија струковних студија*

У Димитрoвгрaду постоји истурено одељење Топличке академије струковних студија, Одсек за пoслoвне студије Блaце коју похађа око 80 студената. Од 2012. године уведене су и специјалистичке студије за све смерове.

#### *3.3. Здравствена заштита*

На територији општине Димитровград постоји квалитетна здравствена заштита коју пружа Дом здравља у Димитровграду уз постојање сеоске амбуланте у селу Жељуша.

Дому здравља не припада хитна медицинска служба, али је ангажовањем локалне самоуправе она успостављена и функционише. Санитетска возила су набављена из различитих извора, а преко фондације „Замисли живот” ангажовани су лекари различитих специјалности који иначе не припадају систему здравствене заштите који се организују у домовима здравља, тако да се може рећи да је систем здравствене заштите уз систем здравственог осигурања који има обухват већи од 95 одсто укупног становништва, на завидном нивоу.

##### *Дом здравља Димитровград*

Дом здравља функционише као самостална здравствена установа од 1953. године. Оснивачка права над Домом здравља са стационаром Општина Димитровград преузела је одлуком СО Димитровград од 26. 10. 2006. године до 2018. године, од када је оснивач Министарство здравља.

У обављању здравствене делатности на примарном нивоу Дом здравља Димитровград промовише здравље и пружа превентивне, дијагностичке, терапијске и рехабилитационе услуге за све категорије становника из области опште медицине, педијатрије, гинекологије и акушерства, пнеумофтизиолошке заштите, хитне медицинске помоћи, поливалентне патронаже, здравствене неге, стоматологије, физикалне медицине и рехабилитације, интерне медицине, радиолошке и лабораторијске дијагностике.

Ангажовањем лекара специјалиста – консултаната из Опште болнице Пирот, у Дому здравља се пружају и услуге из области неуропсихијатрије, физикалне медицине, опште хирургије и офтамологије.

У циљу ефикаснијег и рационалнијег обављања делатности и контроле стручног рада, у Дому здравља Димитровград организовано је пет служби: Служба за здравствену заштиту одраслих становника и запослених са хитном медицинском помоћи, кућним лечењем и стоматолошком здравственом заштитом, Служба за здравствену заштиту предшколске и школске деце и жена са поливалентном патронажом и дечјом и превентивном стоматологијом, Служба за радиолошку и лабораторијску дијагностику и специјалистичко – консултативну делатност, Служба стационара и Служба за правне, економско-финансијске, техничке послове и друге сличне послове.

Од грађевинских објеката два су у граду, зграда Дома здравља са 1.893 m² и зграда Стационара са 412 m² и пет објеката је у селима са укупном корисном површином 942 m².

Дом здравља Димитровград солидно је опремљен у смислу опреме и објеката. Од значајније опреме последњих година набављена је нова опрема у радиологији (рендген и ултразвук), ултразвук у гинекологији, и савремена опрема у пулмологији. Израђена је и Стратегија јавног здравља општине Димитровград за период 2018 – 2025. године.

#### *3.4. Социјална заштита*

Социјална заштита се спроводи кроз aктивнoсти Цeнтрa зa сoциjaлни рaд, удружeњa грaђaнa и структурe лoкaлнe сaмoупрaвe. Основу зaштитe угрoжeних стaнoвникa води Центар за социјални рад, који реализује и социјално и породично-правну заштиту на подручју општине Димитровград. На територији општине Димитровград успостављене су следеће услуге социјалне заштите: Дечија играоница, Саветовалиште за децу и породицу, Помоћ у кући за стара и изнемогла лица, Лични пратилац детета, Центар за хипорехабилитацију, које спроводе удружења грађана из Димитровграда и Нивеус тим из Горњег Милановца.

Oпштинa Димитрoвгрaд зa финaнсирaње примeнe Стрaтeгиje рaзвoja сoциjaлнe зaштитe издвaja пeрмaнeнтнo знaчajнa срeдствa из oпштинскoг буџeтa. Укупан број корисника према активној евиденцији Центра за социјални рад за 2021. годину је 1.119. Постоје стручна и лиценцирана лица у образовним установама за подршку инклузивном образовању, као и за проширене услуге социјалне заштите које пружају удружења.

Услуга становања уз подршку се на територији општине Димитровград не спроводи, због непостојања смештајних капацитета. Стамбена подршка спроводи се на два начина:

* унапређењем услова становања, где се путем конкурса додељују средства за санацију, доградњу, итд. стамбених објеката корисницима у стању социјалне потребе, са циљем да се створе и унапреде услови становања
* субвенционисањем закупнине, што подразумева да се из општинског буџета суфинансира до одређеног износа закупнина стана корисницима у стању социјалних потреба.

На територији општине постоји прихватно-транзитни центар којим управља Комесаријат за избеглице Републике Србије и који је служио за прихват миграната (посебно миграната са ратом захваћених подручја Блиског Истока). Центар је у фази мировања и не збрињава мигранте већ три године. ***Ово је важно, јер постоји проблем у збрињавању, нарочито малолетних миграната без пратње, превоз и њихов смештај*** (сви прихватни центри у округу и региону су затворени), а Центар, као орган старатељства, не може да адекватно ради оно за шта је надлежан, да штити интересе деце, без родитељског старања.

##### *Центар за социјални рад Димитровград*

Центар за социјални рад за општину Димитровград, као посебан и самостални орган отпочео је са радом фебруара 2006. године, а до тада је функционисао у склопу Међуопштинског центра за социјални рад за општинa Пирот, Димитровград и Бабушница као његово одељење.

Основна делатност Центра за социјални рад је реализовање социјалне и породично-правне заштите на подручју општине Димитровград.

Социјална заштита се спроводи кроз:

✔ реализацију права и услуга која су регулисана Законом о социјалној заштити и финансирају се из средстава која су обезбеђена буџетом Министарства за рад, запошљавање, борачка и социјална питања као што су:

✔ право на новчану социјалну помоћ

✔ право на додатак за помоћ и негу другог лица

✔ право на оспособљавање за рад

✔ пружање услуге смештаја у установу социјалне заштите и

✔ реализацију права и услуга која су регулисана Одлуком о социјалној заштити Општине Димитровград и финансирају се из средстава општинског буџета као што су следећа права :

✔ једнократна помоћ

✔ опрема корисника за смештај у установу или другу породицу

✔ путни трошкови и исхрана пролазника

✔ накнада трошкова сахране

✔ обезбеђивање огрева

✔ решавање стамбених потреба корисника

✔ ослобађање од плаћања комуналних услуга

✔ бесплатна ужина и превоз ученика.

✔ смештај у прихватилиште – интервентни смештај.

Укупан број корисника Центра за социјални рад на активној евиденцији у 2021. години био је 1.119, што представља око 13 одсто у односу на процењен број становника општине у 2021. години (8.741). На крају године њихов број је био 351 лице.

Табела 12. Кретање укупног броја корисника ЦСР и њихова структура

|  |  |  |  |  |  |  |  |
| --- | --- | --- | --- | --- | --- | --- | --- |
| Старосна група | 2015. | 2016. | 2017. | 2018. | 2019. | 2020. | 2021. |
| Деца и млади | 535 | 489 | 382 | 806 | 598 | 747 | 491 |
| Одрасла лица од 26 до 65 година | 840 | 640 | 579 | 1.262 | 518 | 581 | 460 |
| Лица преко 65 година | 118 | 210 | 241 | 419 | 202 | 150 | 168 |
| Укупан број корисника | 1.493 | 1.339 | 1.202 | 2.487 | 1.318 | 1.478 | 1.119 |

Извор: Центар за социјални рад Димитровград

Према подацима Центра, број корисника константно се повећавао до 2012. године, а почев од 2013, па све до 2017. године број корисника се смањивао. Године 2018. дошло је до значајног повећања броја корисника, из разлога јер су још 1.000 корисника користила право на једнократну новчану помоћ из буџета Републике, а такође је забележен и повећан број малолетних миграната без пратње. У 2020. години бележи се такође велики број поступања према малолетним мигрантима без пратње – 217, а због проглашења пандемије ковид 19, повећава се број лица који су тражили разне врсте помоћи. У 2021. години бележи се смањење броја корисника.

Број корисника права и услуга која су регулисана Одлуком о социјалној заштити Општине Димитровград и финансирају се из средстава општинског буџета у 2021. години износио је:

• једнократне новчане помоћи користило је 194 породице (289 чланова породица)

• материјално обезбеђење користило је 216 породица (413 чланова породица),

• помоћ и нега другог лица – 73 корисника,

• смештај у установу социјалне заштите – 58 корисника,

• старатељство – стално за 28 корисника, а привремено за 156 корисника

• хранитељство – 7 корисника,

• накнада трошкова сахране – 6 корисника,

• решавање стамбених потреба корисника – 40 корисника.

Програме рада Центра усваја Скупштина општине на предлог установе, а у складу са Законом о социјалној заштити и Одлуком о социјалној заштити грађана Скупштине општине Димитровград.

Центар се финансира из Републичког буџета, а из буџета Општине се финансира део материјалних трошкова и трошкови делатности које су предвиђене општинском Одлуком. У наредном периоду се очекује повећање броја корисника те је потребно побољшати квалитет услуге набавком недостајуће опреме, даљим усавршавањем стручног кадра, као и планираним пријемом још два стручна радника.

##### *Дом за смештај старих лица*

Дом за смештај старих лица у Димитровграду почео је са радом 1985. године, као међуопштинска установа. Сада је његов оснивач је Република Србија и установа има регионални карактер. Основна делатност установе је социјална заштита одраслих лица и лица лакше ометених у психофизичком развоју, која се одвија кроз пружање услуга смештаја, исхране, медицинске неге, личне хигијене, хигијене простора, здравствене заштите, културно-забавне и рекреативне активности, услуге социјалног рада. и других активности у зависности од самог интересовања корисника, њихове способности и здравственог стања. Капацитет установе је 90 корисника.

Дом за смештај старих лица у Димитровграду обезбеђује корисницима услуге прописане Законом о социјалној заштити, а које се односе на: становање, исхрану, здравствену заштиту, услуге неге и помоћи корисника, културно-рекреативне и радно-окупационе активности корисника и услуге социјалног рада.

Ради обезбеђивања социјалне и материјалне сигурности и што лакше прилагођавање на услове живота у Дому, корисницима се пружају услуге стручног социјалног рада које се огледају кроз: организовање пријема и смештаја корисника; вођење прописане евиденције и документације корисника; процене, индивидуални планови, периодични извештаји корисника; сарадња са Центрима за социјални рад преко којих се смештају корисници; адаптација на услове у Дому; решавање конфликтних ситуација у Дому између корисника; одржавање контаката са члановима породице корисника и њихових сродника, центрима за социјални рад; подстицање на упражњавање активности које доприносе унапређењу њиховог душевног и телесног здравља; организовање права на здравствену заштиту и права на материјално обезбеђење у оквиру пензијског и инвалидског осигурања; помоћ у сређивању брачних и породичних односа; интервенције и посредовање код других институција; дијагностика и старатељство и помоћ у природи; џепарац.

У циљу развијања и очувања потенцијала корисника постоје радно окупационе активности. Укључивање корисника у радно окупационим активностима зависи од психофизичке и физичке, здравствене способности и мотивације самог корисника.

У Дому за смештај старих лица пружају услуге здравствене заштите на основу верификоване испуњености услова за пружање услуга примарне здравствене заштите. Услуге се одређују индивидуалним планом. У раду са корисницима учествују један лекар опште праксе и девет медицинских сестара. Услуге које се пружају корисницима подразумевају: превенцију болести, рано откривање болести, лечење, рехабилитацију и продужену рехабилитацију, здравствено-васпитни рад, систематске прегледе, упућивање на додатне дијагностичке прегледе, упућивање на болничко лечење.

Уз медицински део посла обавља се и неговатељски део: храњење корисника, пресвлачење, купање, двадесетчетворочасовни надзор над тешко покретним и дементним корисницима, променом у кревету више пута у току дана непокретних корисника, вертикализација на колицима.

Установа има склопљен уговор са лекарима специјалистима психијатрије и неурологије. У раду Установе учествује Комисија за спречавање интрахоспиталних инфекција, где је ангажован епидемиолог. Установа омогућава корисницима контакте са сродницима и другим значајним лицима телефоном, посетама у дому, излазак или извођење корисника ван дома, уз обавезно јављање социјалном раднику или дежурним сестрама.

#### *3.5. Култура и спорт*

##### *3.5.1. Културна добра од значаја за ЈЛС*

***Паметник***

Две године након Српско-бугарског рата, где је у бици прса у прса 11. и 12. новембра 1885. године погинуло је 49 српских и 58 бугарских војника, по идеји и наређењу бугарског пуковника Пачева, команданта Царибродског гарнизона, на Нешковом брду на коме је вођена битка, подигнута је спомен-костурница у којој су заједно положени посмртни остаци палих ратника са обе стране. Споменик су подигли сами цариброџани довровољним радом, а освештан је 6. маја 1887. године уз присуство великог броја грађана.

Намера пуковника Пачева је била да на Нешковом брду подигне антиратни споменик. Међутим, догађаји који су уследили на Балканском полуострву у првој половини и крајем двадесетог века су ову идеју у знатној мери девалвирали. Ову костурницу су мештани назвали Паметник, што преведено са бугарског на српски језик значи споменик.

Паметник на коти 678 изнад Димитровграда је један од ретких споменика са антиратном поруком на полуострву које је синоним за ратове, поделе и сукобе. Данас беле боје, Паметник доминира над Димитровградом и његов је заштитни знак и представља апел за победом разума над ратом. Паметник је поука прошлих и опомена будућим генерацијама.

Удаљен је 1 km ваздушном линијом од Димитровграда, односно 3 km заобилазним макадамским путем. Љубитељима шетње и боравка у природи пажњу ће привући неколико шумских стаза које представљају пречице до Паметника. Са платоа код споменика пружа се најлепши поглед на цео град и околину. У перспективи је потребно планирати санацију споменика, уређење платоа, обележавање пешачких стаза и одржавање макадамског пута, јер Паметник представља потенцијал за развој туризма.

##### *3.5.2. Објекти културе*

***Центар за културу***

Основан је 1964. године. Национални савет бугарске националне мањине прогласио је Центар за културу установом од посебног значаја за очување културе и традиције бугарске мањине у Србији. Културни центар је носилац комплетног културног програма општине и подручја на коме живи бугарска национална мањина. У оквиру Центра, као посебне организационе јединице, постоје и Галерија „Методи – Мета Петров”, Позориште „Христо Ботев” и Културно-уметничко друштво „Цариброд”.

Рад Центра за културу усмерен је на очување традиције и промоцију културе, тако да обухвата програмске активности усмерене на едукацију и промоцију локалних потенцијала, посебно оних усмерених на младу популацију, њихово образовање и активно учешће у појединим програмима Центра.

Позориште „Христо Ботев” основано је 1888. године, представља најстарију културну установу у граду и једно је од најстаријих позоришта у Србији, а своје представе игра паралелно на српском и бугарском језику.

Културно-уметничко друштво „Цариброд” окупља чланове у седам ансамбала и броји преко 250 чланова свих узраста, од деце до одраслих и има неколико секција које негују културу и традицију карактеристичну за ово подручје.

Галерија „Методи – Мета Петров” кроз целогодишњи изложбени програм организује изложбе уметника и удружења, а кроз међународну сликарску колонију „Погановски манастир” окупља еминентне уметнике из целог света. Под својим покровитељством Галерија чува импозантан фонд од 500 дела ликовних сликара, вајара и графичара.

Рад Центра за културу финансира се из буџета Општине Димитровград. Центар располаже просторним капацитетима површине око 1.000 m².

**Народна библиотека „Детко Петров”**

Основана je 1898. године и има две организационе јединице: библиотеку и музејску збирку са етнолошким, археолошким и историјским експонатима.

Број активних читалаца на годишњем нивоу је око 600. У свом програму рада, осим модернизованог библиотечког пословања и попуњавања фондова савременим публикацијама из свих области науке, културе и уметности, Народна библиотека се бави и програмским активностима, организовањем књижевних вечери и сусрета писаца, радом са децом, издавачком делатношћу на два језика – српском и бугарском, као и радом Завичајне музејске збирке.

Завичајна музејска збирка има преко 2.500 музејских предмета, фотографија и докумената, који сведоче о животу на овом простору. Сталну музејску поставку чине две основне поставке – археолошка и етнографска, које обухватају предмете почев од праисторије, преко античког, византијског, средњевековног и турског периода, све до оних предмета који су били у употреби до прве половине двадесетог века.

Народна библиотека „Детко Петров” располаже просторним капацитетима површине око 300 m², а њен рад финансира се у целости из буџета Општине Димитровград.

##### *3.5.3 Верски објекти*

***Погановски манастир***

Манастир Св. Јован Богослов, у народу познат као Погановски манастир у долини реке Јерме, на 15 km од Димитровграда вековима је био центар духовности и писмености. Задужбина властелина Константина Дејановића Драгаша, обласног господара из XIV века изграђена је од кречњака и пешчара, са конацима и доксатима у складу са традиционалним начином градње. Омања трихонхална црква у моравском стилу, посвећена је Св. Јовану Богослову. Живопис површине на око 360 m² спада у највиша сликарска остварења XV века на Балкану. Уз Јована Богослова насликани су Св. Симеон Немања и Св. Сава. Фреске припадају Костурској поствизантијској школи и спадају међу најбоље очуване у Србији, јер манастир никада није рушен. Скупоцена византијскоплава боја (чији је килограм вредео килограм злата), делимично се очувала на зидовима цркве. Иконостас припада Грчко-егејској и Охридској школи. Властелинова кћи Јелена, жена византијског цара Манојла II Палеолога, старала се о задужбини након очеве смрти. Изузетно вредна тзв. Двострука икона из XIV века са представом чуда у Латомском манастиру са једне и ликовима Св. Јована Богослова и Пресвете Богородице са друге стране, дар византијске царице Јелене, однета је заједно са иконостасом велике уметничке вредности и данас је у Националном музеју у Софији. Манастир је проглашен за споменик културе од великог значаја 1979. године. Последња већа реконструкција била је 1997. године.

***Црква „Рождество Пресвете Богородице”***

Црква је изграђена на иницијативу грађана Цариброда. Храм је завршен и освећен у јесен 1894. године на празник Пресвете богородице (Мале Госпојине) којој је и посвећен. Црква је изграђена у стилу тробродне базилике, једноапсидна са степенасто изломљеним кровом у два нивоа. Највећа вредност ове цркве је иконостас и владичански престо. Иконостас је израђен од шимшировог дрвета у техници „чипка”. Радили су га чувени мајстори Иван Филипов Аврамов и Нестор Алексијев који су своје занатско умеће стекли у чувеној Дебарској резбарској школи. Током свог постојања храм је више пута обнављан, последње велико реновирање цркве било је 1997. године, када је цео храм изнова малтерисан, израђена су нова кубета од поцинкованог лима прекривена бакарном облогом.

***Манастир Св. Димитрије „Манастирче”***

Јужно од Димитровграда у непосредној близини града налази се црквица Св. Димитрија популарно названа „Манастирче”. Смештена је у подножју планине „Мртвина” између борове и храстове шуме. Према предању, које је везано за изградњу црквице Св. Димитрија, каже се да је она саграђена на иницијативу осамдесетогодишњака деда Маде. Изградња манастира завршена је 1870. године. У цркви се налазе иконе Св. Димитрија и других светаца. Манастир је реновиран и поново осликан 1996. године, а асфалтиран је и прилазни пут.

***Манастир Св. Кирик и Јулита – „Свети Ћирик”***

Манастир Св. Кирик и Јулита код села Смиловци подигнут је 1839. године на основама већег старијег манастира од тесаног камена који је коришћен за изградњу новог. Покривен је каменим плочама које су касније замењене ћерамидом. Некада је овде била манастирска школа тзв. килијно училиште. Манастир је као споменик културе под заштитом државе од 1984. године.

***Црква Св. Петке у Смиловцима***

Цркву Св. Петке је подигао Манча Неделков, пастир из села Смиловаци, који је провео неколико година на црквеном имању Свете Петке у граду Јашију у Румунској Молдавији. Према легенди, у жељи да му не умиру тек рођена деца, помолио се моштима велике светице да му продужи потомство. Вратио се у родни крај промењен и потпуно посвећен цркви заветовавши се светитељки да ће јој подићи манастир. Године 1894. је направио цркву са конаком и поклонио селу. Данас је то негован гај огромних стабала који оставља без даха сваког посетиоца.

***Црква Светог Архангела у селу Бољев дол***

Црква Свети Архангел је најстарија црква у Димитровграду, претпоставља се да је саграђена крајем 13. и почетком 14. века. Скромних је димензија, зидана је ломљеним каменом, а покривена каменим плочама. Правоугаоне основе и са источне стране има малу апсиду. Предњи део улаза украшен је великим луком од тесаног камена. На остацима фресака (фрагменти) откривена су три слоја фресака. Први слој фресака потиче из периода изградње цркве док је трећи слој из периода између 17. и 19. века. Црква Свети Архангел је под заштитом државе од 1975. године као споменик културе.

##### *3.5.4. Спортски садржаји*

***Спортски клубови***

Спорт и бављење спортом у Димитровграду има дугу традицију. Организација спорта у Димитровграду годинама функционише преко Спортског савеза – асоцијације клубова аматерског спорта, у коју су на принципу добровољности учлањени клубови и организације из више спортских грана. Основу спорта као делатности чине спортисти и њихове организације – клубови. Општина Димитровград се према развијености спорта може сматрати у квалитетније средине у овој области. Међутим, квалитет није равномерно заступљен и уједначен. У неким спортским гранама постоје изузетно високи резултати, док је у појединим спортским гранама ниво рада и активности на самом минимуму.

На територији општине Димитровград постоје 17 спортских клубова, организација, друштава, асоцијација сврстаних у 13 спортских грана.

Табела 13. Преглед спортских клубова у Димитровграду

|  |  |
| --- | --- |
| Редни број | Назив клуба |
| 1. | Планинарско друштво Цариброд |
| 2. | Клуб малог фудбала „Балкански” |
| 3. | Фудбалски клуб Балкански |
| 4. | Одбојкашки клуб Цариброд |
| 5. | Карате клуб Димитровград |
| 6. | Атлетски клуб Балкан |
| 7. | Стрељачки клуб Граничар |
| 8. | Једриличарски клуб Соларис |
| 9. | Кошаркашки клуб Димитровград |
| 10. | Фудбалски клуб Жељуша |
| 11. | Риболовачки клуб Карп |
| 12. | Организација „Спорт за све и пријатељи деце” |
| 13. | Шаховски клуб Цариброд |
| 14. | Фитнес клуб „Gym and fitness center” |
| 15. | Стонотениски клуб „Цариброд” |
| 16. | Аикидо клуб „Соко“ Цариброд |
| 17. | Спортски савез „Цариброд“ |

Извор: Општинска управа Димитровград

***Спортски објекти***

Централно место за бављење спортом у Димитровграду јесте Спортски центар „Парк”, којим управља Туристичка организација „Цариброд”. Овај велелепни спортски комплекс у близини центра града обухвата спортску халу, фудбалски стадион, отворене терене за мале спортове, купалишни комплекс са два отворена базена и тениске терене.

Спортска хала са пословно-спортским анексом је мултифункционални објекат са преко 7.500 m² корисне површине, намењена је за све врсте дворанских спортова: кошарку, одбојку, рукомет, мали фудбал. Хала поседује телескопске трибине, кошеви су са „FIBA” сертификатима и европским стандардима и намењена је за организацију многобројних такмичења, припрема екипа, обука, организацију концерата. Хала поседује 987 седишта, а у приземном делу се налази сала за индивидуалне спортове и просторије за стрељаштво. У анексним деловима хале смештена је конференцијска сала и професионална теретана.

Испред спортске хале налазе се отворени терен за кошарку димензија 28\*15 m, са подлогом од рециклиране гуме, идеалан за рекреацију и организацију кампова, школа кошарке, турнира и утакмица, као и рукометни терен, димензија 40\*20 m, са подлогом од рециклиране гуме идеалан за припреме спортиста, одигравање рукометних и фудбалских утакмица као и за рекреативне активности и обуке. У оквиру комплекса налази се и терен за одбојку на песку димензија 18\*9 m.

Градски стадион је терен са травнатом подлогом димензијa 102\*55 m. Око терена је атлетска стаза од млевене цигле дужине 400 m са унутрашње стране, са 6 атлетских стаза. Иза једног гола је залетиште за скакачке дисциплине. Поседује трибине капацитета од 400 седишта или 3.200 места за стајање. Стадион је намењен за одигравање првенствених утакмица домаћина ФК „Балкански” и ФК „Жељуша”, као и за припрему спортиста, спровођења обука, тренинга, организацију концерата и полигона за стручно полагање припадника војске и полиције.

Купалишни комплекс чине два отворена базена са пратећим садржајем. Велики базен (димензија 25x12,5 m) дубине 1,80 m , мали базен (димензије 12,5\*6 m) дубине 0,8 m. Налазе се на једној од најлепших локација у Димитровграду, окружени су великим парком, спортским теренима и шеталиштем. Базени су за кориснике отворени током целе купалишне сезоне, а у јуну и јулу месецу се сваке године организује и школа пливања за најмлађе.

Тениски терени – површина 1.600 m²

Спортском инфраструктуром у Димитровграду управља Туристичка организација „Цариброд”.

***Спортске манифестације***

Поред такмичарских клубова, лигашког дела такмичења, традиционалне спортске манифестације које се одржавају у Димитровграду су:

* „Лављи скок”, атлетски скакачки митинг у хали
* Атлетски митинг за младе
* Турнир у малом фудбалу у оквиру манифестације „Царибродско спортско лето”
* „JUMP” – Међународни атлетски скакачки митинг
* „Jerma Golden Trails” (планинска трка Златним стазама Јерме)
* Царибродски МТБ маратон – „Mountain bike marathon” Међународни бициклистички маратон
* Авантуристички Outdoor фестивал Јерма
* Гмитровданска трка
* „Ђурђевданска трка – Паметник”
* „Street basket” – турнир у кошарци
* Олимпијада за особе трећег доба
* Турнир у одбојци на песку
* Хуманитарни турнир у баскету
* Рекреација на води
* Пливање за Часни Богојављенски крст

#### *3.6. Друге области*

##### *3.6.1. Безбедност*

Савет за безбедност општине Димитровград формиран је као радно тело Општинског већа општине Димитровград и њега представља и са њим председава Председник општине Димитровград. Чланови Савета се имењују из реда представника локалне самоуправе, институција из области правосуђа, здравствених, образовних и социјалних институција, полиције и других институција и организација на територији града.

Његов основни задатак је да разматра и проучава питања везана за превенцију безбедности на територији општине Димитровград, припрема и предлаже мера за побољшање заштите и сигурности грађана, врши анализу и утврђивање проблема који утичу на безбедност, ради на изради и имплементацији пројеката превенције којима се делује на поједине безбедносне проблеме у локалној заједници.

Постоји и Савет за миграције.

##### *3.6.2. Родна равноправност*

У Општини Димитровград успостављени су механизми за родну равноправност – формирана је Комисија за родну равноправност и Женска одборничка мрежа и усвојен је први Локални акциони план за родну равноправност у општини Димитровград за период 2021–2024. године. Општина такође има израђен и План Општине Димитровград за остваривање и унапређење родне равноправности и План управљања ризицима од повреда принципа родне равноправности.

Комисија за родну равноправност формирана је 2020. године и броји седам чланова, четири жене и три мушкараца. За председника комисије изабран је мушкарац. Комисија за родну равноправност разматра предлоге одлука и других општинских аката које доноси Скупштина са становишта унапређивања родне равноправности, сагледава резултате вођења политике и извршавања аката Скупштине од стране извршних органа и функционера одговорних скупштини у погледу поштовања родне равноправности и примене стандарда о равномерној заступљености жена и мушкараца на местима одлучивања у јавном и политичком животу општине.

Женска одборничка мрежа формирана је 25. августа 2020. године.

У Општини Димитровград именовано је лице задужено за родну равноправност које има задатак да: прати спровођење политика и мера за остваривање и унапређење родне равноправности из делокруга органа у којем су запослени; прати стање о полној структури запослених и радно ангажованих лица у органу у коме су одређени и саставља извештаје о утврђивању стању у погледу достигнутог нивоа остваривања родне равноправности у области из делокруга органа; доставља извештаје руководиоцу органа, које орган јавне власти, након доношења, доставља Министарству за људска и мањинска права и друштвени дијалог (у даљем тексту: Министарство); сарадује са Минисатрством и телима за родну равноправности на питањима значајним за остваривање и унапређење родне равноправности; обавља и друге послове у складу са актом о одређивању лица задуженог за родну равноправност.

Општина Димитровград потписница је Европске повеље о радној равноправности на локалном нивоу од 04. фебруара 2021. године. Усвајањем и реализацијом ЛАП за родну равноправност општина Димитровград потврђује решеност да обезбедити што је могуће већи обим поштовања родне равноправности у својој средини. Усвајањем ЛАП за родну равноправност општина Димитровград такође исказује решеност да извршава све препоруке Владе РС, који се односе на унапређење родне равноправности, као и да спроведе посебне мере за повећање заступљености жена у локалној самоуправи и у процесима одлучивања.

##### *Организације цивилног друштва*

На територији општине Димитровград већ дуги низ година постоји и функционише невладин сектор. Према званичним подацима, на територији општине регостровано је 20 удружења грађана и једна Фондација. Сарадња невладиног сектора са општином је све већа и комплекснија. Из општинског буџета се сваке године издвајају средства у износу и до 15 милиона динара на годишњем нивоу за финансирање пројеката удружења грађана који су од јавног интереса за грађане општине из различитих области: социо–хуманитарних, области медија и јавног информисања, туризма, област младих, итд.

### 4. КОМУНАЛНА ИНФРАСТРУКТУРА

#### *4.1. Снабдевање водом*

Решавање проблема водоснабдевања Димитровграда почело је још 1920 године. И данас постоји део водоводног система који је изграђен још 1923. године, који је временом реконструисан и дограђиван. У другој половини седамдесетих и почетком осамдесетих година извршени су радови на изради регионалне водоводне мреже која је и данас у експлоатацији. Град се снабдева водом за пиће са три изворишта: врело „Пртопопинци”, извориште „Ивкове воденице” и „Манастирче”. Постојећи регионални систем водоснабдевања ослања се на извориште „Протопопинци“, са кога се осим градског центра Димитровграда снабдевају и насеља: Пртопопинци, Бребевница, Смиловци, Гуленовци, Височки Одоровци, Радејна, Бачево, Д. Белеш, део Лукавице, део Жељуше и део Гојин Дола. Највиши делови Лукавице, Жељуше, Гојин Дола и Градиња водом се снабдевају из локалних сеоских водовода.

Процењена дужина примарне и секундарне водоводне мреже којом газдује ЈП „Комуналац” износи око 40 km.

У предходним годинама евидентна је неповољнија хидролошка ситуација што има за последицу пад издашности изворишта у већој мери од уобичајене, пад притиска и несташицу воде у појединим деловима града и приградским насељима. Од стране ЈП „Комуналац” и Општинске управе планирано је предузимање потребних корака у циљу проширења капацитета постојећих изворишта и изналажења и укључивања у систем водоснабдевања нових изворишта.

##### *4.1.1. Пијаћа вода и хидрологија*

На подручју општине постоји више карстних врела са којих се врши водоснабдевање становника, као и извориште „Ивкова воденица“ удаљено око 2 km од града, на десној обали Нишаве. Извориште чине три копана бунара и објекат црпне станице са пратећом хидромашинском опремом, разводном мрежом, инсталацијама и опремом за хлорисање воде. Издашност изворишта „Ивкове воденице” се креће у границама од 15 до 30 l/s у зависности од хидролошке ситуације. Ово извориште укључује се у систем по потреби, односно допуњује потребну количину воде у периодима када Прoтопопинско врело не може покрити потрошњу. Издашност изворишта Пртопопинско врело се креће у границама од 20 до 60 l/s. Дневне, захваћене количине воде се крећу у границама од 400 до 1.200 m³/дан. Вода се из копаних бунара црпи утопним пумпама и потискује у сабирни резервоар црпне станице одакле се након хлорисања пумпама потискује до градског резервоара. Водоснабдевање највиших делова улице Христо Ботев решено је преко изворишта Манастирче, чија је издашност 0,5 до 1,5 l/s.

Зоне санитарне заштите око изворишта су успостављене.

Већина осталих насеља нема изграђену јавну мрежу, већ се снабдевају са јавних сеоских чесми или су организовани у тзв. „махалске” водоводе којима управља Месна заједница (неколико домаћинства на једно извориште, углавном каптирано без техничке документације и без континуалног праћења квалитета захваћене воде).

##### *4.1.2. Водоводна мрежа*

Водоводном мрежом је покривено 100 одсто градског насеља општине Димитровград и неколико приградских насеља, а дужина водоводне мреже је 40 km. На водоводну мрежу прикључено је 3.318 домаћинстава.

Водоводна мрежa ради у зони притиска 0,3-0,7 МPа. У градској мрежи су заступљени разни материјали за цеви: азбест-цементне цеви, PVC, ливеногвоздене, поцинковане. Не зна се тачно њихова заступљеност, јер не постоји подземни катастар. Укупна количина испоручене воде износи 500.000-600.000 m³/години. Дужина главног регионалног водовода износи 15 km, а разводне мреже око 40 km. Укупан број водоводних прикључака је око 2.700, а потрошња воде по прикључку просечно износи 220 m³. Процењени просечни губици воде у систему су преко 15 одсто. Системом водоснабдевања газдује ЈП „Комуналац”.

Снабдевање водом у удаљеним селима општине Димитровград решено је претежно изградњом самосталних сеоских водовода, који нису хемијски и бактериолошки контролисани. Процењује се да такву воду користи око 5 одсто становништва.

Планови су да се снабдевање града водом преусмери на извориште „Ивкове воденице”. Да би то снабдевање било квалитетно и поуздано потребно је завршити ову каптажу. Заштита је неопходна јер у време високих вода (у време отапања снега и јаких киша) долази до плављења каптаже и заштитне зоне. Регулацијом реке Нишаве у дужини од око 2 km дуж изворишта била би избегнута ова појава.

#### *4.2. Канализациона мрежа и управљање отпадним водама*

Одвођење отпадних вода је решено изградњом атмосферске и фекалне канализационе мреже у граду и приградским насељима у Димитровграду, која су 99 одсто покривена канализационом мрежом.

Канализациона мрежа је сепаратног типа. Процењена укупна дужина фекалне канализационе мреже је око 40 km. Поред градског центра, насеља Градиње, Белеш, Жељуша и Гојин Дол, као и гранични прелаз Градина, прикључена су на градску канализациону мрежу. Канализационом мрежом, међутим, нису покривена удаљенија села. У Лукавици и Гојин Долу нису комплетно завршени радови на изградњи канализационе мреже. За постојећу канализациону мрежу на подручју општине Димитровград није потребна реконструкција, док је за приградско насеље Лукавица потребна израда пројектно-техничке документације за изградњу канализационе мреже.

У склопу система за одвођење отпадних вода изграђено је постројење за пречишћавање комуналаних отпадних вода на територији насеља Белеш. Постројење је изграђено и пуштено у рад деведесетих година двадесетог века. Пројектовано хидрауличко оптерећење ППОВ је 40 l/s, биолошко оптерећење 9.500 ЕС, са могућношћу за проширење капацитета. На постројењу се врши механичко – биолошко пречишћавање отпадних вода (без терцијарног пречишћавања).

У више наврата је у различитом обиму вршена реконструкција постројења. Основни проблем постројења је ширење непријатних мириса на околна насеља. У неколико наврата покушавано је решавање проблема уз ангажовање стручних кућа из Србије и Бугарске. Тренутно ППОВ ради са мање од 50 одсто капацитета у циљу смањења ширења мириса на околна насеља. Од стране Општинске управе је покренута процедура за изградњу новог ППОВ.

Основни проблеми у одржавању постојеће канализационе мреже је њена ненаменска употреба, пробој подземних вода у канализациони систем на појединим деоницама као и минимални падови на неколико деоница који за последицу имају таложење материјала и учестала загушења колектора.

Велики загађивач је гранични прелаз Калотина (Република Бугарска), који сву отпадну воду испуста у реку Нишаву без предтретмана.

#### *4.3. Друга комунална инфраструктура*

##### *4.3.1. Управљање чврстим отпадом*

*Јавно предузеће „Комуналац”*

Пословима прикупљања, транспорта и одлагања чврстог комуналног отпада се бави ЈП „Комуналац”. Организовано сакупљање комуналног отпада врши се у 12 насеља – Димитровград, Белеш, Височки Одоровци, Гојин Дол, Градиње, Гуленовци, Жељуша, Лукавица, Радејна, Смиловци, Трнски Одоровци, и Поганово, при чему је, посматрано на нивоу целе општине, покривеност становништва организованим сакупљањем отпада преко 93 одсто. Систем примарне сепарације отпада успостављен је у пет насеља у општини. Поред сакупљања отпада из домаћинстава, територији општине сакупља се отпад и из комерцијалног сектора, укључујући предузећа, маркете, ресторане, образовне установе, јавне институције и слично.

Поједина села махалског типа са малим бројем становника нису обухваћена организованим прикупљањем чврстог комуналног отпада, тако да се отпад одлаже на дивља сметлишта без претходног третмана и сепарације. Опасан отпад из домаћинства се не сакупља одвојено, већ се меша са осталим отпадом.

Постоји израђен катастар дивљих депонија за подручје општине Димитровград, који садржи: локацију депоније, процењену количину одложеног отпада, морфолошки састав отпада. У складу са Националном стратегијом управљања отпадом у РС, општина Димитровград од 2013. године чврст комунални отпад одвози се и трајно депонује на простору Регионалне депоније у Пироту, а несанитарна депонија-сметлиште Козарица је санирана и од исте године није у функцији.

Постојећа опрема за одлагање отпада у општини Димитровград је на задовољавајућем нивоу. Отпад из домаћинстава се одлаже у контејнере запремине 1,1 m³ и у пластичне канте запремине 120 литара, намењених за индивидуална домаћинства. Сакупљање комуналног отпада у општини врши се помоћу четири камиона аутосмећара, различитих капацитета и једног наменског возила за сакупљање примарно издвојених фракција. Кроз програм ИПА 2017 извршена је набавка опреме за одлагање (канте и контејнери) и возила за сакупљање и транспорт, која ће бити довољна за увођење примарне сепарације отпада у насељу Димитровград, као централном насељу у општини. Добијена опрема омогућиће ЈП „Комуналац” да успостави систем примарне сепарације рециклабилног тока отпада из домаћинстава и да га транспортује до постројења за издвајање секундарних сировина у оквиру Регионалног центра за управљање отпадом у Пироту.

Тежња ЈП „Комуналац” Димитровград јесте смањење запреминске количине отпада који треба одложити на Регионалној депонији у Пироту, а самим тим и смањење трошкова везано за транспорт и одлагање отпада. Постоје и одређени проблеми у вези сакупљања отпада, а односе се на још увек недовољан број контејнера за сакупљање, неправилно коришћење истих и њихова злоупотрба у смислу паљења контејнера, као и одлагање отпада који није намењен за ту врсту посуда.

*ЈКП „Регионална депонија Пирот”*

„Регионална депонија Пирот”, која је почела са радом у јануару 2013. године, представља заједничко јавно комунално предузеће које је основано сагласно одредбама Закона о локалној самоуправи, Закона о јавним предузећима и обављању делатности од општег интереса и одредби Међуопштинског споразума о регионалној сарадњи по питању депоновања чврстог комуналног отпада са територије града Пирота и општина Бабушница, Бела Паланка и Димитровград.

##### *4.3.2. Телекомуникациона инфраструктура*

Подручје Димитровграда покривено је аутоматском централом чији је капацитет око 5.000 телефонских прикључака. Уз ову централу су изграђене и базне станице мобилне телефоније. Број прикључака на фиксну телефонију је 3.980, уз 95 АСДН и 430 АДСЛ прикључака. Пошта у Димитровграду има отворене поштанске јединице у Жељуши, Смиловцима и Поганову.

Процена је да је око 70 одсто територије општине покривено мобилном телефонијом и интернетом. Централни део територије Димитровграда је релативно добро покривен сигналима телекомуникационих мрежа сва три оператера који постоје на телекомуникационом тржишту Србије – „Телеком Србија”, „Yettel” и „А1 Србија”. Остали делови територије општине (северни и јужни), као брдски-планински делови, су подручја са слабим или без сигнала мобилне телефоније.

Сва три оператера имају базне радиостанице груписане на приближно истим локацијама.

##### *4.3.3. Електро инфраструктура*

Преко територије Димитровграда пролази далековод 400 kV бр. 404 ТС 400/220/110 kV „Ниш 2” – Столник (Софија) и далековод 110 kV бр.1194 ТС 110/35 kV „Пирот 2“ – ТС 110/35 kV „Димитровград” (део преносне мреже „Електромрежа Србије”).

На територији општине је изграђена трафостаница 110/35 kV „Димитровград” на коју су повезане дистрибутивне трафостанице 35/10 kV „Димитровград 1”, „Димитровград 2” (на територији општине Димитровград) и „Бело Поље” (на територији града Пирота).

Дистрибутивне трафостанице 35/10 kV из којих се потрошачи на територији Димитровграда снабдевају електричном енергијом су: ТС 35/10 kV „Димитровград 1”, снаге 2,5 + 4 МVA, повезана је ваздушним далеководом 35 kV дужине 1,39 km са ТС 110/35 kV; и ТС 35/10 kV „Димитровград 2”, снаге 2 х 4 МVA, повезана је мешовитим водом 35 kV (ваздушни и кабловски у насељу) дужине 3,32 km са ТС 110/35 kV.

Недостатак оваквог решења мреже на напонском нивоу 35 kV је непостојање „попречне” везе између трафостаница 35/10 kV „Димитровград 1” и „Димитровград 2”.

Све трафостанице и 110/35 kV и 35/10 kV су изграђене у Димитровграду. Овако лоциране трафостанице 35/10 kV условљавају изузетно дуге изводе 10 kV до насеља у периферним деловима општине (северни и јужни део) и самим тим велике падове напона у мрежама и лош квалитет електричне енергије код потрошача у овим деловима општине.

Дистрибутивна мрежа 10 kV на територији општине је у највећем делу ваздушна, сем у централном делу насеља Димитровград где је део мреже изведен као кабловска мрежа, док је у периферним деловима насеља ваздушна мрежа.

##### *4.3.4. Систем даљинског грејања*

У Димитровграду нема система даљинског грејања нити гасне мреже, грађани користе за грејање дрва и угаљ. Проласком магистралног гасовода МГ-10 Димитровград – Ниш, који иде из правца Бугарске, створиће се могућности за коришћење природног гаса, како за покривање производних капацитета по радним зонама, тако и за коришћење у широкој потрошњи, чиме се обезбеђује и висок ниво заштите животне средине.

#### *4.4. Саобраћајна инфраструктура*

Кроз општину Димитровград пролази крак Ц Коридора 10, кога чине државни пут првог А реда А4 (путни правац Е-80 Ниш – граница Бугарске) и железничка пруга Е-70, који повезују Западну Европу са Блиским Истоком, преко којих се обавља интензиван међународни промет робе и путника. На пар километара од Димитровграда налази се гранични прелаз Градина, који је један од највећих граничних прелаза са Бугарском. Услед великог прилива путника из земаља Средње и Западне Европе, који у летњим месецима путују према Турској и назад, овај гранични прелаз постаје практично непроходан за локално становништво, као и за туристе из Србије и Бугарске који у јеку туристичке сезоне желе да путују у једну и другу земљу. Колоне су километарске, а понекад се чека и више сати на прелазак. Ово је посебно велики проблем за људе који свакодневно путују на посао у Бугарску и потребно је приступити његовом решавању покретањем иницијатива код надлежних органа обе државе које би за циљ имале отварање алтернативног прелаза сезонског карактера недалеко од постојећег или успостављање „брзе линије” на постојећем граничном прелазу.

##### *4.4.1. Путеви и саобраћајнице*

Основни предуслов квалитетног живота становништва чини повезаност насељених места на подручју целе општине и са околним местима, као и стање локалних саобраћајница у самим насељима.

Деоница ауто-пута Е-80 обилазница око Димитровграда – граница са Бугарском дугачка је 8,6 km и у склопу ове деонице налазе се два тунела „Прогон” и „Пржојна Падина”. Пуштена је у саобраћај 2017. године. Траса заобилази Димитровград са северне стране, а недалеко од моста преко Нишаве, код места Градиње, траса аутопута се спаја са постојећом кратком деоницом аутопута код граничног прелаза.

Кроз подручје општине Димитровград пролазе државни путеви IIA реда:

* Ниш (петља Малча) – Бела Паланка – Пирот – Димитровград – државна граница са Бугарском (гранични прелаз Градина)
* Књажевац – Кална – Темска – Пирот – Височка Ржана – Мојинци – Димитровград
* Периш – Бела Паланка – Бабушница – Звонце – Трнски Одоровци – Суково – веза са државним путем 43, и државни пут IIБ реда:
* Димитровград – Доња Невља – Врапча – Петачинци – Трнски Одоровци.

Значајан део путне мреже на територији општине чини и систем општинских путева, којима је већина насеља повезана како међусобно, тако и са општинским центром. Мрежа општинских путева има укупну дужину од око 139 km, а око 47,5 km је пресвучено савременим коловозним застором.

Неколико година уназад, Општина Димитровград обезбеђује бесплатан превоз за све становнике општине у месном и међумесном саобраћају (без приградског), у укупном износу од око 12 милиона динара годишње.

##### *4.4.2. Железнички саобраћај и инфраструктура*

Кроз подручје општине Димитровград пролази и међународна магистрална железничка пруга нормалног колосека Е-70 Ниш – Пирот – граница Република Бугарска у укупној дужини од око 11 km. Ова железничка пруга је у фази модернизације и електрификације, а те активности су углавном за ову деоницу кроз општину Димитровград већ завршене. Извршена је и модернизација и реконструкција железничке станице Димитровград као путничког, транспортног и царинског терминала. Железнички део коридора пролази кроз сам град, у коме се налази железничка станица, што представља ризик по питању безбедности саобраћаја на четири пружна прелаза у ужем градском језгру и на три у приградским насељима, као и ризик по животну средину од паљења и истицања опасних материја, али и од буке.

#### *4.5. Пословање јавних предузећа*

У Димитровграду постоји једно комунално предузеће – Јавно предузеће „Комуналац”. С обзиром на то да је једино комунално предузеће на територији општине, обавља све послове из делокруга комуналне делатности, и то: водовод и канализација, јавна хигијена, зеленило. Поред овога, предузеће врши одржавање граничног прелаза „Градина” и одржавање магисталног пута од граничног прелаза до Димитровграда. Јавно предузеће поред напред наведених послова дужи низ година ради и на летњем и зимском одржавању локалних путева. ЈП „Комуналац” Димитровград је предузеће које се финасира из сопствених прихода односно није директни нити иниректни корисник буџета општине Димитровград.

Тренутно у предузећу постоје следеће радне јединице – Водовод и канализација, Чистоћа, Услужне делатности, Гранични прелаз и Заједничке службе. Дошло је до осавремењава процеса рада увођењем најсавременијих средстава рада, а изградњом регионалног водовода решено је питање снабдевања града и околних насеља пијаћом водом, као и системом пречишћавања истих. Све ово изискивало је повећање броја радника, како у квалификационом тако и квантитативном смислу. Данас предузеће запошљава укупно 144 радника, од којих је 17 радника са високом школском спремом, седам са вишом и 120 радника са средњом стручном спремом.

### 5. Заштита животне средине

Мониторинг животне средине се спроводи и то мониторинг ваздуха на подручју града, граничног прелаза Градина и у радној зони Белеш, мониторинг буке, мониторинг површинских вода и мониторинг земљишта. Мониторинг животне средине врши Завод за јавно здравље из Пирота.

#### *5.1. Квалитет ваздуха*

Коридор 10 пролази кроз градско подручје Димитровграда и поред већих приградских села. Саобраћај је нарочито интензиван током летњих месеци. У току зимског периода због непостојања централног система грејања грађани користе за грејање дрва и угаљ. Због географског положаја града који је смештен у котлини и неповољних временских услова, у току зиме постоје услови за појаву имисије упозорења, тј. имисије загађујућих материја преко дозвољених граничних вредности.

Индустрија Димитровграда данас са својим карактеристикама не доводи до значајног повећања концентрација загађујућих супстанци. Енергетска постројења, пре свега кућна ложишта и активност саобраћаја доводи до емитовања стандардних загађујућих супстанци, превасходно у зимским месецима, у већим концентрацијама.

Котлински положај Димитровграда и режим ваздушног струјања погодује повећању приземних концентрација полутаната емитованих у ваздуху при сагоревању фосилних горива. Стварни допринос аерозагађењу, условљен активностима индивидуалних ложишта која се користе за загревање просторија, може се утврдити праћењем имисионих концентрација стандардних загађујућих супстанци СО2 и чађи.

На формирање поља квалитета ваздуха утичу и транспортна средства која као погонско гориво користе бензин и дизел гориво. Претпоставља се да је укупан број регистрованих возила на подручју Димитровграда око 2.000, па узимајући у обзир број возила и саму старост возила (просечно 16 година), услед чега су у релативно лошем техничком стању и као таква стварају већу емисију загађујућих материја у ваздуху.

Стварна емитована количина загађујућих супстанци зависи и од састава и квалитета горива, потпуности сагоревања горива и услова вожње. Због близине међународног пута и режима саобраћаја на граничном прелазу вредности имисионих концентрација могу бити променљиве.

Мерења квалитета ваздуха на подручју општине Димитровград обавља Завод за јавно здравље Пирот.

Анализом добијених резултата може се констатовати да су концентрације чађи које су измерене имале сезонски карактер пораста, тако да су повећане у грејној сезони у односу на период ван грејне сезоне. Мерења су такође показала да у току 2021. године није било прекорачења средње максимална дозвољене вредности за укупне таложне материје.

#### *5.2. Квалитет земљишта*

Систематска контрола квалитета земљишта на територији општине Димитровград се не обавља континуирано. Извори загађења земљишта могу се сагледати на следећи начин:

* загађење земљишта пореклом из отпадних вода: отпадне воде из технолошких поступака у индустрији и привреди; воде загађене услед пољопривредних активности (вештачка ђубрива, пестициди и органски отпаци различитог порекла);отпадне воде из индивидуалних домаћинстава, колектива, угоститељства и др.
* загађење земљишта пореклом из атмосфере: емисија из индустријских технолошких процеса; емисија услед сагоревања фосилних горива у индустрији,индивидуалних локалних котларница и др.; емисија пореклом од моторних возила која користе нафту и деривате; емисија приликом сагоревања различитих органских материјала, биомасе и сл.
* загађење земљишта чврстим отпадним материјалом пореклом из привреде, домаћинстава, пољопривреде и др.

Намена и начин коришћења земљишта на територији општине Димитровград условљавају и његово евентуално загађивање и деградацију. Територија општине Димитровград у погледу загађености земљишта није систематски праћена. Потребно је извршити испитивање квалитета земљишта поред аутопута и то на присуство олова, кадмијума и других тешких метала.

#### *5.3. Квалитет вода*

Узорковање и лабораторијско испитивање (физичко-хемијско и микробиолошко) узорака воде за пиће из локалних водних објеката (каптиране чесме) врши Завод за јавно здравље Пирот. У току летњих месеци узима се по један узорак са десет каптираних чесми, од којих се две налазе у градском подручју, а преосталих осам у сеоским насељима. Према извештају Завода за јавно здравље Пирот о хигијенској исправности воде за пиће из локалних водних објеката из 2022. године, код шест од десет каптираних чесми вода је била хигијенски неисправна. Хигијенска неисправност воде за пиће из јавних водних објеката је последица нерешеног питања власништва водних објеката (месне заједнице – села обично немају довољно средстава за одржавање својих водних објеката и редовне анализе воде), грађевинско-технички и хигијенско-санитарни недостаци истих (оштећене, дотрајале каптаже и точећа места, недостатак организованих зона санитарне заштите, нередовна контрола хигијенске исправности воде). Вредности тврдоће воде, која је испитивана код пет каптираних чесама, показују да ове воде спадају у тврде.

### 6. ЕКОНОМСКИ РАЗВОЈ

#### *6.1. Степен развијености*

Према степену развијености, општина Димитровград спада у IV групу[[13]](#footnote-13) (испод 60% републичког просека) јединица локалне самоуправe. Општина Димитровград према свим показатељима привредне развијености последњих деценија бележи пад у односу на просек Републике. Главни разлог за ову појаву је затварање друшвених предузећа до почетка двадесетпрвог века, која су запошљавала највећи део радноспособног становништва и била носилац привредног развоја.

#### *6.2. Привредна кретања у претходном периоду*

Основне привредне делатности у општини Димитровград су пољопривреда, прерађивачка индустрија, водопривреда, трговина, туризам и сектор услуга и шумарство. Главни изазови привредног развоја су: слаба диверзификација привредних активности, инфраструктурна неопремљеност, изражена депопулација и неповољна старосна, миграциона и образовна структура становништва.

До почетка двехиљадитих година носиоци индустријске производње били су предузеће за израду гуме и спортске обуће „ГИД”, које је запошљавало око 1.200 радника и „Свобода”, чија је делатност била текстилна конфекција. У време приватизације распродато је све што је радило у индустрији Димитровграда. Реч је о фабрикама гумарске, дрвне, кожарске, текстилне и металне индустрије. Осим текстилне индустрије, која сада запошљава 150 радника, ради Металац са десетак, а некада је имао педесетак радника.

Од скоро 4.000 запослених, колико их је било у време економског процвата ове општине, данас посао има њих око 2.000, од којих већина ради у државним органима и јавним предузећима.

Захваљујући повољном географском положају, природним потенцијалима и саобраћајној повезаности преко недавно изграђне паневропске саобраћајнице Коридор 10, као и железничке пруге на овом саобраћајном коридору, створени су подстицајни услови за привредни развој општине, за подизање степена тзв. „инвестиционе привлачности”, односно за долазак инвеститора, отварање нових радних места и запошљавање, пре свега у терцијарном сектору - саобраћајне услуге, трговина, угоститељство, туризам, као и развој информационих технологија.

#### *6.3. Сектор микро, малих и средњих предузећа (ММСП) – основна кретања*

Према подацима АПР-а из 2021. године, у Димитровграду послује 138 регистрованих правних лица која запошљавају око 1.000 радника. У општини нема великих предузећа. Доминирају правни субјекти регистровани за послове трговине и посредништва и пружања услуга у друмском саобраћају.

Према истом извору, Димитровград има 258 предузетника који запошљавају између 350 и 400 радника. Предузетничке радње се углавном баве пружањем услуге, а знатно мањи број представљају предузетници које се баве производњом и пољопривредом.

Кључни проблеми садашњег развоја су поред незапослености, недовољна инвестициона улагања, али и изражена депопулација и старење становништва, поготово у руралном подручју.

Табела 14. Активна привредна друштва и предузетници у 2022. години

|  |  |
| --- | --- |
| Активна привредна друштва | 141 |
| Активни предузетници | 260 |
| Подстицаји регионалног развоја (у хиљадама РСД) | 47.619 (2021) |

Извор: Агенција за привредне регистре

Табела 15. Број регистрованих привредних друштава у периоду 2017 – 2022.

|  |  |  |  |  |  |  |
| --- | --- | --- | --- | --- | --- | --- |
| Привредна друштва | 2017. | 2018. | 2019. | 2020. | 2021. | 2022. |
| Активна | 138 | 155 | 147 | 136 | 138 | 141 |
| Новооснована | 9 | 9 | 10 | 5 | 8 | 10 |
| Угашена | 2 | 4 | 19 | 16 | 5 | 9 |

Извор: Републички завод за статистистику, ДевИнфо база

Табела 16. Број регистрованих предузетника у периоду 2017 – 2022.

|  |  |  |  |  |  |  |
| --- | --- | --- | --- | --- | --- | --- |
| Предузетници | 2017. | 2018. | 2019. | 2020. | 2021. | 2022. |
| Активни | 241 | 251 | 246 | 245 | 258 | 260 |
| Новоосновани | 41 | 32 | 21 | 22 | 32 | 35 |
| Угашени | 26 | 21 | 26 | 21 | 18 | 31 |

Извор: Републички завод за статистистику, ДевИнфо база

Привреда Димитровграда није извозно оријентисана. Годишњи извоз износи око 3.656.000 РСД и превасходно се врши на тржиште Бугарске.

Што се тиче функције уравнотежења локалног тржишта рада, општина нема значајнију улогу, али се реализују мере активне политике запошљавања у сарадњи са Националном службом за запошљавање.

Нова методологија уписне политике у средње школе је постала саставни део Закона о дуалном образовању, а спроводи се у три корака наведених у напомени (слање изјаве о намерама послодаваца, систематизацији података и организовању састанака). Канцеларија за ЛЕР овде има кључну улогу кроз слање писама послодавцима, њиховог анимирања, прикупљања попуњених намера, систематизације, анализе и представљања резултата (тражених профила) на састанку свих заинтересованих страна, као и у смислу координације и окупљања свих релевантних партнера: НСЗ, школске управе, Привредне коморе, послодаваца итд.

#### *6.4. Индустријске зоне*

Општина Димитровград има две индустријске зоне које развија почев од 2017. године. Индустријска зона Белеш, која је изграђена уз помоћ државе, простире се на површини од 12 хектара. Тренутно у њој раде три компаније: „ЕCO RUBBER”, „MEGA INVEST” и „NAD DIZAJN”. Целокупна површина индустријске зоне Белеш се налази у систему Слободне зоне Пирот.

За потребе проширења зоне, израђен је план детаљне регулације на још 12 хектара и следи израда грађевинског пројекта, као и сама изградња и комунално опремање индустријске зоне Белеш 2.

Индустријска зона Градина обухвата, по плану, површину од 45 ha, с тим да је један део зоне већ уређен (бензинска пумпа, објекти угоститељства, објекат АМСС), један део зоне је у власништву општине, док је један део у државном или приватном власништву. У плану је да се на површини од 2 ha изради прекогранични индустријски парк, а да се на остатку земљишта изгради комерцијални Услужни центар Димитровград – Градина, као целовит, мултифункционални пратећи садржај који првенствено служи за дуже задржавање корисника ауто-пута. Изградња услужног центра Димитровград – Градина предвиђена је Просторним планом подручја инфраструктурног коридора Ниш – граница Бугарске, где је дефинисано да се услужни центри, поред паркиралишта и одмаралишта, опремају мотелима, кампинг простором за рекреативна возила, пумпама за гориво, сервисима и радионицама.

У оквиру индустријске зоне Градина постоје зузетни услови за развој соларних електрана. Компанија „Brebex” откупила је земљиште у сврху изградње соларне електране и у поступку су добијања документације.

Такође, у оквиру индустријске зоне Градина започета је инвестиција у отварање површинског рудника за експлоатацију ватросталне глине од стране компаније „Mine Invest”.

#### *6.5. Подстицаји и издвајања локалног буџета*

По питању мера подршке привреди, Општина сваке године издваја око десет милиона динара за субвенционисање кредитног задужења привредника, за запошљавање нових радника, подршка привредним субјектима који привредну делатност обављају у руралним деловима општине и субвенције привредним субјектима за улагање у инфраструктуру.

#### *6.6. Пољопривреда*

Димитровград карактеришу отежани природни услови за бављење пољопривредом који се огледају у брдско-планинској конфигурацији терена, лошијем квалитету земљишта, високом уделу ливада и пашњака у укупној структури пољопривредног земљишта итд.

Пољопривреда је у највећој мери традиционална и заснована на малој и мешовитој производњи. Тржишни вишкови производа су мали. Основна производна грана пољопривреде је традиционално сточарство, првенствено овчарство и говедарство. На подручју Димитровграда гаји се преко 2.000 грла аутохтоних раса говеда, оваца, коза и магараца. Основна вредност пољопривредне производње огледа се у традиционалној производњи и традиционалним производима. Старопланински качкаваљ има регистровану ознаку географског порекла, а у овом тренутку се ради на заштити старопланинског меда, док је у плану заштита географског порекла царибродске сушенице. Мале производње које представљају специфичност општине, уз незагађену животну средину, богат биодиверзитет и природне лепоте, пружају добре предуслове за мултифункционални развој пољопривреде.

Општина Димитровград је на територији целе општине 2012. године прогласила „Парк агробиодиверзитета” с обзиром на то да је на њеној територији један од један од најзначајнијих центара „in–situ“ очувања генетичких ресурса са преко 20 аутохтоних раса домаћих животиња.

Општина Димитровград, у сарадњи са удружењима и Пољопривредном саветодавном и стручном службом Пирот, сваке године организује низ семинара и тренига на разне теме из области пољопривреде, током целе године. Захваљујући сарадњи Општине Димитровград и Факултета ветеринарске медицине из Београда, који има наставно-научну базу у селу Горњи Криводол, током летњих месеци организују се посете предавача и студената пољопривредним газдинствима на подручју Старе планине.

Општина Димитровград годишње издваја око 12 милиона динара за субвенције у пољопривреди кроз два програма. Кроз Програм подршке за спровођење пољопривредне политике и политике руралног развоја, Општина додељује субвенције пољопривредним произвођачима за набавку механизације и опреме, набавку грла, вештачко осемењавање, осигурање усева, органску производњу и посету сајмовима. Кроз Програм револвинг фонда, који се спроводи у сарадњи са Фондацијом Ана и Владе Дивац и РРА Југ из Ниша, додељују се субвенције за набавку сваке врсте опреме која се користи у пољопривреди, као и за изградњу објеката, куповину грла итд.

##### *6.6.1. Регистрована пољопривредна газдинства*

Број регистрованих пољопривредних газдинстава у општини Димитровград константно се повећавао почев од 2005. године када их је било свега 95, да би тренутан број регистрованих газдинстава износио око 700 у 2022. години. Међутим, још увек се може констатовати да је у општини присутан мали број пољопривредних газдинстава у односу на број становника, укупну површину и пољопривредне површине општине. Процена је да се око 70 одсто домаћинстава, која се значајније баве пољопривредом, регистровало. Уз регистрована пољопривредна газдинства, у општини су значајно присутна и газдинства која се нису регистровала, обзиром да је реч о запосленима, незапосленима или старачким газдинствима. Ова газдинства не могу да остварују субвенције, с обзиром на то да не остварују ПИО из пољопривредне производње.

Просечна површина коришћеног пољопривредног земљишта по газдинству износи 7 ha, што је изнад просека за Србију (5,44 ha).

Табела 17. Структура газдинстава према величини коришћеног пољ. земљишта 2012.

|  |  |  |
| --- | --- | --- |
|  | Димитровград | Удео у укупном броју газдинстава (%) |
| Газдинства – укупно | 1.080 | 100 |
| Газдинства без земљишта | 16 | 1,5 |
| до 1 ha | 297 | 27,5 |
| 1 – 2 ha | 251 | 23,2 |
| 2 – 5 ha | 289 | 26,8 |
| 5 – 10 ha | 143 | 13,2 |
| 10 – 20 ha | 53 | 4,9 |
| 20 – 30 ha | 7 | 0,6 |
| 30 - 50 ha | 15 | 1,4 |
| 50 – 100 ha | 7 | 0,6 |
| преко 100 ha | 2 | 0,2 |

Извор: Републички завод за статистику, Попис пољопривреде 2012. године

Земљишни посед регистрованих пољопривредних газдинстава се одликује мешовитом производњом у којој доминирају ратарска производња и производња крмног биља. Ове две производње се валоризују кроз сточарску производњу, док су минимални поседи под поврћем и воћем намењени употреби у оквиру сопственог домаћинства. У структури регистрованих и нерегистрованих газдинстава у значајној мери се налазе ливадске и пашне површине, као и шуме.

Табела 18. Структура коришћеног пољ. земљишта газдинстава по категоријама, 2012.

|  |  |  |  |
| --- | --- | --- | --- |
| Димитровград | | Површина (ha) | Удео у укупном пољопривредном земљишту газдинстава (%) |
| Коришћено пољопривредно земљиште газдинстава – укупно | | 7.561 | 100 |
| окућнице | | 38 | 0,5 |
| оранице и баште | укупно | 2.081 | 27,5 |
| жито | 1.027 | 13,6 |
| инд. биље | 6 | 0,1 |
| повртно биље, бостан и јагоде | 93 | 1,2 |
| крмно биље | 930 | 12,3 |
| угари | 24 | 0,3 |
| воћњаци | | 141 | 1,8 |
| виногради | | 2 | 0,1 |
| ливаде и пашњаци | | 5.289 | 70,0 |
| остало | | 10 | 0,1 |
| некоришћено земљиште | | 9.477 |  |
| шумско земљиште | | 2.096 |  |

Извор: Републички завод за статистику, Попис пољопривреде 2012. године

Укупне пољопривредне површине заузимају 28.988 hа, односно око 60 одсто територије општине, што је знатно мање у односу на просек РС, али и нешто више у односу на просек пиротског округа (55%).

Земљишна структура у општини знатно је лошија у поређењу са просеком РС, обзиром да свега 18,44 одсто пољопривредног земљишта представљају ораничне површине. Значајан је удео шумских површина које се простиру на преко 30 одсто површине општине. У структури пољопривредног земљишта преовладавају пашњаци (48,89% укупног пољопривредног земљишта) и ливаде (30,12%).

Производња се одвија на малом и испарцелисаном поседу. Тржних вишкова има у сточарству и то углавном код производње млека и меса. У другим гранама пољопривреде тржних вишкова скоро и да нема. То указује да је већина пољопривредних газдинстава усмерена на производњу сточарских производа.

Око 56 одсто земљишта налази се у приватном власништву, односно у власништву породичних домаћинстава. У општини се значајне земљишне површине, односно више од 11.517 hа, налази у државној и мешовитој својини. У власништву породичних газдинстава налази се квалитетније земљиште (највећи део њива, вртова и воћњака).

Значајан број регистрованих пољопривредних газдинстава у односу на укупан број регистрованих пољопривредних газдинстава у Димитровграду користи субвенције и регресе. Такође се може уочити и то да газдинства не користе краткорочне и дугорочне пољопривредне кредите.

##### *6.6.2. Биљна производња*

У биљној производњи је доминантна производња травне масе за исхрану стоке. Пашњаци и ливаде су некултивисана земљишта која се екстензивно користе, а у великом броју случајева удаљеније парцеле се потпуно напуштају. На ораничним површинама налазе се природне ливаде, или ливаде које су засејане, али након дугог периода искоришћавања више одговарају категорији природних ливада. На овим површинама има један до два откоса, а приноси су знатно нижи у односу на просек Србије.

Код мањег броја мањих газдинстава успоставља се ратарска производња. Доминантна култура је кукуруз. Уз кукуруз присутна је и производња пшенице, ражи, јечма... Приноси по јединици површине су ниски. Примена агротехнике је спорадична. Тржишних вишкова нема, већ се добијени принос користи првенствено за исхрану стоке. Кукуруз се силира код врло малог броја газдинстава. Највећи комплекси под ратарском производњом се налазе у региону Забрђа и Висока. У оба случаја ратарска производња подмирује потребе великих сточарских фарми. Највећи део површина се користи за производњу силажног кукуруза. Ови комплекси су делом у власништву, а делом су закупљени. Упркос сопственој ратарској производњи велике фарме набављају концентрована хранива на тржишту током године.

Доминантна повртарска култура је кромпир. Остале повртарске културе се гаје у оквиру окућнице, у баштама, и намењене су првенствено задовољењу сопствених потреба. Нема тржишних вишкова. Нешто интензивнија производња је у долини Нишаве где се налази пар пластеника.

У воћарству су првенствено присутни стари засади шљиве и јабуке. Нема примене агротехнике, а добијени производи се прерађују за сопствену употребу унутар домаћинства. У последњих неколико година код десетак домаћинстава је успостављена производња јагодичастог воћа, првенствено малине, намењене тржишту. Такође, на подручју Димитровграда налази се највећа плантажа боровница у овом делу Србије на површини од 50 хектара, са још неколико мањих плантажа.

У општини нема производње лековитог и ароматичног биља. Упркос огромном богатству биљних врста у општини нема организованог сакупљања лековитог и ароматичног биља.

##### *6.6.3. Сточарство*

Говедарска и овчарска производња су доминантне гране сточарства.

Табела 19. Грла стоке

|  |  |  |  |
| --- | --- | --- | --- |
|  | | Територија Димитровграда | Удео у укупном броју у Пиротском округу (%) |
| Говеда | укупно | 2.159 | 20% |
| краве и стеоне јунице | 1.348 | 19% |
| Свиње | укупно | 1.286 | 7% |
| крмаче и супрасне назимице | 76 | 8% |
| Овце | укупно | 4.689 | 12% |
| овце за приплод | 3.944 | 12% |
| Козе | укупно | 1.771 | 13% |
| Коњи | укупно | 188 | 37% |
| Живина | укупно | 10.904 | 6% |
| Кошнице пчела | укупно | 2.425 | 15% |

Извор: Републички завод за статистику, Попис пољопривреде 2012. године

***Говедарство***

На подручју општине Димитровград узгаја се преко 4.000 грла говеда. У говедарској производњи доминира производња млека. Највећи број говеда чине сименталци и мелези у типу сименталца, мада је на највећој фарми у Димитровграду присутан одгој холштајн-фризијске расе. На територији Димитровграда се налазе две велике говедарске фарме са интензивним системом одгоја. Фарма у селу Смиловци има више од 300 музних крава сименталске и холштајн-фризијске расе у одгоју, слободни систем, а фарма у селу Изатовци има око 80 грла сименталске расе на везаном систему одгоја. Обе фарме имају „затворени” процес муже. Интересантно је напоменути да је једна од највећих фарми, у Горњем Криводолу, фарма која одгаја аутохтона грла – бушу. Ова фарма има преко 150 грла у одгоју и производњу заснива на принципима органске пољопривреде. Фарме које се налазе у процесу специјализације имају око десет крава. Систем одгоја је углавном заснован на везаном систему одгоја. У Димитровграду постоје око 15 фарми које се налазе у процесу специјализације. Највећи број газдинстава има једну до три краве у одгоју. Систем одгоја на овим фармама је врло различит, тако да се могу наћи фарме се везаним системом одгоја током читаве године, али и фарме на којима се стока у току летњих месеци пушта на пашу. Број ових малих фарми се смањује, а основни узрок је старење газдинстава. Са изузетком највећих фарми, производни систем је потпуно традиционалан. Производња млека по грлу је далеко испод технолошких норматива, а на највећем броју фарми постоји и проблем лошег квалитета млека услед лоших услова муже и чувања млека. На малим фармама је изражен процес сезонске производње млека. Упркос тренду пада броја грла стоке у одгоју, повећава се производња млека (укупно и по грлу). Узрок за то је отварање великих фарми са интензивном производњом.

***Овчарство***

Упркос традицији, природним предиспозицијама и постојању великих привредних субјеката и овчарских објеката великог капацитета у прошлости, у Димитровграду се одгаја мали број грла оваца. Највеће фарме, око четири до пет, имају преко 100 оваца, док десетак фарми има преко 50 оваца. Остале фарме које се баве одгојем оваца имају у просеку 10-20 оваца. Производни систем је потпуно традиционалан. У одгоју се у мањем обиму користе пиротска и пиротска оплемењена праменка, док је највећи број оваца у одгоју резултат различитих и неконтролисаних укрштања. Присутна је изражена сезоналност у производњи. На одређеном броју газдинстава овце се музу. Добијено млеко се користи за справљање сира, а у малим количинама и за справљање познатог старопланинског качкаваља.

У последњих неколико година долази до развоја козарства, посебно у области Понишавља. У Димитровграду се одгаја око 1.500-2.000 коза.

***Живинарство и свињарство***

У општини постоји један објекат за производњу товних пилића, капацитета 100.000 грла у турнусу, међутим недостатак производње зрнасте, концентроване, хране условљава да у општини нема развијене свињарске и живинарске производње.

#### *6.7. Шумарство*

У општини се око 15.320 ha налази под шумским површинама (Статистички годишњак, 2010), што представља око 31,71 одсто укупне територије општине. Подаци Србијашума, међутим, указују да је око 17.234 ha под шумама.

У шумској структури преовлађују изданачке шуме, док је удео високих шума симболичан и износи 5-6 одсто укупне површине шума. Преовлађују листопадне (буква, цер, храст и граб) шуме, док су од четинара присутни црни и бели бор. У вишим пределима Старе планине има смрче.

Највеће шумске површине су у приватном власништву, око 10.805 ha или 63 одсто укупне површине шума у Димитровграду. Око 6.240 ha су државне и комуналне шуме. Организационо ове шуме су под надлежношћу Шумског газдинства Пирот и припадају нишавском шумском подручју. „Србијашуме” газдују на државним шумама и врше услуге у приватним шумама.

У Димитровграду су шуме под управљањем „Србијашума” издељене на три газдинске јединице:

ГЈ Гребен – Простире се на територијама општина Димитровград, Бабушница и Пирот. Обухвата јужни део општине, а карактерситика су разбацане шумске целине. Газдинска јединица је обрасла на 77,4 одсто површине, док чистине заузимају 22,6 одсто што се може сматрати неповољним односом.

ГЈ Прелесје на Старој Планини – Простире се на 2911,66 ha у југоисточним деловима Старе планине. Захвата општине Пирот и Димитровград. Протеже се у атарима катастарских општина Росомач, Сенокос, Каменица, Криводол и Бољев Дол. ГЈ је обрасла на 81,7 одсто површине, док чистине заузимају 18,3 одсто што се може сматрати неповољним односом. Преовладавају планинске шуме букве. По еколошкој припадности реч је о комплексу мезофилних букових и буково-четинарских типова шума. Такође, због превелике искоришћености на појединим деловима ГЈ јављају се шикаре, букве и шибљаци грабића.

Шуме се углавном користе за задовољавање потреба локалног становништва за огревним дрветом и мање за производњу техничког и просторног дрвета, односно за потребе дрвне индустрије. Са изузетком пар предузетничких радњи (пилана), у Димитровграду нема предузећа која се баве обрадом дрвета. Коришћење недрвних шумских производа лековитог биља, шумских плодова, гљива и слично није адекватно организовано.

Системско пошумљавање се врши повремено и на симболичним земљишним површинама. Независно од овог процеса у општини је изражено природно пошумљавање/закоровљавање које се углавном одвија на пољопривредном земљишту. С друге стране, присутне су низ локација у којима су значајно изражени процеси ерозије, које би, између осталог, требало зауставити организованим пошумљавањем. У општини се врши значајно искоришћавање шумских површина, и то првенствено лишћара. У 2009. години је, на пример, посечено 9.000 m³ лишћара. Маса посечене дрвне масе четинара је знатно нижа и смањује се у претходне три године.

#### *6.8. Туризам*

Стратегија развоја туризма Републике Србије за период од 2016. до 2025. године сврстала је Димитровград у ширу дестинацију „Стара планина” која обухвата просторни оквир Пирота, Књажевца и Димитровграда. Као кључне вредности (атрактивности), препознати су: културно наслеђе, природна богатства, Стара планина и мали градови. Предвиђен је развој планинског туризма, руралног туризма, манифестација, етнотуризма и туризма специјалних интереса. Доносиоци одлука и носиоци туристичке понуде Димитровграда су током израде Програма развоја туризма 2021. године закључили да због великог потенцијала дуж путног Коридора 10 (крака Ц) и оближњег граничног прелаза са Бугарском, у туристичке производе овог краја треба уврстити и транзитни туризам са пратећим смештајним и угоститељским садржајима.

##### *6.8.1. Туризам и туристички потенцијали*

Општина Димитровград (Цариброд) препознаје туризам као важног покретача локалног економског развоја. Међутим, и поред природних и створених услова и атрактивности заштићених природних и културних добара туризам још увек није значајан фактор привредног развоја, будући да потенцијали нису довољно активирани и искоришћени.

Развијени елементи понуде туристичког производа су:

1. Спомен костурница Паметник;

2. Манастир Св. Јован Богослов – Погановски манастир (14. век), од 1979. године је на листи светске културне баштине. Постоји и ликовна међународна колонија „Погановски манастир”;

3. Смиловска језера Сават I и Сават II, 36 ha;

4. Манастир Св. Димитрије – Манастирче;

5. Црква Рождество Пресвете Богородице;

6. Парк природе „Стара планина”

7. СРП „Јерма” – Одоровско ждрело, пећина Ветрена Дупка (Пирот), Влашко ждрело (Одоровско ждрело – клисура Јерме); Погановски манастир (14. век); планинарски дом Поганово; Угоститељска радња „Поганово”; риболовни резерват;

8. Аутохтоне расе домаћих животиња;

9. Смиловци 18. век – Црква Св. Кирик и Јулита на падинама Видлича, 4 km од села Смиловци;

10. Лов – ловачко друштво „Видлич”, 43.000 ha (срна, дивља свиња, зец, фазан, пољска јаребица, препелица, дивљи голуб, гугутка, дивља патка, дивља гуска, вук, шакал, дивља мачка, лисица, твор, ракунопас, сива врана, сврака);

11. Петрлашка пећина (Одоровачка пећина, група пећина, главна Петрлашка – Попова пећина; Дупка – огроман пећински систем виших сувих и нижих речних пећина). Спелеолошки приступ са опремом и водичем;

12. Трнски Одоровци (14. век) црква Св. Јован Крститељ на темељима манастира „Муштар”;

13. Димитровградски сликари, писци, вајари, фотографи, филмски и позоришни уметници, уметност етно наслеђа (ткачнице, ваљарице, везиље, плетиље);

14. Виа милитарис – Димитровград / Транслитус или Баланстра садашњим аутопутем и пругом од Сингидунума до Бизантиона; музејска збирка при Народној библиотеци Димитровграда и у Музеју Нишу, село Гојин Дол „Гоиндолско Кале” (4. век) горњи и доњи град;

15. Шумски плодови: гљиве, лековито биље, дивље воће;

16. Бољевдолска чесма у долини Височице – турска чесма, Бољевдолска црква Св. Архангел (17. век);

17. Шопска кухиња и шопски фолклор – мушка и женска ножња, народна музика једна од најлепших и најдинамичнијих игара у Србији;

18. Традиционална архитектура – збијени (Сенокос) и махалски (Драговита, Трнски Одоровци) тип села.

***Туристичка организација „Цариброд”***

Туристичка организација „Цариброд” Димитровград је јавна служба чији је примарни циљ унапређење и допринос успешнијем пословању економије, за обављање послова у функцији развоја и промоције туризма од интереса за општину Димитровград и очување и заштита туристичких вредности и усмеравање и подстицање развоја туризма на територији општине Димитровград.

Туристичка организација „Цариброд” координира сарадњу између привредних и других субјеката у туризму који непосредно и посредно делују на унапређењу развоја и промоцији туризма; доноси програм и план промотивних активности у складу са Стратегијским маркетинг планом, плановима и програмима ТОС; обезбеђује информативно-пропагандне материјале којима се промовишу туристичке вредности општине Димитровград; прикупља и објављује информације о целокупној туристичкој понуди на територији општине Димитровград; организује и учествује у организацији туристичких, научних, стручних, спортских, културних и других скупова и манифестација; организује туристичко-информативне центре на територији општине Димитровград и врши друге активности у складу са законом.

***Културно-туристичке манифестације***

Манифестација **„Дани Царибродске шушенице”** одржава се сваке године средином новембра месеца. Манифестација промовише гастрономију и традиционалне укусе овог краја, са акцентом на шушеницу (димљено свињско месо). Поред шушенице ту су остали месни производи, прерађевине од млека, производи од воћа и поврћа, домаћа радиност и стари занати. Манифестацију прати богат културно-уметнички програм.

**Нишавски хоровод** је међународни фестивал фолклора. Одржава се од 20. маја до 5. јуна. Циљ фестивала је да окупи све градове из долине Нишаве и њихове ансамбле у непрекидно коло, које се у овом крају назива Хоровод.

**Балкан театар фест** је међународни фестивал професионалних и аматерских позоришта. Учествују глумци из Србије, Бугарске и Македоније. Фестивал се одржава октобра месеца.

**Међународна ликовна колонија Погановски манастир** одржава се сваке године у порти манастира Поганово. Сва дела која су стварана у овој колонији остају у власништву галерије и чине културно наслеђе града. Термин одржавања је месец август.

**Улица старих заната**

**Изађи ми на теглу** манифестација која се одржава 22. септембра у Балканској улици. Сем такмичарког дела, можете уживати и у музичком програму. Екипе имају од два до шест чланова, добијају паприке, шпорет, дрва а тајне састојке могу донети сами. Победници се даље пласирају за велико републичко такмичење.

##### *6.8.2. Број посетилаца*

У периоду од 2016. до 2019. године туристички промет у општини Димитровград је имао тренд раста, да би услед пандемије вируса ковид 19 током 2020. године, дошло до наглог пада туристичког промета, баш као и у Србији и свету уопште.

Најзаступљенији страни туристи који посећују Димитровград долазе из суседне Бугарске, које посебно привлачи квалитетна храна, српска народна музика, могућност конзумирања дувана у угоститељским објектима и споразумевање на матерњем језику са локалним становништвом.

Табела 20. Број долазака и ноћења туриста у периоду 2016 – 2021. године

|  |  |  |  |  |  |  |
| --- | --- | --- | --- | --- | --- | --- |
| Година | Број долазака туриста | | | Број ноћења туриста | | |
| домаћи | страни | укупно | домаћи | страни | укупно |
| 2016. | 938 | 969 | 1.907 | 1.600 | 1.411 | 3.011 |
| 2017. | 1.615 | 4.189 | 5.804 | 2.039 | 5.068 | 7.107 |
| 2018. | 2.333 | 4.822 | 7.155 | 2.578 | 5.684 | 8.262 |
| 2019. | 2.595 | 5.308 | 7.903 | 3.532 | 5.945 | 9.477 |
| 2020. | 1.304 | 2.093 | 3.397 | 2.185 | 2.824 | 5.009 |
| 2021. | 1.490 | 1.988 | 3.478 | 2.609 | 2.798 | 5.407 |

Извори: Програм развоја туризма општине Димитровград 2022 – 2024. и РЗС, Општине и региони у Републици Србији, 2022.

##### *6.8.3. Смештајни капацитети у Димитровграду*

На подручју Димитровграда постоји један категорисани хотел са три звездице, два преноћишта, четири категорисана сеоска туристичка домаћинства, 14 соба и једна кућа у смештајним обкектима домаће радиности, као и једна етно кућа, која се налази у селу Трнски Одоровци.

Табела 21 Смештајни капацитети на територији Димитровграда

|  |  |  |  |  |
| --- | --- | --- | --- | --- |
| Врста смештајних капацитета | Категорија | Укупан број смештајних објеката по врстама | Број индивидуалних лежаја у смештајним објектима | Број смештајних јединица |
| Хотели | \*\*\* | 1 | 33 | 22 |
| Преноћишта | - | 2 | 138 | 67 |
| Приватни смештај – собе | \*\*  \*\*\* | 14 | 30 | 14 |
| Приватни смештај – кућа | \*\* | 3 | 6 | 3 |
| Приватни смештај – етно кућа | - | 1 | 5 | 1 |
| Сеоска туристичка домаћинства | \*  \*\*  \*\*\* | 4 | 59 | 24 |
| Укупно |  | 25 | 271 | 131 |

Извор: Програм развоја туризма општине Димитровград 2022 – 2024.

#### *6.9. Радна снага*

Највећи удео становништва у општини Димитровград представља радно способно становништво (64,27), али је овај удео мањи у односу на просек у Републици Србији. Удео младих (13,05) је, такође, мањи у односу на просек РС (15,70), а готово је дупло нижи у односу на удео старог становништва (22,67%). Лоша старосна структура резултат интензивне депопулације региона (миграције и смањење броја становника) у протеклих неколико деценија.

Удео становништва са средњом стручном спремом у укупном броју радно способног становништва је скоро за 10 одсто нижи у односу на просек РС. Слична је ситуација и код удела становништва са високом стручном спремом где Димитровград има 2,94 одсто мање становника са високом стручном спремом у укупном броју радно способног становништва у односу на просек РС. Радна структура указује на висок удео радно способног становништва са нижим степенима стручне спреме, што је додатно појачано одласком младих и школованих кадрова у друге градске центре.

##### *6.9.1. Запосленост*

Број запослених у 2022. години износио је 2.072, док је пре почетка пандемије ковид 19 било 2.608 запослених лица.

Табела 22. Број запослених, незапослених и износ просечне нето зараде

|  |  |  |  |  |  |
| --- | --- | --- | --- | --- | --- |
| Димитровград | 2018. | 2019. | 2020. | 2021. | 2022. |
| Број запослених према општини рада | 2.594 | 2.608 | 2.503 | 2.088 | 2.072 |
| Број незапослених | 1.270 | 1.151 | 1.062 | 1.079 | 907 |
| Просечна нето зарада (у РСД) | 38.230 | 41.716 | 46.543 | 50.409 | 56.563 |

Извор: ДевИнфо

##### *6.9.2. Структура запослености*

Од укупног броја 2.072 регистрована запослена лица у 2022. години у Димитровграду, 1.568 су били запослени код правних лица, 462 су предузетници, лица која самостално обављају делатност или запослени код њих, а 42 лица су регистрована као индивидуални пољопривредници.

Табела 23. Број и структура запослених у општинама пиротског округа, годишњи просек у 2022.

|  |  |  |  |  |
| --- | --- | --- | --- | --- |
|  | Запослени у правним лицима | Предузетници, лица која самостално обављају делатност и запослени од њих | Регистровани индивидуални пољопривредници | Укупно |
| Димитровград | 1.568 | 462 | 42 | 2.072 |
| Бабушница | 1.549 | 429 | 18 | 1.997 |
| Бела Паланка | 1.159 | 479 | 20 | 1.658 |
| Пирот | 12.455 | 2.941 | 77 | 15.473 |

Извор: РЗС; Регистрована запосленост према општини рада

Табела 24. Упоредни преглед регистроване запослености по годинама

|  |  |  |  |  |  |
| --- | --- | --- | --- | --- | --- |
| Димитровград | 2018. | 2019. | 2020. | 2021. | 2022. |
| Регистрована запосленост – укупно | 2.594 | 2.608 | 2.503 | 2.088 | 2.072 |
| Запослени у правним лицима (у радном односу и ван радног односа) | 2.015 | 2.022 | 1.924 | 1.552 | 1.568 |
| Предузетници и запослени код њих и лица која самостално обављају делатност (у радном односу и ван радног односа) | 538 | 544 | 535 | 489 | 462 |
| Регистровани индувидуални пољопривредници | 41 | 42 | 44 | 46 | 42 |

Извор: Републички завод за статистику, Регистрована запосленост према општини рада

У укупном броју запослених у Димитровграду, 56 одсто су мушкарци, а 44 одсто су жене.

Графикон 1. Структура запослених према полу

Извор: Републички завод за статистику, Регистрована запосленост према општини рада

Највећи број запослених у Димитровграду ради у државној управи, затим у сектору саобраћаја и складиштења, следи прерађивачка индустрија и трговина на велико и мало.

##### *6.9.3. Незапосленост*

Према подацима из месечног статистичког билтена Националне службе за запошљавање у јануару 2023. године у Димитровграду је евидентирано 942 незапослена лица, од којих су 471, односно 50 одсто, жене.

Табела 25. Незапослена лица

|  |  |  |
| --- | --- | --- |
| Незапослена лица | Димитровград | Пиротски округ |
| Незапослена лица – укупно | 942 | 8.632 |
| Незапослена лица – жене | 471 | 4.645 |

Извор: НСЗ, Месечни статистички билтен – јануар 2023. године

Незапосленост је један од већих проблема општине у претходном периоду. У радној структури преовлађују старији и радници са нижим степенима школске спреме (преко 40 одсто незапослених са IV степеном стручне спреме). Апсолутни број незапослених се смањује у периоду 2012–2018. године, али је потребно напоменути да је и даље око 12 одсто укупног становништва незапослено. Индекс, број незапослених на 1.000 становника, је значајно већи у Димитровграду у односу на Републику Србију и у 2021. години износио је 125, док је у Републици Србији тај број исте године износио 67.

##### *6.9.4. Просечна зарада*

Табела 26. Просечне зараде, децембар 2022. године

|  |  |  |
| --- | --- | --- |
|  | Просечне нето зараде (РСД) | Просечне бруто зараде  (РСД) |
| Димитровград | 64.303 | 87.457 |
| Пиротски округ | 69.642 | 96.036 |
| Република Србија | 84.227 | 115.315 |

Извор: РЗС, Просечне месечне зараде према општини пребивалишта запослених

### **VII SWOT анализа**

SWOT (Strenths, Weaknesses, Opportunities, Threats) анализа представља основу за стратешко планирање, односно дефинисање будућих циљева, пројеката и мера. Преко анализе интерних и екстерних фактора, врши се идентификација главних снага и слабости локалне средине, препознају се шансе које могу послужити на путу до успеха и идентификују се препреке у остварењу унапред дефинисаних циљева.

SWOT анализа представља кључни алат у дијагнози тренутног стања сектора који су у надлежности локалне самоуправе. Преко анализе интерних и екстерних фактора, врши се идентификација главних снага и слабости локалне средине, препознају се шансе које могу послужити на путу до успеха и идентификују се препреке у остварењу унапред дефинисаних циљева.

SWOT анализа општине Димитровград је обављена на сесијама у којима су учествовали представници тематских радних група и чланови Координационог тима. Анализа је обухватила следеће области:

* јавна управа и друштвене делатности
* инфраструктура и заштита животне средине
* привреда и економски развој.

#### 7.1. SWOT АНАЛИЗА – унапређење јавне управе и друштвених делатности

|  |  |
| --- | --- |
| **СНАГЕ**   * Национално мешовита средина –мултиетичност, мултикултуралност и двојезичност * Постојање традиције културе и образовања * Богато културно- историјско наслеђе * Успостављена еУправа: еПисарницa, еШалтер и еКатастар * Добра опремљеност техничким средствима у установама * Млад и перспективан кадар у јавним установама * Добра сарадња између општинске управе, установа и ЈП на територији општине * Добра сарадња између општинске управе и НВО на терирторији општине * Могућности за учешће грађана у процесу доношења одлука – преко сајта, локалних медија, месних заједница, пољопривредних газдинстава * Спровођење Програма инклузивног образовања – бесплатна играоница за децу ометену у развоју у спортском центру * Постојање предшколске установе * Не постоји листа чекања за предшколско образовање * Постојање средње и високе школе –гимназија Свети Кирило и Методије и испостава Топличке академије * Сви објекти које се користе у образовном систему општине (два објекта предшколске установе, основна школа и зграда гимназије) су обновљени и реновирани у последњих неколико година * Општина додељује студентске стипендије и новчане награде најбољим ученицима основне и средње школе * Постојање спортског центра са спортском халом и две конференцијске, тренинг сале, фитнес сале, купалишним комплексом, дечјим игралиштима, као и мултифункционалним теренима за мале спортове: кошарку, фудбал, рукомет, тенис, изграђених по европским стандардима * Потпуно реконструисан Центар за културу * У оквиру Центра за културу постоје и Галерија „Методи – Мета Петров”, Позориште „Христо Ботев” и Културно-уметничко друштво „Цариброд”, а у великој, савремено опремљеној сали Центра, врше се биоскопске пројекције * Постојање Народне библиотеке, у оквиру које постоји и завичајна музејска збирка * Постојање амбуланти у сеоским срединама * Постојање Стратегије јавног здравља општине Димитровград за период 2018 – 2025. године * Успешни спортски клубови – издвајања из локалног буџета за развој спорта износе око 28.000.000,00 динара на годишњем нивоу * Општина нема јавни дуг * Постојање локалних медија * Постојање Културно-информативног центра бугарске мањине * Континуирана едукација ученика из области безбедности и безбедности саобраћаја * Бесплатан превоз за све становнике општине у месном и међумесном саобраћају * Општина значајно финансијски помаже активности у области социјалне заштите * Значајан број локалних мера популационе политике | **СЛАБОСТИ**   * Непостојање јединственог управног места * Неповољна образовно-старосна структура запослених у општинској управи и јавним установама * Недовољан број стручних сарадника у општинској управи и јавним установама * Стручни сарадници у управи и установама недовољно обучени за коришћење дигиталних технологија * Недовољна информисаност и едукованост грађана према е-услугама које су им доступне * Растући број старог становништва коме је потребна услуга Помоћ у кући * Недовољан број лиценцираних геронтодомаћица * Непостојање прихватилишта за одрасла и стара лица, децу, жртве насиља и особа у транзиту * Мали број пројеката и иницијатива за јавно-приватна партнерства * Недовољно знања и информација о могућностима финансирања рада удружења кроз међународне програме и пројекте – ЕУ фондови, стране амбасаде * Неусклађеност образовних профила са реалним потребама на тржишту радне снаге * Непостојање Канцеларије за младе * Недовољна и некоординисана активност на превенцији болести зависности * Грађани нису довољно информисани о превентивним здравственим прегледима * Недостатак одговарајућег простора за Народну библиотеку, у коме ће моћи адекватно да функционишу сва одељења библиотеке: дечје, одељење за одрасле, завичајно и одељење за обраду * Објекти предшколског образовања и основне школе у селу Жељуша нису реконструисани и енергетски санирани |
| **ШАНСЕ**   * Приступ фондовима ЕУ из области унапређења јавне управе, културе, образовања итд – прекогранична сарадња, ЕРАЗМУС и сл. * Подршка централних органа власти и ресорних министарстава * Доступни републички фондови – Министарство за јавна улагања * Могућност финансирања кроз Јавно-приватна партнерства * Прилагођавање ОЦД стандардима ЕУ ради повлачења средстава из фондова ЕУ * Евидентирани археолошки локалитети који би могли да се ставе под заштиту – римски пут Виа Милитарис и утврђење из римског доба – Гојиндолско Кале * Могућност образовања на бугарском језику * Могућност високог образовања у Софији * Планирање и спровођење обука и семинара за неформално образовање одраслих * Могућност регионалне сарадње и повезивање са другим локалним самоуправама – чланство у организацијама СКГО, НАЛЕД, РРА ЈУГ итд. * Прекогранична сарадња са Бугарским градовима у области ванредних ситуација и заштите и спашавања * Наставак процеса придруживања ЕУ и преговора са ЕУ о испуњењу поглавља 22 | **ПРЕТЊЕ**   * Одлив кадрова због близине границе и могућности рада у Софији * Недовољно промовисане добре праксе у раду ЈЛС, које могу да усвајају остале ЈЛС * Одлив образованог становништва у веће средине * Смањење броја ученика * Недовољан износ наменских транфера из РС * Старо становништво – старење популације * Велики број пензионера са најнижим примањима * Миграција становништва, посебно младих и пад наталитета * Велики број једночланих/двочланих старачких домаћинстава на селу * Системска и законска решења у просвети, здравству, социјалној заштити и у области локалне управе на која општина не може да утиче * Редукован међуградски превоз   на релацији Димитровград – Пирот и на важнијим релацијама према Нишу и Београду |

#### 7.2. SWOT АНАЛИЗА – развој инфраструктуре и заштите животне средине

|  |  |
| --- | --- |
| **СНАГЕ**   * Повољан гео-стратешки положај – близина Коридора 10 уз границу са државом чланицом ЕУ * Постојање планских докумената (Просторни план општине Димитровград; План генералне регулације Димитровграда; План детаљне регулације Услужног центра „Димитровград-Градина”; План детаљне регулације радне зоне Белеш​, План детаљне регулације - Сават I и II) * Усвојени нормативни акти * Државни путеви и близина граничног прелаза * Постојање заштићених природних добара * Близина регионалних центара – Ниша, Пирота и Софије * Међуинституционална сарадња * Функционална регионална санитарна депонија – примарна и секундарна селекција отпада * Очувана животна средина * Одлука којом се забрањује изградња МХЕ * Биодиверзитет * Енергетски је санирана већина јавних објеката и институција * Лед расвета на територији целе општине | **СЛАБОСТИ**   * Пролазак међународне пруге кроз градско језгро * Ограничени природни ресурси (водоснабдевање) – мала издашност постојећих изворишта пијаће воде, нарочито током летњих месеци * Непостојање водоводне и канализационе мреже у руралним срединама * Загађење ваздуха – индивидуална ложишта, сагоревање дрва на подручју града * Изливање канализационе мреже у водотокове * Недостатак постројења за пречишћавање отпадних вода (ППОВ) – систем БИОЛАГУНА тренутно не ради * Недовољно улагања ЈЛС у инфраструктуру * Део мреже локалних путева није асфалтиран * Део улица у приградским и градским насељима није асфалтиран * Поједини регионални путни правци су у лошем стању * Недовољно паркинг места у граду * Нема новог планског пошумљавања * Незаинтересованост грађана за прикључење на водовод услед коришћења сосптвених извора снабдевања * Недовољна информисаност становништва о питањима заштите животне средине, ниска свест о екологији * Постоји одређени број дивљих депонија и сметлишта * Не постоји контрола употребе заштитних средстава у пољопривреди и контрола пољопривредног загађења * Сточна гробља нису формирана |
| **ШАНСЕ**   * Могућност коришћења фондова ЕУ * Могућност коришћења државних фондова * Здрава животна средина * Коришћење природних ресурса * Могућност коришћења обновљивих извора енергије * Изградња гасног интерконектора између Србије и Бугарске * Очувана природна богатства * Парк природе Стара планина и СРП Јерма * Доношење нове и усаглашавање постојеће законске регулативе у области заштите животне средине са ЕУ прописима * Доступност и коришћење Републичких и страних фондова за спровођење пројеката у области заштите животне средине * Регионална и прекогранична сарадња – међуопштинско и регионално повезивање и сарадња у области заштите животне средине * Укључивање већег броја људи и институција у процес промоције заштите животне средине * Санација постојећих депонија уз помоћ средстава републике или предприступних фондова ЕУ * Подстицај фирмама које се баве рециклажом отпада * Јавне акције чишћења појединих локација * Коришћење локалних медија у процесу промоције и едукацији становништва * Јавно-приватна партнерства у изградњи комуналне инфраструктуре | **ПРЕТЊЕ**   * Отежане активности услед пандемије Ковид 19 * Споро напредовање у приступању ЕУ унији и могућности коришћења одговарајућих ЕУ фондова * Лоша финансијска и економска ситуација у Републици Србији и недовољно средстава у локалном и републичком буџету за улагање у заштиту животне средине * Климатске промене * Смањење водних ресурса * Утицај експлоатације минералних сировина на животну средину * Просторни план РС – изградња МХЕ * Честе елементарне непогоде * Неконтролисана сеча шума * Недовољно развијена свест грађана о значају заштите животне средине * Недовољна експертиза у датој области од стране доносилаца одлука * Неконтролисана употреба хемијских средстава у пољопривреди * Загађеност површинских вода * Индустрије које су загађивачи животне средине |

#### 7.3. SWOT анализа – развој привреде

|  |  |
| --- | --- |
| **СНАГЕ**   * Повољан гео-стратешки положај – близина Коридора 10 уз границу са државом чланицом ЕУ * Близина аеродрома у Софији * Близина великих градских центара као потенцијалних тржишта – Ниша и Софије * Постојање индустријске зоне * Индустријска зона Белеш је инфраструктурно опремљена * У току је формирање индустријске зоне Белеш 2 * Постојање Слободне зоне Пирот * Постојање Канцеларије за локални економски развој * Постојање планских докумената (Просторни план општине Димитровград; План генералне регулације Димитровграда; План детаљне регулације Услужног центра „Димитровград-Градина”; План детаљне регулације радне зоне Белеш, План детаљне регулације Сават I и II) * Значајна издвајања из буџета општине –   постојање годишњих програма подстицајних средстава за развој привреде, пољопривреде, туризма, за младе и жене предузетнице   * Активан Револвинг фонд за пољопривреду – трогодишњи кредити за ситне пољопривредне произвођаче * Добра сарадња локалне пословне заједнице и општинког руководства/ општинске управе * Развијено предузетништво (138 привредних друштава и 258 радњи) * Активна удружења привредника и пољопривредника * Постоји активно удружење пчелара * Добра сировинска база у области сточарства и млекарске индустрије * Постојање прерађивачких капацитета у области агроиндустрије (млекарска и сточарска производња) * Традиција пољопривредне производње (60% површине општине су пољопривредне површине) * Повољни услови за узгој аутохтоних раса домаћих животиња (брдски коњ, пиротска праменка, каракачанска овца, буша, мангулица и др.) * Повољни услови за еко и органску пољопривредну производњу * Изузетно повољни услови за развој алтернативних и других грана пољопривреде (пчеларство, гајење ловне дивљачи, производња лековитог и ароматичног биља) * Велики потенцијали за коришћење обновљиве енергије: пољопривредни отпад, соларна енергија * Природне лепоте и развијено културно историјско наслеђе као основ за развој руралног туризма * Потенцијали за развој руралног и еко туризма (природни ресурси) – Парк природе Стара планина, Специјални резерват природе Јерма, Петерлашка пећина, језера Сават I и II, хидропотенцијал, плодно пољопривредно земљиште и шуме, минерално-сировински потенцијал, богатство флоре и фауне ... * Потенцијал за развој ловног и риболовног туризма * Постојање локалних брендова са ознаком географског порекла (сушеница, старопланински качкаваљ, старопланинско јагње) * Развијен манифестациони туризам – Дани царибродске шушенице, Регионални сајам балканског агробиодиверзитета и сеоског наслеђа... * Постојање услова за развој верског туризма (Погановски манастир, цркве из 13. века...) * Здрава животна средина * Велики број потенцијалних излетишта и туристичких локалитета | **СЛАБОСТИ**   * Лоши демографски показатељи – депопулација, негативни природни прираштај, старење становништва, мала густина насељености, гашење села * Земљиште у радним зонама није у власништву општине * Компаније које су откупиле парцеле у Индустријској зони Белеш нису почеле са радом * Нерешени правно-имовински односи –   Након окончања стечаја земљорадничке задруге, значајне површине грађевинског земљишта и објекти (домови културе у селима) су постали државна својина   * Магистрални пут и пруга пролазе кроз град и села Понишавља * Лоша путна инфраструктура до села и туристичких локалитета – локални путеви, канализација, водовод, комунални отпад * Пасивност јавности – недовољно развијен предузетнички дух * Висок степен зависности пољопривреде од временских услова * Уситњеност земљишних поседа * Недовољна примена технологије у пољопривредној производњи – противградна заштита, системи за наводњавање и одводњавање * Недовољна заштита од поплава * Отежан и нерегулисан откуп производа * Смањење сточног фонда * Неорганизован наступ пољопривредних произвођача на тржишту * Недостатак прерадних капацитета у области прераде меса и млека * Застарелост пољопривредне механизације * Недовољна информисаност пољоприредних произвођача о могућностима финансирања кроз фондове * Мешовита производња на највећем броју газдинстава – мали тржишни вишкови * Недовољно развијена туристичка понуда * Недовољно искоришћени природни потенцијали * Недостатак смештајних капацитета у области туризма – хотели, мотели, категорисана сеоска домаћинства * Непостојање пратеће туристичке инфраструктуре и садржаја дуж пута Ниш–Софија * Неадекватна туристичка сигнализација ван града и у руралним срединама * Ниска просечна лична примања |
| **ШАНСЕ**   * Приступ ЕУ, међународнм и националним фондовима за развој пољопривредне производње, агробизниса и предузетништва – ИПАРД, Фонд за развој, прекогранична сарадња * Коришћење обновљивих извора енергије и термалних вода * Изградња комерцијалног Услужног центра Димитровград-Градина са прекограничним индустријским парком * Потражња за извозом пољопривредних производа, посебно органске производње * Могућност за изградњу прерађивачких капацитета * Увођење савремених технологија у примарну пољопривредну производњу и прераду пољопривредних производа * Заштита географског порекла * Увођење норми и стандарда квалитета у пољопривредној производњи * Бесцарински споразум са Русијом о извозу хране и пољопривредних производа * Парк природе Стара планина, специјални резерват природе Јерма, као потенцијали за развој туризма * Раст интересовања туриста за неистражене природне лепоте, манифестациони и рурални туризам * Близина већих туристичких центара (Ниш и Софија) * Сарадња са привредницима и пољопривредницима из окружења, могућност удруживања на бази кластера * Успостављање добре међуопштинске и прекограничне сарадње на пројектима од заједничког значаја * Близина индустријских центара – Ниш, Пирот, Софија | **ПРЕТЊЕ**   * Општина нема могућност управљања заштићеним природним добрима * Негативни демографски трендови – негативан природни прираштај, старење становништва * Одлив радне снаге, пре свега младих – одлазак у иностранство због боље плаћених послова * Нестабилно тржиште пољопривредних производа * Непостојање гарантоване цене пољопривредних производа * Привредна рецесија у земљама ЕУ и Србији услед последица вируса Ковид 19 * Слаб прилив капитала и подизања нивоа технолошке опремљености * Неусаглашеност система образовања са захтевима привреде и ЕУ стандардима * Непостојање свести о развоју предузетништва у туризму * Климатске промене |

### **VIII ВИЗИЈА ОПШТИНЕ ДИМИТРОВГРАД ДО 2029. ГОДИНЕ**

Визија представља полазну тачку у дефинисању позитивне промене која се жели постићи у периоду спровођења Плана равоја општине Димитровград за период 2023 – 2029. године.

|  |
| --- |
| **ДИМИТРОВГРАД 2029. Године**  ... је централно место између Истока и Запада, који пружа све услове за модерно пословање малих и средњих предузећа и пристојан живот свих грађана.  ... је највећи центар агробиодиверзитета, са изузетно развијеном плантажном производњом и сточарством.  ... је предео благостања – спој природних вредности и традиције који се издваја по јединственим доживљајима и авантурама, првенствено за младе. |

### IX СТРАТЕШКИ ПРИОРИТЕТИ

ПЛАН РАЗВОЈА ОПШТИНЕ ДИМИТРОВГРАД

2023 – 2029.

ИНФРАСТРУКТУРА И ЗАШТИТА ЖИВОТНЕ СРЕДИНЕ

ПРИВРЕДА И ЕКОНОМСКИ РАЗВОЈ

ЈАВНА УПРАВА И ДРУШТВЕНЕ ДЕЛАТНОСТИ

|  |  |  |
| --- | --- | --- |
| **Развојни правац 1 -**  **Јавна управа и друштвене делатности** | **Развојни правац 2 - Инфраструктура и заштита животне средине** | **Развојни правац 3 –**  **Привреда и економски развој** |
| **Приоритетни циљ 1.1.**  Ефикасна управа по мери грађана и привреде | **Приоритетни циљ 2.1.**  Ефикасан и одржив систем управљања отпадом | **Приоритетни циљ 3.1.**  Створена повољна пословна клима за стране и домаће инвестиције |
| **Приоритетни циљ 1.2.**  Унапређен квалитет и повећана доступност услуга здравствене и социјалне заштите | **Приоритетни циљ 2.2.**  Функционално и одрживо управљање водом | **Приоритетни циљ 3.2.**  Развој одрживе пољопривредне производње и прерађивачке индуструје |
| **Приоритетни циљ 1.3.**  Подстицајно окружење за децу и младе | **Приоритетни циљ 2.3.**  Безбедна и здрава животна средина | **Приоритетни циљ 3.3.**  Створени услови за развој одрживог туризма |
| **Приоритетни циљ 1.4.**  Одрживо коришћење и вредновање културно-историјске баштине | **Приоритетни циљ 2.4.**  Побољшана саобраћајна и остала комунална инфраструктура |  |

### X РАЗВОЈНИ ПРАВАЦ 1. УНАПРЕЂЕЊЕ ЈАВНЕ УПРАВЕ И ДРУШТВЕНИХ ДЕЛАТНОСТИ

**СТРАТЕШКИ ЦИЉ:**

До краја 2029. године унапредити квалитет услуга општинске управе према грађанима и привреди, повећати капиталне инвестиције, унапредити управљање људским ресурсима и унапредити социјалне услуге и здравствену заштиту, побољшати културну понуду општине и квалитет образовања, али и побољшати услове за бављење спортом и безбедност у саобраћају.

**Допринос Циљевима одрживог развоја УН – Агенда 2030**

**ЦОР 1. Свет без сиромаштва**

Потциљ 1.3. Применити одговарајуће националне системе социјалне заштите и мере за све, укључујући и најугроженије, и до краја 2030. године обухватити довољан број сиромашних и рањивих.

**ЦОР 3. Добро здравље**

Потциљ 3.4. До 2030. године смањити за трећину преурањене смртности од незаразних болести превенцијом и лечењем и промовисањем менталног здравља и благостања.

Потциљ 3.5. Јачање превенције и лечења злоупотребе опојних супстанци, укључујући злоупотребу опојних дрога и штетну употребу алкохола.

**ЦОР 4. Квалитетно образовање**

Потциљ 4.2. До 2030. обезбедити да све девојчице и дечаци имају приступ квалитетном развоју у раном детињству, бризи и предшколском образовању како би били спремни за основно образовање.

Потциљ 4.4. До 2030. године значајно повећати број младих и одраслих који имају одговарајуће вештине, укључујући техничке и стручне вештине, за запошљавање, пристојне послове и предузетништво.

Потциљ 4.7. До краја 2030. обезбедити да сви ученици/це стекну знања и вештине потребне да се унапреди одрживи развој, између осталог и путем едукације за одрживи развој и одрживе стилове живота, људска права, родну равноправност, као и за промовисање културе мира и ненасиља, припадности глобалној заједници и поштивања културне разноликости и доприноса културе одрживом развоју.

**ЦОР 16. Мир, правда и снажне институције**

Потциљ: 16.5 Знатно умањити корупцију и примање мита у свим њиховим облицима

Потциљ: 16.6 Развити ефикасне, одговорне и транспарентне институције на свим нивоима

Потциљ: 16.7 Осигурати одговорно, инклузивно, партиципативно и репрезентативно одлучивање на свим нивоима.

**Допринос преговарачким поглављима ЕУ**

*Преговарачко поглавље 19 – Социјална политика и запошљавање*

*Преговарачко поглавље 26 – Образовање и култура*

|  |
| --- |
| **Приоритетни циљ 1.1. Ефикасна управа по мери грађана и привреде** |
| Образложење:  Модерна и ефикасна локална самоуправа један је од императива у процесу придруживања ЕУ, а увођењем нових софтверских решења и дигитализацијом постојећих услуга предности неће имати само грађани, већ и запослени у управи. Кључни фокус у дигитализацији услуга које локалне самоуправе пружају грађанима, јесте модернизација општинских услуга кроз увођење дигиталних решења са циљем да услуге буду приступачније и на ефикаснији начин доступне грађанима.  Општина Димитровград је недавно почела са применом еПисарнице, где ће сва документа бити у дигиталном облику. Поднесци у папирном облику биће скенирани и преведени у дигитални облик. Користи се сервисна магистрала државних органа еЗУП, као део еУправе.  Грађани ће моћи да искористе предности модернизоване и ефикасне Општинске управе, те да искључе процес стајања у редовима, а посао је самим тим олакшан и запосленима у општинској управи. Овим ће грађани лакше долазити до својих докумената, штедеће се време и рад управе биће економичнији и ефикаснији.  Не постоји јединствено управно место (ЈУМ), које би у великој мери олакшало и убрзало процес остваривања права грађана.  У плану је увођење јединственог софтвера који нуди широке могућности за праћење предмета од значаја у оквиру општинске управе, а који би био доступан и грађанству.  Општина Димитровград је оснивач пет јавних установа и једног јавног предузећа. Према расположивим подацима у 2021. години у јавним установама је било запослено 74 запослених, а у јавном предузећу 136.  Електронски систем размене података (оптика) између ОУ и јавног предузећа и установа није успостављен, па самим тим процес размене података између институција није безбедан.  Имплементација еУправе иде споро, али је важно да су запослени, поготово они који су дигитално писмени њу усвојили. Узроци томе су: неусклађеност систематизацијe радних места са стварним потребама, као и недовољан број стручних кадрова, те су компетентни запослени преоптерећени задацима како из својих тако и из других области, низак ниво свести службеника и грађана о значају дигитализације и јачању поверења у електронске услуге у односу на традиционалне облике, стара опрема (рачунари са софтверима који не могу да подрже коришћење функционалности еУправе).  Постоји и „природан отпор” према свим променама унутар институција, али мораће да се прати корак с временом. Дигитализација еУправе је окренута младима, с обзиром на то да је просек старости у општини преко 45 година, па то може бити могућност да се повећа тренутно ниска запосленост младих.  Анализом проблема утврђено је да општинска управа општине Димитровград не располаже довољним и одговарајућим кадровским и техничким капацитетима, како би ефикасно и делотворно обављала своје функције и пружала услуге грађанима.  Да би се циљ успешно имплементирао, неопходна је реорганизација запослених кроз развој кадрова, запошљавање стручних кадрова у циљу унапређења ефикасности и ефективности радних процеса.  Стручно усавршавање запослених треба да прати адекватна техничка опремљеност за спровођење иновативних услуга, како у општинској управи, тако и у јавним предузећима и установама. |

***Показатељи учинка (индикатори) који се односе на ПРИОРИТЕТНИ ЦИЉ 1.1 са базним и циљним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Базна вредност** | **Циљaна вредност** | **Извор провере** |
| Успостављено јединствено управно место (ЈУМ) у општинској управи | Не/  Делимично/Да | Не (2022) | Да | Извештај о раду ОУ |
| Удео корисника електронских услуга ОУ на територији ЈЛС у односу на укупан број становника | % | 5 | 50 | Локални индекс еУправе |
| Проценат административних поступака покренут преко е-писарнице | % | 0 | 50 | Локални индекс еУправе |

*Да би се оствариле постављене циљне вредности показатеља учинка који се односе на* ***Приоритетни циљ 1.1****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 1.1.1. Модернизација пружања услуга грађанима и привреди кроз увођење нових услуга** | | | | |
| **Опис:**  Увођењем електронских услуга, као и јединственог управног места (ЈУМ) постиже се размена података без размене докумената и сходно томе уштеда у локалној самоуправи.  Електронским услугама покривене су различите области живота и пословања, а с тим у вези овом мером омогућава се смањење административних трошкова и јединствена политика услуга.  Имајући у виду да не постоји електронски систем размене података између ОУ и јавних предузећа и установа – оптика, реализацијом ове мере повећала би се безбедност размене података.  Активности:   * увођење нових електронских услуга (јединствено управно место - ЈУМ, дигитализација рада ОУ, итд.) * успостављање система размене података између ОУ и јавних предузећа и установа – оптика * издавање двојезичних докумената грађанима (превод докумената на бугарски језик)   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈУ и ЈП  **Период спровођења**: средњи, 3 до 5 година | | | | |
| **Показатељи резултата** | **Јед.**  **мере** | **Базна вредност** | **Циљна вредност** | **Извор провере** |
| Број електронских услуга које се пружају грађанима | Број | 8 | 16 | Извештај о раду ОУ |
| Број електронских услуга које се пружају привреди | Број | 2 | 8 | Извештај о раду ОУ |

|  |  |  |  |  |
| --- | --- | --- | --- | --- |
| **МЕРА 1.1.2. Подизање капацитета јавне управе за ефикасно пружање услуга** | | | | |
| **Опис:**  Праћење рада јавне управе указује да овим структурама недостају одговарајући стручни кадрови, као и да су компетенције постојећих стручних кадрова недовољно усклађене са интерним потребама. Ова мера, стога, подразумева спровођење програма стручног усавршавања заспослених општинској управи, јавном предузећу и установама према установљеним потребама (интерно истраживање потреба за стручним усавршавањем). Такође, неопходно је приближити запосленима значај примене процеса оцењивања како би се исти додатно мотивисали за посао.  Информационе технологије, информациони системи и пословне софтверске апликације су постали кључни фактори за успешно прилагођавање организација новим условима пословања. Кроз ову меру неопходно је обезбедити и нову ИТ опрему која ће омогућити несметано спровођење електронских услуга. Потребно је заменити дотрајалу опрему новом: побољшање интернет конекције и квалитета постојеће опреме; куповина софтвера који би олакшали рад појединим службама; замена оштећених сегмената на мрежном систему, као и увођење нових технологија за боље пословање и све у складу са стандардима.  Активности :   * успостављање механизама и система континуираног усавршавања запослених у ОУ, ЈП и ЈУ * унапређење техничких капацитета општинске администрације и јавних предузећа и установа (унапређење информатичке опреме, реконструкција мреже) * увођење система заштите и безбедности   Врста мере: информативно-едукативна / обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈУ и ЈП  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Базна вредност** | **Циљна вредност** | **Извор провере** |
| Удео запослених у општинској управи који су прошли стручне обуке у складу са идентификованим потребама | % | 58 | 100 | Извештај о раду ОУ |
| Процент издвајања из буџета за стручно усавршавање запослених у ОУ | % | 0,04 | 1 | Извештај о извршењу буџета |
| Удео запослених у ЈУ и ЈП који су прошли стручне обуке у складу са идентификованим потребама | % | 15 | 70 | Извештај о раду ЈУ и ЈП |

|  |  |  |  |  |
| --- | --- | --- | --- | --- |
| **МЕРА 1.1.3. Подстицање партнерстава и локалних иницијатива** | | | | |
| **Опис:**  Савремени услови пословања намећу потребу заједничког решавања проблема, на основу свих идентификованих потреба. Потребно је да локална самоуправа створи механизам који ће укључивати све грађане у процес доношења одлука, како би идентификовала реалне потребе, али и пружила могућност предлагања различитих иницијатива. То се може постићи једино кроз активан рад скупштинских радних тела, савета за разне области, анкетирањем грађана, као и усаглашавањем аката локалне самоуправе који ће истаћи обавезност међуинституционалне сарадње и стварање партнерстава.  Активности:   * континуирано укључивање грађана и привреде у процес доношења општинских одлука * стимулисање међусекторске сарадње / партнерстава / иницијатива * усаглашавање локалних политика са националним и ЕУ политикама и праксама у различитим областима: родне равноправности, маргинализованих група, запошљавања, социјалне политике, образовања итд.   **Врста мере:** информативно-едукативна  **Извор финансирања:** интерно и екстерно  **Одговорна страна (носилац мере):** Локална самоуправа, Скупштинска радна тела  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Базна вредност** | **Циљана вредност** | **Извор провере** |
| Број градова и општина са којима је успостављена регионална сарадња | Број | 3 | 7 | Извештај о раду ОУ  Меморандуми о сарадњи |
| Број грађана који учествују у јавним расправама приликом доношења општинских одлука | Број | 1 | 20 | Извештај о раду ОУ  Извештаји о раду Савета |

|  |  |  |  |  |
| --- | --- | --- | --- | --- |
| **МЕРА 1.1.4. Унапређен систем безбедности и реаговања у ванредним ситуацијама** | | | | |
| **Опис:**  Ова мера се односи на унапређење капацитета општинске управе, ЈП и установа за реаговање у ванредним ситуацијама и унапређење безбедности у саобраћају.  Озбиљан помак везан за управљање безбедношћу саобраћаја, општина Димитровград направила је формирањем Општинског Савета за безбедност 2015. године, који је формиран као радно тело Општинског већа општине Димитровград. Његов основни задатак је да разматра и проучава питања везана за превенцију безбедности на територији општине Димитровград, припрема и предлаже мере за побољшање заштите и сигурности грађана и ради на изради и имплементацији пројеката превенције којима се делује на поједине безбедносне проблеме у локалној заједници.  Реализацијом ове мере, обезбедиће се подршка раду Савета за безбедности, који ће спроводити активности у складу са опредељеним средствима из буџета локалне самоуправе или екстерних извора. Посебно се истиче важност едукације грађана, а нарочито деце, како о примени правила безбедности у саобраћају, тако и реаговања у кризним ситуацијама.  Мером је предвиђено и успостављање система видео надзора на територији општине (на свим прилазима, већим раскрсницама и улицама, и јавним објектима и институцијама).  Активности:   * проширење система видео надзора на територији општине (на свим прилазима, већим раскрсницама и улицама, и јавним објектима и институцијама) * подршка раду Савета за безбедност (програми едукације у основним и средњим школама о безбедности у саобраћају) * израда пројекта унапређења безбедности саобраћаја на путевима * постављање и одржавање саобраћајне сигнализације и успоривача саобраћаја у близини школа и предшколских установа * одржавање, постављање и унапређење светлосне сигнализације   **Врста мере:** информативно-едукативна /обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, Савет за безбедност  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Базна вредност** | **Циљана вредност** | **Извор провере** |
| Број одржаних састанака Савета за безбедност, годишње | Број | 10 | 12 | Извештај о раду Савета за безбедност |
| Број инсталираних камера за видео надзор на улицама и јавним иниституцијама | Број | 60 | 70 | Попис ОУ ОУ |
| Број инсталираних успоривача саобраћаја | Број | 10 | 15 | Подаци са терена |

|  |
| --- |
| **Приоритетни циљ 1.2. Унапређен квалитет и повећана доступност услуга здравствене и социјалне заштите** |
| Образложење:  На територији општине Димитровград постоји квалитетна здравствена заштита коју пружа Дом здравља у Димитровграду уз постојање сеоских амбуланти, уз помоћ којих се здравствена заштита све више приближава целокупном становништву општине. Дому здравља не припада хитна медицинска служба, али је ангажовањем локалне самоуправе она успостављена и функционише. Санитетска возила су набављена из различитих извора, а преко фондације „Замисли живот” ангажовани су лекари различитих специјалности, тако да је систем здравствене заштите, који има обухват већи од 95 одсто укупног становништва, на завидном нивоу.  Социјална заштита се спроводи кроз aктивнoсти Цeнтрa зa сoциjaлни рaд, удружeњa грaђaнa и структурe лoкaлнe сaмoупрaвe. Основу зaштитe угрoжeних стaнoвникa води Центар за социјални рад, који реализује и социјално и породично-правну заштиту на подручју општине Димитровград.  Укупан број корисника према активној евиденцији Центра за социјални рад за 2021. годину износио је 1119 корисника.  У наредном периоду се очекује повећање броја корисника, те је потребно побољшати квалитет услуге набавком недостајуће опреме, даљим усавршавањем стручног кадра, као и планираним пријемом још два стручна радника.  Центар се финансира из Републичког буџета, док општинa Димитрoвгрaд зa финaнсирaње услуга сoциjaлнe зaштитe пeрмaнeнтнo издвaja знaчajнa срeдствa из oпштинскoг буџeтa.  Услуга становања уз подршку се не спроводи, због непостојања смештајних капацитета. Стамбена подршка реализује се на два начина:   * унапређењем услова становања, где се путем конкурса додељују средства за санацију, доградњу, итд. стамбених објеката корисницима у стању социјалне потребе, са циљем да се створе и унапреде услови становања * субвенционисањем закупнине, што подразумева да се из општинског буџета суфинансира до одређеног износа закупнина стана корисницима у стању социјалних потреба.   У Димитровграду постоји Дом за смештај старих лица у Димитровграду (основан 1985. године, као међуопштинска установа). Сада је под ингеренцијом Републике Србије и има регионални карактер. Основна делатност установе је социјална заштита одраслих лица и лица лакше ометених у психофизичком развоју, која се одвија кроз пружање услуга смештаја, исхране, медицинске неге, личне хигијене, хигијене простора, здравствене заштите, културно-забавне и рекреативне активности, услуге социјалног рада. и других активности у зависности од самог интересовања корисника, њихове способности и здравственог стања. Капацитет установе је 90 корисника.  На територији општине постоји прихватно- транзитни центар којим управља Комесаријат за избеглице Републике Србије и који је служио за прихват миграната (посебно миграната са ратом захваћених подручја Блиског истока). Центар је у фази мировања и не збрињава мигранте већ 3 године.  Ово је важно, јер постоји проблем у збрињавању, нарочито малолетних миграната без пратње, њихов превоз и смештај (сви прихватни центри у округу и региону су затворени), а Центар, као орган старатељства, не може да адекватно ради оно за шта је надлежан, да штити интересе деце, без родитељског старања.  Недовољна доступност различитих услуга у руралним срединама директно утиче на квалитет живота њихових мештана, посебно незапослених, младих и старије популације.  Овај циљ настоји унапредити обим и квалитет различитих садржаја и услуга, како би омогућио већи степен социјалне сигурности и задовољства мештана.  Постоје потребе за различитим облицима социјалне заштите старих лица, посебно у руралним подручјима. Стога је неопходно јачање капацитета пружалаца услуга социјалне заштите, проширење броја услуга социјалне заштите и њихова доступност за све грађане, а нарочито за друштвено осетљиве групе: особе са инвалидитетом, мањине, младе, жене.  Унапређење услуга социјалне и здравствене заштите подразумева и промоцију недовољно познатих информација у вези са доступном институционалном (формалном) и неформалном подршком.  Потребно је усмерити подршку у промоцији здравља и здравих стилова живота, перманентном усавршавању лекара и стварању услова за осавремењавање опреме у Дому здравља. |

***Показатељи учинка (индикатори) који се односе на ПРИОРИТЕТНИ ЦИЉ 1.2. са базним и циљним вредностима***

|  |  |  |  |  |
| --- | --- | --- | --- | --- |
| **Показатељи на нивоу циља** | **Јед. мере** | **Почетна вредност** | **Циљана вредност** | **Извор провере** |
| Удео корисника социјалне заштите у укупној популацији | % | 12,8 | 8 | База Центра за социјални рад  DevInfo |
| Број лекара на 1.000 становника | Број | 3 | 5 | Аналитички сервис РСЈП  DevInfo |

*Да би се оствариле постављене циљне вредности показатеља учинка који се односе на* ***Приоритетни циљ 1.2****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 1.2.1. Унапређење постојећих и увођење нових услуга социјалне заштите** | | | | |
| **Опис:**  На територији општине Димитровград успостављене су следеће услуге социјалне заштите: дечија играоница, Саветовалиште за децу и породицу, Помоћ у кући за стара и изнемогла лица, Лични пратилац детета, Центар за хипорехабилитацију, које спроводе удружења грађана из Димитровграда и Нивеус тим из Горњег Милановца. Постоје стручна и лиценцирана лица у образовним установама за подршку инклузивном образовању, као и за проширене услуге социјалне заштите које пружају удружења.  Са циљем обезбеђивања вишег нивоа социјалне сигурности, ова мера тежи унапређењу и проширењу одрживих услуга у области социјалне заштите, које ће одговорити на потребе становништва, пре свега руралног.  Кроз ову меру предвиђен је и развој програма материјалне помоћи грађанима и грађанкама која се финансира из општинског буџета, обухватајући мере популационе политике.  Спровођење услуга нужно морају пратити одговарајући просторни капацитети, те је мером предвиђено обезбеђење ових услова.  Активности:   * унапређење и проширење услуге Лични пратилац * унапређење и проширење услуге Помоћ у кући – ПУК (лиценцирање већег броја геронтодомаћица и других стручних радника кроз акредитоване обуке) * ревизија и унапређење политике материјалне подршке/помоћи грађанима/кама на територији општине (укључујући мере популационе политике итд.) * унапређење просторних и садржајних капацитета дневних услуга у заједници   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, Центар за социјални рад, НВО сектор  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Укупан број корисника старијих од 65 година | Број | 26 (2021) | 40 | Извештај о раду ЦСР Димитровград |
| Број унапређених услуга социјалне заштите у надлежности ЈЛС које је увела и финансира ЛС | Број | 0 | 3 | Извештај о раду ОУ |
| Број корисника обухваћених мерама популационе политике | Број | 88 (2021) | 160 | Извештај о раду ОУ Димитровград |

|  |  |  |  |  |
| --- | --- | --- | --- | --- |
| **МЕРА 1.2.2. Подизање капацитета пружалаца услуга социјалне заштите** | | | | |
| **Опис:**  Постојање институционалних механизама за ефикасно спровођење социјалне заштите на локалу подразумева доношење стратешког и планског оквира за спровођење социјалне заштите и социјално укључивање рањивих група, али и формирање савета на нивоу локалне самоуправе, Канцеларије за ромска питања, координацију и сарадњу у спречавању насиља у породици итд. Стратегија развоја социјалне заштите општине Димитровград за период 2017 – 2021. године је истекла, а имајући у виду да Општина улаже посебне напоре на пољу обезбеђивања заштите и задовољења потреба социјално угроженог становништва, неопходно је израдити нову локалну стратегију социјалне заштите. Нова Одлука о пружању услуга у области социјалне заштите на територији општине Димитровград је у фази усвајања.  Са друге стране, треба радити на континуираном подизању капацитета пружалаца услуга социјалне заштите, пре свега Центра за социјални рад, као и на анализи стања и мапирању потреба локалног становништва.  Мером се подстиче јачање капацитета организација на локалном нивоу, као и ЦСР у поступку упућивања корисника за коришћење услуга и дефинисања приоритета, а у циљу ефикаснијег задовољења потреба корисника.  Активности:   * израда докумената јавне политике из области социјалне заштите * анализа стања и мапирање потреба локалног становништва за услугама социјалне заштите и константно ревидирање * успостављање система континуираног усавршавања кадрова у институцијама и организацијама које пружају услуге социјалне заштите   **Врста мере:** институционално-управљачко-организациона  **Извор финансирања:** интерно и екстерно  **Одговорна страна (носилац мере):** Локална самоуправа, Центар за социјални рад, НВО сектор  **Период спровођења**: средњи, 3 до 5 година | | | | |
| **Показатељи резултата** | **Јед.**  **мере** | **Почетна вредност** | **Циљана вредност** | **Извор провере** |
| Број стручних радника пружаоца услуге | Број | 4 (2021) | 7 | Годишњи извештај пружаоца услуга |
| Број иновативних програма | Број | 2 (2021) | 5 | Усвојена документа СО Димитровград (Одлуке, Правилници...) |
| Број додатних садржаја подршке корисницима | Број | 2 | 4 | Извештај о раду ОУ |

|  |  |  |  |  |
| --- | --- | --- | --- | --- |
| **МЕРА 1.2.3. Подршка социјалној инклузији осетљивих група** | | | | |
| **Опис:**  За кретање особа у инвалидским колицима и других особа која се отежано крећу, у последњих неколико година архитектонски су прилагођени прилази Библиотеци, Дому културе, Дому за смештај старих лица, Гимназији, Општинском суду и Центру за социјални рад.  Мером се обезбеђује постављање рампи или рукохвата на свим прилазима који су од потребе за особе са инвалидитетом (Дому здравља, Општинској управи, Спортском центру итд).  Општина Димитровград активно ради на побољшању положаја осетљивих група, па тако спроводи политику стамбеног збрињавања корисника у стању социјалне потребе (кроз додељивање средстава за санацију, доградњу, итд. стамбених објеката и субвенционисањем закупнине), финансира рад инклузивног вртића који ради у склопу Спортског центра, итд.  Ова мера подразумева проналажење адекватног система мера које би подржале остваривање права друштвено осетљивих група које укључују како финансијске мере (програме подршке социјалном предузетништву итд), тако и нефинансијске мере (едукативна кампања о правима особа са инвалидитетом и маргинализованих група које би спроводиле институције на локалу: ЦСР, Дом здравља и др).  Тиме би се подигао ниво њихове социјалне активације, тј. укључености у различите аспекте економског, политичког, друштвеног и културног живота.  Саветовалиште за децу и младе (заштита репродуктивног здравља, помоћ младима у кризним ситуацијама, едукација вршњачких група итд), као и Канцеларија за младе треба да пруже значајну помоћ у остварењу ове мере чија је сврха постизање већег степена поверења у локалну заједницу и пружање адекватне подршке у процесу развоја, усавршавања и самопотврђивања осетљивих група.  Активности:   * прилагођавање објеката јавне намене особама са инвалидитетом * развој програма и услуга за унапређење положаја особа са инвалидитетом, мањина, младих, жена... * промоција социјалног предузетништва * едукација и информисање маргинализованих група о њиховим правима * куповина аутомобила за превоз деце са сметњама у развоју   **Врста мере:** обезбеђење добара и пружање услуга / информативно-едукативна  **Извор финансирања:** интерно и екстерно  **Одговорна страна (носилац мере):** Локална самоуправа, Центар за социјални рад, НВО сектор  **Период спровођења**: средњи, 3 до 5 година | | | | |
| **Показатељи резултата** | **Јед.**  **мере** | **Базна вредност** | **Циљана вредност** | **Извор провере** |
| Број пројеката намењених социјалној инклузији осетљивих група у којима је укључена Општина Димитровград | Број | 4 (2021) | 12 | Извештај о раду ОУ |
| Удео грађана из маргинализованих категорија друштва који самостално остварују права у јавним установама | % | 25 (2021) | 100 | Извештај о раду ОУ |

|  |  |  |  |  |
| --- | --- | --- | --- | --- |
| **МЕРА 1.2.4. Стварање услова за спровођење квалитетних услуга здравствене заштите** | | | | |
| **Опис:**  Друштвена брига за здравље на нивоу локалне самоуправе обухвата мере за обезбеђивање и спровођење здравствене заштите од интереса за грађане на њеној територији, што подразумева праћење рада система здравствене заштите и стварање услова за приступачност и уједначеност коришћења примарне здравствене заштите.  Општина Димитровград активно ради на стварању услова за што квалитетније спровођење услуга здравствене заштите, кроз финансијску подршке мерама које су у њеној надлежности.  Кроз ову меру је предвиђена израда техничке документације за реконструкцију и изградњу објеката здравствене заштите, као и набавка недостајуће опреме, посебно за издвојене амбуланте у складу са потребама. Мером је предвиђено низ активности којима се промовише здравље на целој територији општине, укључујући превентивне прегледе, посебно за жене и грађане из руралних средина.  Мером се обезбеђује наставак финансирања службе хитне медицинске помоћи и лекара специјалиста, који не припадају систему здравствене заштите који се организују у домовима здравља.  Активности:   * промоција здравља и здравих стилова живота и подршка организовању и спровођењу превентивно-здравствених прегледа свих категорија становништва – деца, жене и стари * унапређење инфраструктуре и опремање установа здравствене заштите (кроз израду техничке документације за реконструкцију и изградњу објеката здравствене заштите, куповину потребне опреме и промоцију едукативних садржаја о здрављу) * ангажовање лекара специјалиста и наставак финансирања службе хитне медицинске помоћи   **Врста мере:** информативно-едукативна / обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ДЗ Димитровград  **Период спровођења**: средњи, 3 до 5 година | | | | |
| **Показатељи резултата** | **Јед.**  **мере** | **Базна вредност** | **Циљана вредност** | **Извор провере** |
| Врсте специјалистичких прегледа | Број | 6 | 9 | Извештај о раду Дома здравља |
| Корисници обухваћени прегледима | % | 10 | 30 | Извештај о раду Дома здравља |

|  |
| --- |
| **Приоритетни циљ 1.3. Подстицајно окружење за децу и младе** |
| **Образложење:**  Стварање подстицајног окружења за децу и младе подразумева задовољење различитих потреба, почевши од модерног система образовања и предшколског васпитања, једнаких могућности за бављење спортом на територији целе општине, али и развој и спровођење различитих програма који сагледавају и уважају потребе деце и младих.  Образовни систем у општини Димитровград чине једна предшколска установа, основна школа, средња школа и једно истурено одељење високошколске установе – Топличка академија струковних студија, Одсек за пoслoвне студије Блaце.  Предшколска установа „Радост” има две организационе целине у граду. Предшколско образовање похађа 200 – 250 деце.  Основна школа „Христо Ботев”, установа са традицијом преко 150 година, има матичну школу у граду и два издвојена одељења у селима Жељуша и Трнски Одоровци. Школа има добру матерјалну базу, али нажалост све мањи број ученика. У саставу школе се налази спортска сала, библиотека са медијатеком и трпезарија са кухињом. Школу похађа 400 – 450 ученика годишње. Настава се изводи на српском језику и двојезично, на српском и бугарском језику. При школи ради и истурено одељење Основне школе за музичко образовање „Др Драгутин Гостушки” из Пирота, које годишње похађа четрдесетак ученика.  Гимназија „Св.Кирило и Методије” основана је 1891. године, а од 1986. године се налази у новој, модерној згради. Настава је организована у оквиру два образовна профила, и то: општа гимназија и туристички техничар. Оба профила организују наставу на српском и на бугарском језику. Школу похађа око 200 ученика.  Школа поседује библиотеку са читаоницом, медијатеку, спортску вежбаоницу и трпезарију, као и новоизграђену „учионицу на отвореном”, односно летњу сцену за извођење представа и других догађаја.  У Димитрoвгрaду постоји истурено одељење Топличке академије струковних студија, Одсек за пoслoвне студије Блaце коју похађа око 80 студената. Од 2012. године уведене су и специјалистичке студије за све смерове.  Сви објекти које се користе у образовном систему општине Димитровград (два објекта предшколске установе, основна школа и зграда Гимназије) су обновљени и реновирани у последњих неколико година. Општина у потпуности финансира рад предшколске установе и материјалне трошкове у раду основне школе и гимназије.  Централно место за бављење спортом у Димитровграду јесте Спортски центар „Парк”, којим управља Туристичка организација „Цариброд”. Овај велелепни спортски комплекс у близини центра града обухвата спортску халу, фудбалски стадион, отворене терене за мале спортове, купалишни комплекс са два отворена базена и тениске терене.  Спортска хала са пословно-спортским анексом је мултифункционални објекат са преко 7.500 m² корисне површине, намењена је за све врсте дворанских спортова: кошарку, одбојку, рукомет, мали фудбал. Хала поседује телескопске трибине, кошеви су са „FIBA” сертификатима и европским стандардима и намењена је за организацију многобројних такмичења, припрема екипа, обука, организацију концерата. Хала поседује 987 седишта, а у приземном делу се налази сала за индивидуалне спортове и просторије за стрељаштво. У анексним деловима хале смештена је конференцијска сала и професионална теретана.  Градски стадион има атлетску стазу са шест трака. Иза једног гола налази се залетиште за скакачке дисциплине. Терен поседује трибине капацитета 400 седишта, односно 3. 200 места за стајање.  У Димитровграду се одржавају бројне спортске манифестације у оквиру активности 14 спортских клубова. У сениорској конкуренцији се такмичи 114 спортиста, а укупан број спортиста свих категорија, од предпетлића до рекреативаца, је око 500. Уз ове активности, организују се бројна међушколска и међуокружна такмичења у фудбалу, кошарци, атлетици и одбојци.  У овој области један од кључних идентификованих проблема јесте неадекватно стање појединих објеката културе, као и непостојање спортске инфраструктуре у руралним срединама општине Димитровград. У последњих тридесет година, број ученика у свим образовним установама се смањује.  Наставном кадру у школама недостају и адекватне обуке из области припреме и писања пројеката, јер би обезбеђивањем додатних финансијских средстава путем пројеката сами могли да обезбеде неопходна средства за рад и да модернизују начин преношења знања ученицима, што би, такође, позитивно утицало на усвајање функционалног знања и постизање бољих резултата ученика.  Реализацијом овог циља унапредиће се услови за бављење деце физичким активностима кроз изградњу нових и унапређење услова постојећих фискултурних сала тамо где је то потребно и оствариће се укључивање већег броја деце у спортске активности.  Како би се постигла већа мотивација за учење, као и већа постигнућа ученика у наредном периоду мора се издвојити више средстава за опремање школа новим училима, а све у циљу осавремењивања и модернизације наставе.  Приоритетни циљ је усмерен ка подизању квалитета образовања и предшколског васпитања, развијању предшколске установе и јачaњу сарадње на свим нивоима. |

***Показатељи учинка (индикатори) који се односе на ПРИОРИТЕТНИ ЦИЉ 1.3. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Удео деце која имају приступ квалитетном физичком развоју практиковањем спортских активности у школи | % | 70 | 100 | Извештај о раду основне школе |
| Број најбољих спортских резултата у школским спортским такмичењима (број медаља) | Број | 12 | 25 | Извештај о раду средње школе |

*Да би се оствариле постављене циљне вредности показатеља учинка који се односе на* ***Приоритетни циљ 1.3****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 1.3.1. Унапређење система образовања и предшколског васпитања** | | | | |
| **Опис:**  Локална самоуправа општине Димитровград спроводи активности којима се унапређује систем образовања на њеној територији, а у складу са надлежностима које има. Оне се углавном односе на финансирање капиталног и текућег одржавања, материјалних трошкова рада, стручног усавршавања запослених, превоза запослених, заштите и безбедности деце и ученика.  Како би се настава одвијала под савременијим условима и на модернији начин приближила деци, потребно је опремити школе и предшколску установу савременим наставним средствима и тиме омогућити савременију и квалитетнију наставу свим ученицима.  Ова мера треба да допринесе подизању нивоа знања и вештина запослених у образовању за рад са децом, за припрему пројектних предлога и реализацију пројеката у сарадњи са надлежним министарствима и локалном самоуправом, као и укључивање у међународне програме и пројекте.  Ово ће допринети обезбеђивању квалитетнијег приступа наставном програму и ученицима.  Активности:   * набавка потребне опреме за модернизацију образовног рада (паметне табле са пројекторима и рачунарима, лцд телевизори, таблет рачунари и компјутери, струњаче, разбоји, гимнастичарске греде, лопте за кошарку и одбојку итд.) * стручно усавршавање запослених у образовању и предшколском васпитању * укључивање кадрова у међународне пројекте   **Врста мере:** информативно-едукативна / обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, образовне установе  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Кабинети/учионице који су опремљени савременим училима у ОШ у руралним срединама | Број | 2 | 4 | Извештај о раду ОШ |
| Реализовани пројекти у којима учествују образовне институције | Број | 3 | 15 | Извештај о раду ОШ  Извештај о раду СШ  Извештај о раду ПУ |
| Удео наставника/васпитача који константно усавршавају потребна знања и вештине | % | 60 | 100 | Извештај о раду ОШ  Извештај о раду СШ  Извештај о раду ПУ |

|  |  |  |  |  |
| --- | --- | --- | --- | --- |
| **МЕРА 1.3.2. Унапређење постојеће и развој нове спортске инфраструктуре** | | | | |
| **Опис:**  Димитровград има одличне терене и спортску халу за такмичарске спортове у оквиру Спортског центра „Парк”, али су фудбалска игралишта или игралишта за мале спортове у сеоским срединама углавном у лошем стању.  У Димитровграду се одржавају бројне спортске манифестације у оквиру активности 14 спортских клубова. У сениорској конкуренцији се такмичи 114 спортиста, а укупан број спортиста свих категорија, од предпетлића до рекреативаца, је око 500. Уз ове активности, организују се бројна међушколска и међуокружна такмичења у фудбалу, кошарци, атлетици и одбојци.  Ова мера је приоритизована као кључна, јер је за даљи развој спорта неопходно капитално улагање у инфраструктуру и услове за бављење и промоцију спорта на територији целе општине.  У оквиру ове мере реализоваће се капитално инвестирање у постојећу и нову спортску инфраструктуру, а посебно изградња и одржавање јавних спортских терена у насељеним местима, као и школских спортских објеката (укључујући и набавку спортске опреме и реквизита).  У оквиру ове мере спровешће се развој посебних спортских програма и обезбеђење услова да се деца и млади из руралних средина укључе у те програме.  Поред формалне додатне подршке у образовању, развој ваннаставних активности обухвата додатни рад са талентованом децом, активно и креативно укључивање младих у све програмске активности.  Активности:   * реализација пројеката на опремању, санацији и реконструкцији постојеће спортске инфраструктуре * изградња објеката за рекреативни и школски спорт * уређење дворишта у основним школама * реконструкција и уређење дечијих игралишта у складу са стандардима * изградња затвореног школског базена у Гимназији   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):**  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Изграђени спортски терени у руралним срединама | Број | 2 | 10 | Извештај о раду ОШ |
| Уређена дворишта у школама у руралним срединама | Број | 3 | 10 | Извештај о раду ОШ |

|  |  |  |  |  |
| --- | --- | --- | --- | --- |
| **МЕРА 1.3.3. Проширење капацитета за потребе предшколског образовања и васпитања** | | | | |
| **Опис:**  Предшколска установа „Радост” има три организационе целине у граду. Седиште установе је у објекту „Пчелица” у центру Димитровграда, док су издвојена одељења објекат „Лептирић” у Димитровграду и објекат „Колибри” у селу Жељуша. Предшколско образовање похађа око 200 – 250 деце.  У обавезном припремном предшколском програму обухват је релативно велики због обавезности и износи скоро 100 одсто годишње. Обухват деце јасленог узраста је око 30 осто, што је испод просека у Републици Србији. Разлог овакве ситуације је недостатак физичког капацитета у објектима, који је највише изражен на јасленом узрасту. Такође, разлог је и делимично културолошке природе, али и недовољна доступност услуга предшколског образовања, поготово за рурална подручја.  Обухват деце вртићког узраста од треће године старости до поласка у ППП је око 70 одсто. У поређењу са просеком од 62 одсто у Републици Србији, који је на средње задовољавајућем нивоу када су у питању национални циљеви и у поређењу са просеком ЕУ, може се рећи да је обухват деце предшколским образовањем и васпитањем у Димитровграду задовољавајући.  С обзиром на то да је реконструкција објекта „Колибри” у селу Жељуша у току, мером је предвиђено опремање објекта, као и уређење дворишта у оба објекта вртића.  Побољшање просторних услова и увођење иновативних програма за рад са децом нужно мора да прати и усавршавање кадрова.  Активности:   * изградња и опремање новог и/или реконструкција постојећих објеката за предшколско васпитање и образовање * стручно усавршавање кадрова * запошљавање нових стручних и техничких кадрова   **Врста мере:** обезбеђење добара и пружање услуга /институционално-управљачко-организациона  **Извор финансирања:** интерно и екстерно  **Одговорна страна (носилац мере):**  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Обухват деце узраста 0-3 године предшколским васпитањем и образовањем | % | 30,6 | 60 | ДевИнфо |
| Обухват деце узраста од 3 године до поласка у ППП | % | 70 | 100 | Извештај о раду ПУ |

|  |  |  |  |  |
| --- | --- | --- | --- | --- |
| **МЕРА 1.3.4. Унапређење постојећих механизама за повећање квалитета живота младих** | | | | |
| **Опис:**  Да би се младима обезбедили квалитетни услови за развој, унапређење властитих капацитета и активно учешће у животу заједнице, неопходно је планирати и спровести одговарајућу локалну омладинску политику.  На првом месту, мера је усмерена на оснаживање и подизање капацитета Канцеларије за младе, која ће кроз опредељени буџет локалне самоуправе, али и донаторска средства спроводити различите програме за младе.  Досадашњом политиком стипендирања Општине Димитровград предвиђено је дасе сваке школске године додељују општинске студентске стипендије за тридесетак студената. Стипендије су до школске 2020/2021. биле подељене у две категорије: редовне, где је једини критеријум за доделу био постигнути успех студената током целог школовања на висикошколској установи и посебне, где се поред успеха, приликом одабира бодује и материјални статус студената. Од школске 2021/2022. године, уведена је и трећа категорија стипендија, тзв. кадровске стипендије, код којих се за сваку школску годину посебно одређује који профил кадрова подлеже стипендирању. Планира се увођење и стипендија намењених само студентима са инвалидитетом**.**  Још једна врста помоћи младимаје финансирање стручне праксе од стране локалне самоуправе, како би се младим, тек дипломираним особама, омогућило да стекну прва радна искуства и уједно стекну услов за полагање државног испита за рад у државним органима.  Сваке школске године, додељују се новчане награде ученицима основне и средње школе за постигнути успех на регионалним и републичким такмичењима ораганизованим од стране надлежног министарства Републике Србије и освојена једна од прва три места.  Како би се средства, која Општина издваја годишње за стипендирање студената, на најбољи могући начин искористила и усмерила на унапређење кадровских капацитета у ЈЛС, ЈУ и ЈП, потребно је, у складу са анализом потреба општине Димитровград за одређеним стручним кадровима, постојећу политику новчане подршке младима све више ревидирати и ускладити, како би се стипендијама нарочито стимулисали млади за студирање и оспособљавање за она занимања и квалификације које су потребне Општини, односно ЈУ и ЈП.  Активности:   * унапређење и проширење капацитета Канцеларије за младе (задужене за имплементацију Програма за младе) * унапређење услуга и просторних капацитета за спровођење омладинске политике * ревидирање и унапређење политике стипендирања младих * креирање квалитетних културних и едукативних програма за младе (из области безбедности и безбедности саобраћаја, болести зависности, менталног здравља, репродуктивног здравља, итд.) * успостављање центра за каријерно вођење и саветовање   **Врста мере:** институционално-управљачко-организациона  **Извор финансирања:** интерно и екстерно  **Одговорна страна (носилац мере):**  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Обухват младих који су похађали радионице из области омладинске политике | % | 10 | 60 | Извештај Канцеларије за младе |
| Успостављене манифестације за младе | Број | 1 | 5 | Извештај Канцеларије за младе |
| Успостављени инфраструктурни капацитети за младе | Број | 2 | 5 | Извештај Канцеларије за младе |

|  |
| --- |
| **Приоритетни циљ 1.4. Унапређени садржаји из области културе** |
| **Образложење:**  Културни живот у општини Димитровград репрезентују Центар за културу и Народна библиотека „Детко Петров”.  Центар за културу основан је 1964. године, а Национални савет бугарске националне мањине прогласио га је установом од посебног значаја за очување културе и традиције бугарске мањине у Србији. Културни центар је носилац комплетног културног програма општине и подручја на коме живи бугарска национална мањина. У оквиру Центра, као посебне организационе јединице, постоје и Галерија „Методи – Мета Петров”, Позориште „Христо Ботев” и Културно-уметничко друштво „Цариброд”.  Рад Центра за културу усмерен је на очување традиције и промоцију културе, тако да обухвата програмске активности усмерене на едукацију и промоцију локалних потенцијала, посебно оних усмерених на младу популацију, њихово образовање и активно учешће у појединим програмима Центра.  Позориште „Христо Ботев” основано је 1888. године, представља најстарију културну установу у граду и једно је од најстаријих позоришта у Србији (представе игра паралелно на српском и бугарском језику).  Културно-уметничко друштво „Цариброд” окупља чланове у седам ансамбала и броји преко 250 чланова свих узраста, од деце до одраслих и има неколико секција које негују културу и традицију карактеристичну за ово подручје.  Галерија „Методи – Мета Петров” кроз целогодишњи изложбени програм организује изложбе уметника и удружења, а кроз међународну сликарску колонију „Погановски манастир” окупља еминентне уметнике из целог света. Под својим покровитељством Галерија чува импозантан фонд од 500 дела ликовних сликара, вајара и графичара.  Центар располаже просторним капацитетима површине око 1.000 m², а његов рад се финансира из буџета Општине Димитровград.  Народна библиотека „Детко Петров” је основана 1898. године и има две организационе јединице: библиотеку и музејску збирку са етнолошким, археолошким и историјским експонатима. Број активних читалаца на годишњем нивоу је око 600. У свом програму рада, осим модернизованог библиотечког пословања и попуњавања фондова савременим публикацијама из свих области науке, културе и уметности, Народна библиотека се бави и програмским активностима, организовањем књижевних вечери и сусрета писаца, радом са децом, издавачком делатношћу на два језика – српском и бугарском, као и радом Завичајне музејске збирке.  Завичајна музејска збирка има преко 2.500 музејских предмета, фотографија и докумената, који сведоче о животу на овом простору. Сталну музејску поставку чине две основне поставке – археолошка и етнографска, које обухватају предмете почев од праисторије, преко античког, византијског, средњевековног и турског периода, све до оних предмета који су били у употреби до прве половине двадесетог века.  Народна библиотека „Детко Петров” располаже просторним капацитетима површине око 300 m², а њен рад финансира се у целости из буџета Општине Димитровград.  У сеоским насељима постоје наменски грађени објекти за потребе културе (домови културе), али су углавном у лошем стању, слабо се користе и захтевају реконструкцију.  И поред тога што се спроводи значајан број програма и организује велики број културних манифестација (Дани Царибродске шушенице, Нишавски хоровод, Балкан театар фест, Међународна ликовна колонија, Погановски манастир, Изађи ми на теглу, Улица старих заната итд), утисак је да не постоји јасна политика развоја културе и стандарди за рад у јавним установама културе.  Потребна је озбиљнија подршка културно-уметничким друштвима, невладином сектору и неформалним групама које се баве културом.  Квалитет културне понуде и инфраструктуре значајан је чинилац задовољства локалне заједнице, а нарочито млађе популације.  Стога је неоходно унапређење културне инфраструктуре и понуде, а нарочито у сеоским срединама, како би се обезбедио останак младих у селима, а самим тим и опстанак села. Неопходна је институционализација одржавања манифестација, којима би се промовисала народна култура. Културне садржаје је потребно осавременити, приближити младима, али и осталом становништву, оснажити дугорочне и видљиве пројекте и пружити подршку раду уметника.  Циљ је санирати и опремити објекте културе, уз редовно инвестиционо и текуће одржавање, како би се омогућило квалитетније извођење програма и аутоматски већи број корисника и публике, али и нових садржајних програмских активности. |

***Показатељи учинка (индикатори) који се односе на ПРИОРИТЕТНИ ЦИЉ 1.4. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Уређени нови садржаји из области културе | Број | 12 | 25 | Годишњи извештаји јавних установа културе |
| Унапређени просторни и логистички капацитети носилаца културних садрћаја у општини | Број | 2 | 7 | Годишњи извештаји јавних установа културе |

*Да би се оствариле постављене циљне вредности показатеља учинка који се односе на* ***Приоритетни циљ 1.4****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 1.4.1. Креирање и реализација квалитетних културних садржаја** | | | | |
| Опис:  У оквиру Центра за културу организују се позоришне представе, концерти ансамбала, изложбе, књижевне вечери. У Библиотеци се организују песничке радионице за децу и књижевне вечери.  Програмима је потребно афирмисати младе и остале грађане да се укључе у организацију и реализацију спортских и културних дешавања у општини.  Активности:  унапређење постојећих и увођење нових културних садржаја за поједине категорије становништва – деца, млади, старији   * набавка опреме за библиотечко – информацину делатност * дигитализација културног наслеђа * израда мултимедијалних садржаја за презентацију културне баштине   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):**  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Успостављени нови програми и манифестације са тенденцијом редовног реализовања | Број | 3 | 9 | Годишњи извештаји јавних установа културе |

|  |  |  |  |  |
| --- | --- | --- | --- | --- |
| **МЕРА 1.4.2. Промоција општинских културно – историјских манифестација и догађаја** | | | | |
| **Опис:**  Мером је предвиђена институционализација одржавања манифестација, којима би се промовисала народна култура. И поред тога што се организују одређене културне манифестације, утисак је да не постоји јасна политика развоја културе у општини и стандарди за рад у локалним инстутуцијама културе. Постоји снажна потреба за стандардизацијом рада установа културе, у смислу кадровских решења, као и оснаживања институционализованог и трајног бављења културом.  Културне садржаје је потребно осавременити, приближити младима али и осталом становништву, оснажити дугорочне и видљиве пројекте и пружити подршку раду уметника.  Активности:   * доношење одлуке о манифестацијама и фестивалима у области културе и туризма од значаја за општину Димитровград * унапређење сарадње са другим установама у земљи и иностранству * активно учешће Центра за културу и Библиотеке у организовању општинских манифестација у виду пригодног програма (трибина, предавања, научних скупова) и штампање каталога, монографија, зборника)   **Врста мере:** институционално-управљачко-организациона  **Извор финансирања:** интерно и екстерно  **Одговорна страна (носилац мере):**  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Успостављена међуопштинска сарадња у области културе | Број | 0 | 5 | Годишњи извештаји јавних установа културе |

|  |  |  |  |  |
| --- | --- | --- | --- | --- |
| **МЕРА 1.4.3. Ревитализација културно-историјских споменика** | | | | |
| **Опис:**  На територији општине Димитровград постоји више значајних културних добара, од посебне важности за културу, историју и уметност. Ова културна добра тренутно су препуштена зубу времена. Неопходно је предузети одговарајуће мере њихове даље заштите, како би се на адекватан начин сачувала од даљег пропадања и ставила у функцију развоја културе територије и културног развоја заједнице. У складу са савременом конзерваторском и урбаном политиком, улога историјских споменика у животу општине треба да буде активна, што подразумева активну заштиту, презентацију и коришћење у савременим условима.  Активности:   * програми интегралне заштите – уређење и конзервирање у оквиру заштићених комплекса * подизање свести о важности културно – историјске баштине * адаптација и заштита културно-историјских споменика   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):**  **Период спровођења**: средњи, 3 до 5 година | | | | |
|  | **Јед.**  **мере** | **Почетна вредност** | **Циљана вредност** | **Извор провере** |
| Повећан обухват ревитализованих и реконструисаних објеката − непокретних културних добара | Број | 10 | 35 | Годишњи извештај јавних установа културе |

### XI РАЗВОЈНИ ПРАВАЦ 2 – РАЗВОЈ ИНФРАСТРУКТУРЕ И ЗАШТИТА ЖИВОТНЕ СРЕДИНЕ

**СТРАТЕШКИ ЦИЉ:**

До краја 2029. године припремити сву неопходну просторно-планску и пројектно-техничку документацију у циљу реконструкције постојеће и изградње нове инфраструктуре из области управљања отпадом, енергетске ефикасности, саобраћајне, водоводне, канализационе, електро-енергетске, каналске и телекомуникационе инфраструктуре и обезбедити услове за очување животне средине.

**Допринос Циљевима одрживог развоја УН – Агенда 2030**

**Циљ 6. Чиста вода и санитарни услови**

Потциљ 6.1. До 2030. године постићи универзални и једнак приступ безбедној и приступачној пијаћој води за све.

Потциљ 6.2. До 2030. године постићи приступ одговарајућим и правичним санитарним и хигијенским условима за све, окончати отворену дефекацију, а посебно пажњу обратити на потребе жена и девојака и осталих угрожених особа.

Потциљ 6.3. До 2030. године побољшати квалитет воде смањењем загађења, елиминишући одлагање и минимизирање испуштања опасних хемикалија и материјала, преполовити удио необрађених отпадних вода и значајно повећати рециклирање и безбедну поновну употребу воде.

Потциљ 6.5. До 2030. године применити интегрисано управљање водним ресурсима на свим нивоима, укључујући прекограничну сарадњу.

**Циљ 7. Доступна обновљива енергија**

Потциљ: 7.3. До 2030. удвостручите глобалну стопу побољшања енергетске ефикасности.

**Циљ 11. Одрживи градови и заједнице**

Потциљ 11.3 До 2030. године побољшати инклузивну и одрживу урбанизацију и способност за партиципативно, интегрисано и одрживо планирање и управљање људским насељима у свим земљама.

**Циљ 12. Одговорна потрошња и производња**

Потциљ 12.2. До 2030. године постићи одрживо управљање и ефикасно коришћење природних ресурса.

Потциљ 12.5. До 2030. године знатно смањити стварање отпада превенцијом, смањењем, рециклирањем и поновном употребом.

**Циљ 13. Акција за климу**

Потциљ 13.2. Интегрисати мере климатских промена у националне политике, стратегије и планирање.

Потциљ 13.3. Побољшање образовања, подизања свести и људских и институционалних капацитета за ублажавање климатских промена, прилагођавање, смањење утицаја и рано упозоравање.

**Допринос преговарачким поглављима ЕУ**

**Преговарачко поглавље 27** – Животна средина

**Преговарачко поглавље 14** – Транспортна политика

|  |
| --- |
| **Приоритетни циљ 2.1. Ефикасан и одржив систем управљања отпадом** |
| **Образложење:**  Пословима прикупљања, транспорта и одлагања чврстог комуналног отпада на територији општине Димитровград бави се ЈП „Комуналац”, који својим активностима покрива гранични прелаз Градина, подручје града Димитровграда и пет приградских месних заједница (Градиње, Лукавица, Белеш, Жељуша и Гојин Дол). Организованим сакупљањем отпада је обухваћено 9.000 становника, односно 2.450 домаћинстава заједно са привредним субјектима који се налазе у Димитровграду у наведеним месним заједницама. У селима Поганово, Трнски Одоровци, Радејна, Смиловци, Височки Одоровци и Гуленовци, постављени су дуж главне саобраћајнице, типски метални контејнери за прикупљање чврстог комуналног отпада, запремине 1,1 m³. Поједина села махалског типа са малим бројем становника нису обухваћена организованим прикупљањем чврстог комуналног отпада, тако да се отпад одлаже на дивља сметлишта без претходног третмана и сепарације. Опасан отпад из домаћинства се не сакупља одвојено, већ се меша са осталим отпадом.  У складу са Националном стратегијом управљања отпадом у РС, општина Димитровград од 2013. године чврст комунални отпад одвози и трајно депонује на простору Регионалне депоније у Пироту[[14]](#footnote-14).  ЈП Комуналац има техничких и кадровских капацитета за обављање послова управљања комуналним отпадом и других послова (озелењавање града, одржавање граничног прелаза Градина, погребне услуге итд). Међутим, постоје одређени проблеми у вези сакупљања отпада, а односе се на још увек недовољан број контејнера за сакупљање, неправилно коришћење истих и њихова злоупотеба у смислу паљења контејнера, као и одлагање отпада који није намењен за ту врсту посуда.  Еколошка свест грађана још увек је недовољна, да би управљање комуналним отпадом у перспективи било ефикасно и одрживо у пуном капацитету.  Како би се унапредио систем за управљање комуналним отпадом на савремен начин у циљу смањења трошкова, неопходна је куповина нових машина и механизације, али са друге стране и континуирана едукација и подизање капацитета и стручног знања запослених.  Тежња ЈП „Комуналац” Димитровград јесте смањење запреминске количине отпада који треба одложити на Регионалној депонији у Пироту, а самим тим и смањење трошкова везано за транспорт и одлагање отпада.  Са аспекта заштите животне средине управљање отпадом представља кључно питање у очувању необновљивих природних ресурса, смањењу загађења тла и подземних вода, спречавању емитовања опасних гасова и непријатних мириса у атмосферу, зато овај циљ спада у приоритетне циљеве Плана развоја. |

***Показатељи учинка (индикатори) који се односе на ПРИОРИТЕТНИ ЦИЉ 2.1. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Удео рециклираног отпада у  односу на годишњу количину сакупљеног отпада | % | 20 | 70 | Извештај о раду ЈП „Комуналац” |
| Удео домаћинстава која врше одвајање отпада | % | 42 | 85-95 | Извештај о раду ЈП „Комуналац” |
| Удео чврстог отпада у општини који се организовано прикупља и одлаже | % | 65 | 10-15 | Извештај о раду ЈП „Комуналац” |

*Да би се оствариле постављене циљне вредности показатеља учинка који се односе на* ***Приоритетни циљ 2.1****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 2.1.1. Унапређење капацитета ЈП „Комуналац” за управљање комуналним отпадом** | | | | |
| **Опис:**  Општина Димитровград је израдила План интегралног управљања комуналним отпадом за период 2011 – 2021. године, који је истекао. Мера подразумева ревизију и примену Плана управљања отпадом који треба да садржи очекиване врсте, количине и порекло укупног отпада на територији и отпада који ће се отпремити, програм сакупљања отпада из домаћинства, предлоге за поновну употребу и рециклажу комуналног отпада, програм развијања јавне свести о управљању отпадом, локацију трансфер станице, уклањање дивљих депонија, надзор и праћење планираних активности и мера, процену трошкова и изворе финансирања за планиране активности итд.  Постоји израђен катастар дивљих депонија за подручје општине Димитровград који је потребно ревидирати.  ЈП „Комуналац” има техничких и кадровских капацитета за обављање послова управљања комуналним отпадом. Међутим, како би се унапредио систем за управљање комуналним отпадом на савремен начин у циљу смањења трошкова, неопходна је куповина нових машина и механизације, али са друге стране и континуирана едукација и подизање капацитета и стручног знања запослених.  Активности:   * ревизија и примена Плана управљања отпадом * ревизија катастра дивљих депонија * набавка рачунара и опреме за рад * набавка нових возила, контејнера, канти за прикупљање отпада * организација обука за запослене и подстицање размене искуства запослених на пословима управљања комуналним отпадом   **Врста мере:** обезбеђење добара и пружање услуга / институционално-управљачко-организациона  **Извор финансирања:** интерно и екстерно  **Одговорна страна (носилац мере):** Локална самоуправа**,** ЈП „Комуналац” Димитровград  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Припремљен и усвојен План управљања отпадом | Постоји /  не постоји | Не постоји | Постоји | План управљања отпадом |
| Број набављених контејнера | Број | 35 | 200 | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.1.2. Унапређење система за примарну сепарацију отпада** | | | | |
| **Опис:**  Количина одвезеног отпада на Регионалну депонију у 2021. години из домаћинства износила је 1.853,74 тоне, а од правних лица 743 тоне. Количина отпада која се примарно или секундарно издваја (сепарише) ради поновне употребе износи 15 тона годишње, а степен поновног искоришћења отпада је око 15 – 20 одсто.  Тежња ЈП „Комуналац” Димитровград јесте смањење запреминске количине отпада који треба одложити на Регионалној депонији у Пироту, а самим тим и смањење трошкова везано за транспорт и одлагање отпада.  Потребно је развити систем за одвојено сакупљање отпада на месту настанка са укључивањем одговарајућих техничких решења и економских механизама за учешће домаћинстава у новом систему сакупљања отпада и сортирања.  Компостирање је, такође, значајан елемент интегралног система управљања отпадом, јер се њиме смањује количина отпада и самим тим и трошкови одлагања отпада. Процес компостирања се ради одвојеним прикупљањем биоотпада који тежи 30-40 одсто укупног отпада.  Мером је предвиђен развој и реализација програма успешног рециклирања комуналног отпада и увођење примарне селекције отпада, односно разврставање отпада према врсти материјала на извору, месту настајања, у домаћинствима и његово одлагање у различите пријемнике (контејнери, канте, жичани боксеви итд), као прве активности коју треба предузети у том поступку. С тим у вези, потребно је обезбедити довољан број пријемника за разврставање различитих врста отпада.  Мера подразумева изградњу објекта – трансфер станице и рециклажног дворишта са објектом за секундарну сепарацију отпада, у којем ће се помешани комунални отпад привремено складиштити ради раздвајања (секундарна сепарација отпада) и тако селектован утоварати и транспортовати на третман, односно поновно искоришћење или одлагање на Регионалну депонију у Пироту. У Димитровграду постоји одређена локација за трансфер станицу – Козарица градско сметлиште.  Трансфер станице представљају локацију где ће се и остале врсте отпада сакупљати пре транспорта на санитарну депонију (нпр. неопасан индустријски отпад, отпад који би довозили сами грађани, власници мањих предузећа, занатских радњи, угоститељских објеката, кабасти отпад, опасан комунални отпад, отпадна уља, акумулатори и слично).  С обзиром на чињеницу да се отпад на Регионалној депонији у Пироту складишти из општина Димитровград, Бела Паланка и Бабушница, трансфер станица биће међуопштински ресурс. Комуникација са јавношћу и учешће јавности је кључна компонента где ће се грађанству указати на њихов значај у поступку успешне рециклаже, као и које су важности и предности рециклирања отпада.  Активности:   * увођење система видео надзора ,,дивљих” депонија * затварање и санација дивљих сметлишта – уклањање ,,дивљих” депонија * сепарација отпада „на извору” * изградња трансфер станице и рециклажног дворишта * набавка опреме за трансфер станицу * набавка возила за прикупљање и превоз селектованог отпада   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Изграђена и функционална трансфер станица за комунални отпад | Да/Не | Не | Да | Извештај надзорног органа о изградњи трансфер станице |
| Број уклоњених дивљих депонија | Број | 42 | 42 | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.1.3. Повећање покривености територије услугом сакупљања и примарном сепарацијом отпада** | | | | |
| **Опис:**  Организовано сакупљање отпада у општини Димитровград се врши за око 90 одсто укупног броја становника општине, али не покрива целу територију општине.  Пројектована укупна маса генерисаног отпада у општини је нешто више од 3.080 t/годишње.  Постојећа опрема за одлагање отпада у општини Димитровград је на задовољавајућем нивоу. Сакупљање комуналног отпада у општини врши се помоћу четири камиона аутосмећара, различитих капацитета (од 7 m³ до 20 m³) и једног наменског возила за сакупљање примарно издвојених фракција, просечне старости око 10 година.  Отпад из домаћинстава се одлаже у контејнере запремине 1,1 m³ и у пластичне канте запремине 120 литара, намењених за индивидуална домаћинства. Према проценама ЈП „Комуналац”, од укупног броја коришћених контејнера, њих око 15 одсто није у потпуности функционално и требало би да буду замењени у скоријем периоду. Поред овог броја, на преко 140 локација постављени су и жичани контејнери намењени за одвојено сакупљање пластике, папира и стакла.  Мера подразумева набавку додатних возила за одношење смећа, контејнера, типских контејнера за одвајање пластике, стакла, метала и папира, картона, који би били постављени на фреквентним локацијама у сеоским срединама. На овај начин ће услуга организованог одношења смећа бити доступна у свим селима на територији општине Димитровград. Очекује се да ова мера за резултат има сузбијање дивљих депонија у селима и значајно чистије окружење.  Активности:   * набавка и дистрибуција посуда за прикупљање отпада на месту настанка (канте и контејнери) * набавка специјализованих возила за прикупљање отпада * субвенционисање набавке посудаи мобилних компостана за домаћинства * дефинисање мера за санкционисање одлагања отпада дуж путева, речних токова и насељима   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Удео домаћинстава који врше сепарацију отпада на месту настанка у односу на укупан број домаћинстава | % | 0 | 20 | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.1.4. Програми унапређења еколошке свести грађана** | | | | |
| **Опис:**  Како би се успоставио функционалан систем управљања отпадом, није довољно ангажовање јавног сектора без разумевања и сарадње грађана, односно, корисника.  Мера подразумева развој и реализацију програма који ће грађанима на јасан и разумљив начин објаснити важност и предности очувања животне средине, правилног одлагања отпада, штетности прекомерне употребе хемијских производа у пољопривреди и њиховом утицају на воде, одговорности сваког појединца за очување и начинима одговорног поступања према животној средини.  Активности:   * организација кампања и едукација грађана/деце о могућностима и потребама селекције отпада и смањења настајања отпада, као и о могућностима кућног компостирања * едукација грађана и успостављање система подстицаја, у циљу укључивања у систем индивидуалних сакупљача рециклажног отпада * израда каталога и брошура   **Врста мере:** информативно-едукативна  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград и Удружења грађана  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број промотивних акција, кампања у циљу едукације и подизања свести грађана | Број |  |  | Извештај о раду ЈП регионална депонија Пирот, Извештај о раду ЈП „Комуналац” Димитровград |

|  |
| --- |
| **Приоритетни циљ 2.2. Функционално и одрживо управљање водом** |
| **Образложење:**  Постојећи регионални систем водоснабдевања ослања се на извориште „Протопопинци” Ивкове воденице, са којих се осим општинског центра Димитровграда снабдевају и насеља: Белеш, Лукавица, Жељуша, Смиловци, Радејна, Гуленовци, Височки Одоровци, Протопопинци и Бребевница, којом управља ЈП „Комуналац” и чијом реконструкцијом и доградњом се могу обезбедити потребне количине воде у тренутном и ближем планском периоду.  Водоснабдевање највиших делова улице Христо Ботев решено је преко изворишта Манастирче. Издашност изворишта Пртопопинско врело се креће у границама од 20 до 60 l/s , изворишта Ивкове воденице 15 до 30 l/s, изворишта Манастирче 0,5 до 1,5 l/s у зависности од тренутне хидролошке ситуације, уз напомену да се ова изворишта укључују у систем по потреби, односно допуњују потребну количину воде у периодима када Пртопопинско врело не може покрити потрошњу.  Већина осталих насеља нема изграђену јавну мрежу, већ се снабдевају са јавних сеоских чесми или су организовани у тзв. „махалске” водоводе којима управља Месна заједница.  Водоводном мрежом је покривено 100 одсто градског насеља општине Димитровград и неколико насеља, а дужина примарне и секундарне водоводне мреже којом газдују ЈП „Комуналац” Димитровград износи око 40 km. На водоводну мрежу је прикључено 4.088 домаћинстава. Зоне санитарне заштите око изворишта су успостављене.  Водоводна мрежа је углавном старија него што стандарди препоручују, нарочито у делу где су азбест-цементне цеви, чија је замена неопходна како са аспекта одржавања, тако и са аспекта здравља.  Развој и управљање водоснабдевањем потребно је сагледати глобално на читавој територији општине Димитровград, кроз дефинисање изворишта за снабдевање више насеља и формирање система са којима би се из једног центра управљало. |

***Показатељи учинка (индикатори) који се односе на ПРИОРИТЕТНИ ЦИЉ 2.2. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Удео домаћинстава прикључених на водоводну мрежу | % | 99 | 100 | Извештај о раду ЈП „Комуналац” |
| Дужина уређене каналске мреже, годишње | km | 5 | 10 | Извештај о раду ОУ |

*Да би се оствариле постављене циљне вредности показатеља учинка који се односе на* ***Приоритетни циљ 2.2****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 2.2.1. Унапређење система водоснабдевања у градском и сеоском подручју** | | | | |
| **Опис:**  Постојећи регионални систем водоснабдевања ослања се на извориште „Протопопинци”, којим је покривено 100 одсто градског насеља општине Димитровград и неколико околних насеља. Реконструкција је неопходна услед дотрајалости цементно-азбестне мреже због које се јављају губици од око 20 одсто у водоводној мрежи, што проузрокује честе несташице воде и озбиљне проблеме у водоснабдевању становника у градском подручју. Поред тога, урађени су Елаборати о зонама санитарне заштите изворишта Ивкове воденице и Пртопопинско врело.  Већина осталих насеља нема изграђену јавну мрежу, већ се снабдевају са јавних сеоских чесми или су организовани у тзв. „махалске“ водоводе којима управља месна заједница.  Планови су да се снабдевање града водом преусмери на извориште „Ивкове воденице”. Да би то снабдевање било квалитетно и поуздано потребно је извршити проширење изворишта. Заштита је неопходна јер у време високих вода (у време отапања снега и јаких киша) долази до плављења каптаже и заштитне зоне. Регулацијом реке Нишаве у дужини од око 2 km дуж изворишта била би избегнута ова појава.  У циљу смањења губитака воде, у последњих неколико година ЈП „Комуналац” изводи радове на реконструкцији уличних водоводних мрежа.  Планирано је предузимање потребних корака у циљу проширења капацитета постојећих изворишта и изналажења и укључивања у систем водоснабдевања нових изворишта.  Активности:   * изградња (реконструкција, доградња и др), одржавање (редовно и инвестиционо) и хитне интервенције на водоводној мрежи и пратећим објектима у оквиру постојећих водоводних система * извођење радова на уређењу и заштити изворишта (Протопинци, Лукавица, Ивкова воденица...) * анализа и изградња нових изворишта * испитивање бушотине код тунела * активирање резервоара Белеш   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Дужина реконструисане водоводне мреже, кумулативно | km | 7 | 14 | Извештај о раду ЈП „Комуналац” |
| Дужина новоизграђене водоводне мреже, укупно | km | 0 | 5 | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.2.2. Увођење сеоских водовода у систем водоснабдевања ЈП „Комуналац”** | | | | |
| **Опис:**  Насеља у којима не постоји јавна мрежа, снабдевају се са јавних сеоских чесми или су организовани у тзв. „махалске“ водоводе којима управљају месне заједнице (неколико домаћинства на једно извориште, углавном каптирано без техничке документације и без континуалног праћења квалитета захваћене воде).  Мера подразумева увођење сеоских водовода у интегрални систем водоснабдевања којим управља ЈП „Комуналац” Димитровград.  Овом мером би се омогућило несметано одржавање система, активности на реконструкцији, изградњи недостајућих делова мреже, благовремено отклањање кварова на мрежи и допринела смањењу губитака. Ова мера би становницима руралног подручја омогућила нормалан живот и неометано бављење сточарством и пољопривредом.  Активности:   * израда планске документације за водоснабдевање појединих МЗ у руралним подручјима * израда елабората о зонама заштите * повезивање сеоских водосистема у јединствену целину на постојећи водосистем   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број насељених места укључених у систем водоснабдевања ЈП „Комуналац” Димитровград | Број | 12 | 13 | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.2.3. Уређење водотокова и заштита од штетног дејства вода** | | | | |
| **Опис:**  У смислу водоснабдевања потребно је заштитити све каптажне грађевине које су у токовима река које се уливају у Нишаву.  Мера подразумева проширење корита, изградњу пропуста и чишћење водотокова на водама другог реда (бујични потоци) у циљу спречавања плављења.  Активности:   * уређење дела тока реке Нишаве на потезу од Димитровграда до границе – 2 km (експропријација земљишта) * уређење обала, изградња, одржавање (чишћење од растиња, измуљивање и др.) водених корита и пратећих објеката (мостова и пропуста, колских прелаза, насипа и др.) и хитне интервенције * уређење бујичних водотокова * набавка мобилне заштите за одбрану од поплава   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број акција које су спроведене у циљу заштите | Број | 0 | 5 | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.2.4. Увођење и развој система за управљање водоводним системом** | | | | |
| **Опис:**  Због ефикаснијег праћења и управљања система водоснабдевања у ингеренцији ЈП „Комуналац”, потребно је надоградити постојећ систем даљинског управљања.  Надоградњом система даљинског управљања створили би се услови за мерење и активно прађење и управљање притисцима и протоцима у водосистемима. Такав вид управљања би садржао потребну аналитику произведених количина, потрошње, потрошње енергије по јединици производа итд. што би губитке довело до минималних вредности.  Активности:   * увођење и примена система за управљање губицима у водосистему (анализа постојећег стања, израда плана смањења губитака са дефинисаном динамиком, потребним кадровима и опремом за детекцију и анализу) * проширење, унапређење и модернизација постојећег система за даљински надзор и управљање у водоводном систему * успостављање кадровско-организационе и техничке структуре (опремљеност) за управљање системом   **Врста мере:** институционално-управљачко- организациона  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Покривеност водоводне мреже надзорно-управљачким информационим системом | % | 5 | 15 | Извештај о раду ЈП „Комуналац” |

|  |
| --- |
| **Приоритетни циљ 2.3. Безбедна и здрава животна средина** |
| **Образложење:**  Решавање одвођења отпадних вода, односно изградње канализационе инфраструктуре је реализовано у више фаза у предходном периоду, тако да је тренутна покривеност фекалном канализационом мрежом Димитровграда и приградских насеља око 99 одсто. Канализациона мрежа је сепаратног типа. Процењена укупна дужина фекалне канализационе мреже је око 40 km. Фекална канализациона мрежа је изграђена на територији града, Градиња, Белеша, Жељуше и Гоjин Дола. За постојећу канализациону мрежу на подручју општине Димитровград није потребна реконструкција, док је за приградско насеље Лукавица (где су радови започети) потребна израда пројектно-техничке документације за изградњу секундарне канализационе мреже.  Сва количина отпадних вода која се испушта у канализациони систем главним канализационим колектором, одвози се до објекта за пречишћавање отпадних вода који се налази на територији насеља Белеш. Постројење је изграђено и пуштено у рад деведесетих година XX века. Због застарелости опреме у систему, више пута је вршена реконструкција постројења. Постројење је у функцији, али тренутно ради са 20 одсто капацитета. Око 80% отпадне воде из градске канализационе мреже се испусти директно у реципијент реку Нишаву.  Основни проблеми у одржавању постојеће канализационе мреже је њена ненаменска употреба , пробој подземних вода у канализациони систем на појединим деоницама као и минимални падови на неколико деоница који за последицу имају исталожавање материјала и учестала загушења колектора .  Велики загађивач је гранични прелаз Калотина (Република Бугарска), који сву отпадну воду испуста у реку Нишаву без предтретмана.  Потребно је извршити комплетну реконструкцију или, пак, изградити ново постројење за пречишћавање отпадних вода за сва већа насеља или групе насеља, из сталан мониторинг рада и поузданости система уз континуирану едукативну кампању и подизање свести грађана да се отпадне воде и материје не смеју испуштати у водотокове и околину. |

***Показатељи учинка (индикатори) који се односе на ПРИОРИТЕТНИ ЦИЉ 2.3. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Удео отпадних вода које се пречишћавају у односу на укупну количину испуштених отпадних вода | % | 20 | 100 | Извештај о раду ЈП „Комуналац” |
| Удео домаћинстава прикључених на канализациону мрежу | % | 99 | 100 | Извештај о раду ЈП „Комуналац” |

*Да би се оствариле постављене циљне вредности показатеља учинка који се односе на* ***Приоритетни циљ 2.3****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 2.3.1. Унапређење канализационог система за отпадне и атмосферске воде** | | | | |
| **Опис:**  Ради правилног функционисања постројења за пречишћавање отпадних вода у Димитровграду неопходно је извести радове на постојећој канализационој мрежи, како би се све отпадне воде које настају у насељу Димитровград усмериле према колектору и постројењу ради пречишћавања, све индустријске отпадне воде увеле у систем заједничког пречишћавања, одвојили канализациони системи за фекалне и атмосферске воде и на тај начин смањила количина воде која се усмерава на постројење.  За одвођење употребљених вода неопходно је изградити канализациону мрежу дуж свих саобраћајница, тако да се омогући прикључак свих постојећих и планираних објеката.  Мером се постиже и решавање проблема уплива атмосферских и олучних вода у фекалну канализацију, и стварају услови за прикупљање свих отпадних вода, што доприноси заштити чисте и безбедне средине .Активности:   * одржавање (редовно и инвестиционо) канализационе мреже и пратећих објеката и хитне интервенције у оквиру постојећих канализационих система за отпадне (фекалне и индустријске) и атмосферске воде * изградња канализационе мреже и пратећих објеката нових канализационих система за отпадне (фекалне и индустријске) и атмосферске воде * набавка специјалног возила и опреме за одржавање фекалне и атмосферске канализације   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Дужина изграђене канализационе мреже, укупно | km | 40 | 50 | Извештај о раду ЈП „Комуналац” |
| Дужина реконструисане канализационе мреже, годишње | km | 0 | 2 | Извештај о раду ЈП „Комуналац” |
| Удео домаћинстава прикључених на канализациону мрежу на сеоском подручју | % | 50 | 60 | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.3.2. Изградња и одржавање постројења за пречишћавање отпадних вода (ППОВ)** | | | | |
| У склопу система за одвођење отпадних вода изграђено је постројење за пречишћавање комуналаних отпадних вода у насељу Белеш 1990. године. Сва количина отпадних вода која се испушта у канализациони систем главним канализационим колектором, одвози се до објекта за пречишћавање отпадних вода на коме се врши механичко – биолошко пречишћавање отпадних вода (без терцијалног пречишћавања). Постројење преставља систем аерисаних биолагуна, који у реципијент испушта воду одговарајућег квалитета.  У више наврата је у различитом обиму вршена реконструкција постројења. Основни проблем постројења је ширење непријатних мириса на околна насеља. ППОВ тренутно ради са око 20 одсто капацитета.  Око 80 одсто отпадних вода из градске канализационе мреже се испусти директно у реципијент реку Нишаву.  Велики загађивач је гранични прелаз Калотина (Република Бугарска), који сву отпадну воду испуста у реку Нишаву без предтретмана.  Потребно је извршити комплетну реконструкцију или, пак, изградити ново постројење за пречишћавање отпадних вода за сва већа насеља или групе насеља, уз сталан мониторинг рада и поузданост система, уз континуирану едукативну кампању и подизање свести грађана да се отпадне воде и материје не смеју испуштати у водотокове и околину.  Активности:   * израда техничке документације за изградњу постројења за пречишћавање отпадних вода (ППОВ) * изградња постројења за пречишћавање отпадних вода (ППОВ) * одржавање и хитне интервенције на ППОВ   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Удео испуштене отпадне воде у системе за одвођење отпадних вода у укупној количини испуштене отпадне воде | % | 90 | 95 | Извештај о раду ЈП „Комуналац” |
| Проценат отпадних вода који се безбедно пречишћава | % | 20 | 100 | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.3.3. Увођење и развој система за управљање канализационим системом** | | | | |
| Опис:  Ефикасан начин управљања водоводном и комуналном инфраструктуром и изградња/одржавање постројења за пречишћавање отпадних вода у општини Димитровград, захтева успостављање нормативно-правог оквира и унапређење техничких и кадровских капацитета за управљање овим системом.  Мера обухвата активности у правцу подизања техничко-технолошких услова и кадровских капацитета са сертификацијом у ЈП „Комуналац” Димитровград.  Активности:   * увођење и примена система за даљински надзор и управљање (SCADA) у канализационом систему, укључујући и ППОВ * успостављање кадровско - организационе и техничке структуре (опремљеност) за управљање системом   **Врста мере:** институционално-управљачко- организациона  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Покривеност канализационе мреже надзорно-управљачким информационим системом | % | 0 | 5 | Извештај о раду „Комуналац” |

|  |  |  |  |  |
| --- | --- | --- | --- | --- |
| **МЕРА 2.3.4. Унапређење енергетске ефикасности јавних објеката** | | | | |
| **Опис:**  Подстицање унапређења енергетске ефикасности објеката јавне намене постиже се спровођењем мера које доводе до уштеде енергије и њеног рационалног коришћења.  Ова мера узима у обзир све улоге које локална самоуправа има или може имати, а које су важне за унапређење ситуације у погледу трошковне ефикасности потрошње енергије и енергената, као и за смањење утицаја на животну средину и за обезбеђивање сигурности и квалитета снабдевања енергијом и енергентима.  Ова мера је приоритизована као кључна, и у складу је са регулативама и директивама Републике Србије и ЕУ, које се односе на енергетски сектор.  Због свега наведеног, у оквиру ове мере планирано је да се изграде топлане и котларнице на биомасу које би замениле постојеће капацитете на мазут, као и замена столарије и уређење фасада у складу са потребама.  Планира се финансирање техничке документације за коришћење обновљивих извора енергије (сунца, ветра) и других врста енергената у објектима јавне намене.  Mере којe су планиранe да се спроведу у периоду 2023 – 2029. године односе се на активности које су усмерене на стварање услова за реконструкцију јавних установа и институција, у циљу повећања енергетске ефикасности (замена столарије, фасаде, крова), као и на инсталацију и коришћење обновљивих извора енергије и енергетски ефикасне опреме у јавним предузећима, установама и институцијама.  Активности:   * енергетска санација јавних објеката и институција (образовне институције, спортски објекти, културно-историјски споменици и јавни културни објекти, установе социјалне заштите, установе здравствене заштите, итд.) * израда пројектне документације за изградњу нових система или реконструкцију постојећих за увођење нових еколошко прихватљивих енергената за грејање * унапређење енергетске ефикасности у јавним објектима заменом котлова на еколошки и енергетски повољније системе грејања   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Издаци за енергију и енергенте за јавне зграде као проценат укупних буџетских расхода | % |  |  | Извештај о раду ОУ |
| Број јавних предузећа и установа у којима су примењене мере побошљања енергетске ефикасности, кумулативно | Број |  |  | Извештај о раду ОУ |

|  |  |  |  |  |
| --- | --- | --- | --- | --- |
| **МЕРА 2.3.5. Подстицање енергетске ефикасности породичних кућа и бизнис сектора** | | | | |
| **Опис:**  Мера подразумева израду програма и пројеката субвенционисања грађана за замену фосилних горива, увођење димњака са стандардом у домаћинствима, замену столарије и постављање термоизолационих фасада у циљу побољшања енергетке ефикасности индивидуалних објеката за становање и смањења коришћених енергената.  Мера се односи на подршку привредним субјектима за коришћење обновљивих извора енергије и инсталирање постројења за производњу енергије коју могу користити за сопствену потрошњу, али и за пласирање вишкова у мрежу.  Ова мера је приоритизована као кључна, зато што привредни субјекти углавном користе дрво и угаљ као енергенте или су ослоњени на електро-енергетску мрежу РС. У појединим прозводним процесима енергија се расипа и не користи се за рециркулацију. У оквиру ове мере спровешће се суфинансирање пројеката за коришћење обновљивих извора енергије (изградња соларних и ветро-система за производњу топлотне и електричне енергије) у привреди.  Имајући у виду да Димитровград, захваљујући свом повољном географском положају, има велики потенцијал за искоришћење и употребу соларне енергије, општина Димитровград планира да пружи подршку заинтересованим инвеститорима у наредном планском периоду, за изградњу соларних електрана. За ове намене општина Димитровград је заинтересована да обезбеди одговарајуће локације. На овај начин грађани Димитровграда и околине добиће значајан извор електричне енергије произведене без емисије CО2.  Активности:   * субвенционисање грађана за енергетску санацију породичних кућа и стамбених зграда (мере подршке за пројекте уређења фасаде и замене столарије, замене индивидуалних ложишта на дрва и угаљ ложиштима на пелет и др.) * подстицање коришћења енергије из обновљивих извора енергије (субвенционисање домаћинстава и бизнис сектора у изградњи соларних панела) * пружање стручне помоћи грађанима за попуњавање документације приликом конкурисања за мере енергетске ефикасности   **Врста мере:** подстицајна  **Извор финансирања:** интерно и екстерно  **Одговорна страна (носилац мере):** Локална самоуправа  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број домaћинстава субвенционисаних од стране ЛС | Број | 84 (2022) | 200 | Извештај о раду ОУ |
| Број подржаних пројеката МСП сектора у изградњи соларних електрана | Број | 0 | 1 | Извештај о раду ОУ |

|  |  |  |  |  |
| --- | --- | --- | --- | --- |
| **МЕРА 2.3.6. Развој система мониторинга и заштите природних добара и предела** | | | | |
| **Опис:**  Услед индивидуалних и котловских ложишта и саобраћаја, ваздух у општини је угрожен. Подземне и површинске воде су угрожене услед неконтролисаног депоновања чврстог отпада и нерегулисаних отпадних вода. Због свега наведеног, неопходно је обезбедити континуирану контролу и праћење стања животне средине применом Програма мониторинга параметара животне средине (вода, ваздух, бука, земљиште) од стране акредитованих организација и достављањем података из мониторинга Агенцији за заштиту животне средине.  Општина Димитровград спроводи мониторинг животне средине, преко Завода за јавно здравље из Пирота, и то: мониторинг ваздуха на подручју града, граничног прелаза Градина и у радној зони Белеш, мониторинг буке, мониторинг површинских вода и мониторинг земљишта.  Ова мера се односи на управљање квалитетом животне средине засновано на процени и мониторингу утицаја постојећих и планираних активности, инфраструктурних система и објеката на животну средину и природне и културне вредности. Мера подразумева спровођење активности које доприносе очувању постојећег стања квалитета животне средине, интегрисано са заштитом природних вредности, очување доброг статуса ваздуха, вода и земљишта, упоредо са развојем туристичких и привредних садржаја комплементарних заштити природних и културних вредности и животне средине.  На територији општине Димитровград налазе се заштићена природна добра: Парк природе Стара планина, Специјални резерват природе Јерма и Споменик природе Петрлашка пећина.  Мером се утиче на очување и унапређење природних добара и предела, односно биолошке разноврсности, интегритета, лепоте и разноликости предела, објеката и феномена геонаслеђа и очување природних вредности и стимулише одрживо коришћење природних ресурса и простора са што мањим неповољним утицајем и штетом по природне врeдности.  Ове мере нужно морају бити праћене едукативним кампањама и едукацијом грађана о значају очувања здраве и чисте животне средине.  Активности:   * израда катастра загађивача на подручју општине * праћење загађења ваздуха, воде, земљишта, живог света, отпада и отпадних вода на појединим пунктовима (постављање мерача) * израда плана озелењавања/ пошумљавања и озелењавање/пошумљавање јавних површина * смањење коришћења агротехничких мера које негативно утичу на животну средину (јаки пестициди, хербициди и сл.) * смањење емисије штетних материја у ваздуху из привредних постројења, индивидуалног грејања и саобраћаја * очување биодиверзитета – израда катастра аутохтоних, ендемских и заштићених биљних и животињских врста * иницирање међудржавних споразумима о заштити пограничних водотокова   Врста мере: институционално-управљачко- организациона  Извор финансирања: интерно и екстерно  Одговорна страна (носилац мере): Локална самоуправа  Период спровођења: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Удео зелених површина обухваћен Планом озелењавања у односу на укупне површине | % | 5 | 10 | Извештај о раду „Комуналац” |
| Мерење квалитета воде/ваздуха, годишње | Број | 1 | 4 | Извештај Завода за јавно здравље Пирот |

|  |
| --- |
| **Приоритетни циљ 2.4. Побољшана саобраћајна и остала комунална инфраструктура** |
| **Образложење:**  Основни предуслов квалитетног живота становништва чини повезаност насељених места на подручју целе општине, као и стање локалних саобраћајница у самим насељима.  Кроз општину Димитровград пролази део путног и железничког међународног коридора X који спаја западни и централни део Европе са Блиским Истоком. Путни коридор X који пролази кроз Димитровград дугачак је 11 km. Мрежа државних путева има укупну дужину од око 92 km, од чега су државни путеви I реда 11 km, а државни путеви II реда 81 km.  Значајан део путне мреже на територији oпштине чини и систем општинских путева, којима је већина насеља повезана како међусобно, тако и са општинским центром. Мрежа општинских путева има укупну дужину од око 118 km, а свега око 17 одсто је пресвучено савременим коловозним застором[[15]](#footnote-15). Ову мрежу карактерише и веома мала просечна ширина коловоза (око 4,0 m) што чини додатну неповољност у одвијању саобраћаја. Хоризонтална и вертикална сигнализација углавном не постоји.  Кроз подручје општине Димитровград пролази и међународна магистрална железничка пруга нормалног колосека Е-70 Ниш – Пирот – граница Република Бугарска у укупној дужини од око 11 km. Ова железничка пруга је у фази модернизације и електрификације, а извршена је и модернизација и реконструкција железничке станице Димитровград као путничког, транспортног и царинског терминала. Железнички део коридора пролази кроз сам град, у коме се налази железничка станица, што представља ризик по питању безбедности саобраћаја на четири пружна прелаза у ужем градском језгру и на три у приградским насељима, као и ризик по животну средину од паљења и истицања опасних материја и од буке.  На пар километара од Димитровграда се налази гранични прелаз Градина који је један од највећих граничних прелаза са Бугарском. Услед великог прилива путника из земаља Средње и Западне Европе, који у летњим месецима путују према Турској и назад, овај гранични прелаз постаје практично непроходан за локално становништво, као и за туристе из Србије и Бугарске који у јеку туристичке сезоне желе да путују у једну и другу земљу. Колоне су километарске, а понекад се чека и више сати на прелазак. Ово је посебно велики проблем за људе који свакодневно путују на посао у Бугарску и потребно је приступити његовом решавању покретањем иницијатива код надлежних органа обе државе које би за циљ имале отварање алтернативног прелаза сезонског карактера недалеко од постојећег или успостављање „брзе линије” на постојећем граничном прелазу.  Општина Димитровград обезбеђује бесплатан превоз за све становнике општине у месном и међумесном саобраћају (без приградског), у укупном износу од око 12 милиона динара годишње.  Реализација овог циља подразумева уређење, реконструкцију и изградњу примарне саобраћајне инфраструктуре, санацију најоштећенијих локалних праваца, развој бициклистичког и пешачког саобраћаја, решавање проблема паркирања, азила за псе, уређења пијаца, гробаља итд. |

***Показатељи учинка (индикатори) који се односе на ПРИОРИТЕТНИ ЦИЉ 2.4. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Удео реконструисаних локалних путева у односу на укупну дужину саобраћајница | % |  |  | Извештај о раду ЈП „Комуналац” |

*Да би се оствариле постављене циљне вредности показатеља учинка који се односе на* ***Приоритетни циљ 2.4****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 2.4.1. Планирање урбаног развоја** | | | | |
| **Опис:**  Mера се односи на активности које су усмерене на израду урбанистичких планова и пројектно-техничке документације за изградњу и реконструкцију комуналних објеката и комуналне инфраструктуре од значаја за локални развој општине – путеви, улице, водоводна мрежа, канализациона мрежа, гасоводна мрежа, јавна расвета, паркинг простор, бициклистичке и пешачке стазе и др.  Мером је предвиђена и израда елебората о стању путне мреже локалних путевa на територији општине.  Активности:   * израда планске и урбанистичко-техничке документације * израда техничке документације за изградњу, одржавање, хитне интервенције и уређење инфраструктурних објеката * израда елебората о стању путне мреже локалних путевa на територији општине   **Врста мере:** институционално-управљачко-организациона  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: средњи, 3 до 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Усвојена сва просторно-планска и урбанистичка документација планирана за одређену годину | Не/Делимично/Да |  |  | Извештај о раду Скупштине |
| Број припремљених пројектно-планских докумената, годишње | Број |  |  | Извештај о раду ОУ  Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.4.2. Реконструкција постојеће и изградња нове саобраћајне инфраструктуре** | | | | |
| **Опис:**  Укупна дужина регионалних путева који пролазе кроз подручје општине Димитровград је 92 km , од чега су државни путеви I реда 11 km (коридор X), а државни путеви II реда 81 km.  На подручју општине Димитровград налази се 29 локалних путева укупне дужине 118 km, а свега око 17 је пресвучено савременим коловозним застором[[16]](#footnote-16). Ову мрежу карактерише и веома мала просечна ширина коловоза (око 4,0 m) што чини додатну неповољност у одвијању саобраћаја. Хоризонтална и вертикална сигнализација углавном не постоји.  Право управљања и обавезу одржавања локалне путне мреже има локална самоуправа, а из чега произилази и њена одговорност за стање локалне мреже као и безбедност саобраћаја на локалној мрежи саобраћајница.  ЈП „Комуналац” је предузеће које поред послова из делокруга комуналне делатности врши одржавање граничног прелаза „Градина”, одржавање магистралног пута од граничног прелаза до Димитровграда и дужи низ година ради и на летњем и зимском одржавању локалних путева.  Путна мреже је у генерално лошем стању. Проценат саобраћајница са савременим застором је мали, путни објекти су дотрајали или оштећени, нема тротоара кроз насељена места, недостаје саобраћајна сигнализација и сл.  У оквиру ове мере радиће се на изградњи, реконструкцији, одржавању и коришћењу локалних путева и других јавних објеката који су од значаја за живот грађана, како би се смањило саобраћајно оптерећење постојећих саобраћајница.  Активности:   * извођење радова на реконструкцији општинских путева II реда   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Дужина реконструисаних локалних путева и градских саобраћајница | km |  |  | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.4.3. Одржавање и изградња остале инфраструктуре** | | | | |
| Мера подразумева изградњу бициклистичких стаза, што би дало алтернативу моторном саобраћају. Тиме би се смањиле потребе за паркирањем, потребе за другим видовима превоза, али и саобраћајна оптерећења центра града. Такође, мера подразумева и изградњу пешачких стаза и изградњу нових и реконструкцију постојећих тротоара.  У оквиру ове мере општина ће радити на унапређивању јавних паркиралишта, реконструисати и обновити постојећа паркиралишта са појачаним одржавањем.  Проблем паса луталица је актуелан и у последње време поприма алармантане оквире како у Димитровграду, тако и на територији читавог округа. Трајно збрињавање паса луталица јесте приоритетни циљ општине, док би вакцинација, привремено збрињавање, стерилизација и пружање медицинске помоћи престављало први и почетни корак.  Димитровград се сусреће са проблемом неуређених сеоских гробаља, који је неопходно решити и који је обухваћен овом мером.  У општини Димитровград, обезбеђивање топлотне енергије се врши углавном из индивидуалних ложишта, а као енергенти се најчешће користе чврсто гориво (дрво и угаљ, ређе мазут и лож уље) или електрична енергија. Ово доводи до сече шума и загађења ваздуха услед емисије штетних материја.  Проласком магистралног гасовода МГ-10 Димитровград – Ниш, који иде из правца Бугарске, створиће се могућности за коришћење природног гаса, како за покривање производних капацитета по радним зонама, тако и за коришћење у широкој потрошњи, чиме се обезбеђује и висок ниво заштите животне средине.  Мером се утиче на подстицање коришћења природног гаса као енергента у индустрији и у широкој потрошњи што има за циљ да смањење потрошње електричне енергије, на веће коришћење природног гаса у свим секторима што доприноси и смањењу аерозагађења.  Активности:   * одржавање и изградња бициклистичких и пешачких стаза * одржавање и изградња паркинг простора * изградња и уређење сточних пијаца * уређење сеоских гробаља и увођење у систем одржавања ЈП Комуналац * изградња примарне и секундарне гасоводне мреже * унапређење система за управљање јавном расветом - замена мреже на појединим местима   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа, ЈП „Комуналац” Димитровград  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број изграђених тротоара у граду | Број |  |  | Извештај о раду ЈП „Комуналац” |
| Дужина изграђених бициклистичких стаза | km |  |  | Извештај о раду ЈП „Комуналац” |

|  |  |  |  |  |
| --- | --- | --- | --- | --- |
| **МЕРА 2.4.4. Унапређење услова за прелазак државне границе** | | | | |
| **Опис:**  Општина Димитровград има потребу за постојањем новог прелаза за погранични саобраћај. Како ова активност не спада у надлежност локалне самоуправе, мером је предвиђено иницирање, као и подршка у спровођењу активности изградње новог прелаза.  Поред тога, постоји преоптерећеност постојећег прелаза Градина. Услед великог прилива путника из земаља Средње и Западне Европе који у летњим месецима путују према Турској и назад, овај прелаз постаје практично непроходан за локално становништво али и за туристе из Србије и Бугарске који у јеку туристичке сезоне желе да путују у једну и другу земљу. Колоне су километарске, а понекад се чека и више сати на прелазак. Ово је посебно велики проблем за људе који свакодневно путују на посао у Бугарску и потребно је приступити његовом решавању покретањем иницијатива код надлежних органа обе државе које би за циљ имале отварање алтернативног прелаза сезонског карактера недалеко од постојећег или успостављање тзв. „брзе линије” на постојећем граничном прелазу.  Активности:   * иницирање изградње новог прелаза за погранични саобраћај * подршка у спровођењу активности постављања новог прелаза у функцију * иницирање отварање посебног контролног пункта у оквиру постојећег прелаза Градина (намењеном локалном становништву) за време гужви у летњим месецима   **Врста мере:** институционално-управљачко-организациона  **Извор финансирања:** интерно и екстерно  **Одговорна страна (носилац мере):** Локална самоуправа  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Поднета иницијатива надлежном министарству за отварање новог граничног прелаза | Да/Не |  |  | Извештај о раду ОУ |
| Израђена студија оправданости отварања новог граничног прелаза | Да/Не |  |  | Извештај о раду ОУ |

### XII РАЗВОЈНИ ПРАВАЦ 3 – РАЗВОЈ ПРИВРЕДЕ

**СТРАТЕШКИ ЦИЉ:**

До краја 2029. године припремити сву неопходну просторно-планску и пројектно-техничку документацију за развој и опремање радних зона, унапредити сарадњу са локалном пословном заједницом, поспешити постојећу пољопривредну производњу и обогатити и развити локалну туристичку понуду општине.

**Допринос Циљевима одржвог развоја УН – Агенда 2030**

**Циљ 2. Свет без глади**

Потциљ 2.3 До 2030. године удвостручите пољопривредну продуктивност и приходе малих произвођача хране, посебно жена, староседилачких народа, породичних пољопривредника, сточара и рибара, укључујући сигуран и једнак приступ земљи, другим производним ресурсима и улагањима, знањем, финансијским услугама, тржишта и могућности додавања вредности и запошљавања.

Потциљ 2.4 До 2030. године обезбедити одрживе системе производње хране и применити еластичне пољопривредне праксе које повећавају продуктивност и производњу, које помажу у одржавању екосистема, које јачају капацитет за прилагођавање климатским променама, екстремним временским условима, сушама, поплавама и другим катастрофама и прогресивно побољшавају земљу и квалитет земљишта.

**Циљ 8. Достојанствени рад и економски раст**

Потциљ 8.2 Постићи веће нивое економске продуктивности кроз диверзификацију, технолошку надоопштинању и иновације, укључујући фокусирање на секторе високе додане вредности и радно интензивне секторе.

Потциљ 8.3 Промовисати развојно оријентисану политику која подржава продуктивне активности, достојно отварање нових радних места, предузетништво, креативност и иновације и подстиче формализацију и раст микро, малих и средњих предузећа, укључујући приступ финансијским услугама.

Потциљ 8.5 До 2030. године постићи потпуно и продуктивно запослење и пристојан рад за све жене и мушкарце, укључујући младе и особе са инвалидитетом, и једнаку плату за рад једнаке вредности.

Потциљ 8.9 До 2030. године осмислити и спровести политике за промоцију одрживог туризма који ствара радна места и промовише локалну културу и производе.

**Циљ 9. Индустрија, иновације и инфраструктура**

Потциљ 9.1 Развити квалитетну, поуздану, одрживу и отпорну инфраструктуру, укључујући регионалну и прекограничну инфраструктуру, за подршку економском развоју и људском благостању, са фокусом на приступачан и једнак приступ за све.

**Допринос преговарачким поглављима ЕУ**

**Преговарачко поглавље 11** – Пољопривреда и рурални развој

**Преговарачко поглавље 20** *–* Предузетништво и индустријска политика

|  |
| --- |
| **Приоритетни циљ 3.1. Створена повољна пословна клима за стране и домаће инвестиције** |
| Образложење:  Изградњом паневроспке саобраћајнице Коридор 10, која пролази у кроз територију општине и приступних саобраћајница које повезују Димитровград са Софијом и путним правцем Ниш – Београд, створени су подстицајни услови за привредни развој општине, за подизање степена тзв. „инвестиционе привлачности”, односно за долазак инвеститора, отварање нових радних места и запошљавање.  Општина Димитровград је у периоду након 2017. године завршила уређење прве зоне Радне зоне Белеш површине од око 6 ha, те донела плански документ о проширењу зоне на додатних 12 ha. Опремљени део зоне је после продаје парцела инветиторима уведен у систем пословања Слободне зоне Пирот, што ће омогућити погодности за извозно оријентисану производњу након почетка пословања у планираном обиму.  Пословна зона Градина је предвиђена ранијим планским актима, по којима је уређен један део чија је намена угоститељство, сервис и бензинска пумпа. Остала површина зоне је делимично инфраструктурно опремљена и услед некохерентних интереса општине и других власника парцела, није постојао јединствен приступ ка планирању простора, изградњи нове инфраструктуре и даље ка отуђењу парцела. У периоду од 2021. до 2023. године донети су плански акти који ближе уређују начин коришћења зоне, те се очекује инвестициона активност власника парцела.  Укупан број привредних субјеката, према подацима Агенције за привредне регистре, који су током 2021. године пословали на територији општине Димитровград износи 396, од чега су 138 привредна друштва, а 258 предузетници. Број запослених у 2022. години износио је 2.072, док је пре почетка пандемије ковид 19 било 2.608 запослених лица. Највећи број запослених је у јавном сектору, затим у сектору саобраћаја и складиштења, следе прерађивачка индустрија, трговина и угоститељство. Просечна остварена зарада без пореза и доприноса на територији Димитровграда номинално бележи стални раст последњих година, али је и даље за око 23 одсто нижа од просека Републике.  По питању мера подршке привреди, Димитровград сваке године издваја око десет милиона динара за субвенционисање кредитног задужења привредника, за запошљавање нових радника, за подршку привредним субјектима који привредну делатност обављају у руралним деловима општине, као и за субвенције привредним субјектима за улагање у основна средства.  Поред овога, за реализацију мера и активности предвиђених Акционим планом запошљавања годишње се издвоји још око пет милиона динара из локалног буџета.  У оквиру овог приоритетног циља Општина Димитровград ће наставити са спровођењем мера које доприносе привлачењу инвестиција, отварању радних места и повећању запошљавања. У наредном периоду потребно је наставити са улагањима у инфраструктурно опремање и проширење индустријских зона, подржати развој конкурентности МСП сектора, реализовати мере активне политике запошљавања и подржати развој фирми у области информационих технологија. |

***Показатељи учинка (индикатори) који се односе на ПРИОРИТЕТНИ ЦИЉ 3.1. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Укупни пословни приходи привредних друштава и предузетника | Хиљ. РСД |  |  | Аналитички сервис ЈЛС |
| Регистрована запосленост према општини пребивалишта | Број |  |  | Републички завод за статистику |

*Да би се оствариле постављене циљне вредности показатеља учинка који се односе на* ***Приоритетни циљ 3.1****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 3.1.1. Изградња комерцијалног Услужног центра Димитровград – Градина са прекограничним индустријским парком** | | | | |
| **Опис:**  Инфраструктурно опремању локације пословне зоне Градина, обезбеђивање потребне планске и техничке документације и слично, у циљу привлачења инвестиција и отварања нових радних места. Просторним планом подручја инфраструктурног коридора Ниш – граница Бугарске ("Сл.гласник РС", бр. 96/17) на овој локацији предвиђено је успостављање Услужног центра, који представља целовити мултифункционални пратећи садржај, који првенствено служе за дуже задржавање корисника пута. Они се поред паркиралишта и одмаралишта опремају мотелима, кампинг простором за рекреативна возила, пумпама за гориво, сервисима и радионицама. У оквиру ове локације, укупне површине 45,17 ha, у плану је успостављање прекограничног индустријског парка Градина – Калотина, на површини од 2 ha и за ову сврху је 2023. године израђен План развоја прекограничног индустријског парка Градиње Димитровград.  Активности:  - пренамена пољопривредног земљишта земљишта  - израда пројектно–техничке документације за комунално опремање услужног центра и индустријског парка  - комунално опремање услужног центра и индустријског парка  - промоција услужног центра и индустријског парка Градина  **Врста мере:** обезбеђење добара и пружање услуга  **Извор финансирања:** из буџета општине, министарства привреде или ЕУ фондова  **Одговорна страна (носилац мере):** Локална самоуправа, УОПК Пирот, привредни субјекти  **Период спровођења:** дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Вредност нових „greenfield” инвестиција | Хиљ. РСД | 0 (2023) |  | Финансијски показатељи предуећа у зони |
| Вредност изграђене јавне инфраструктуре | Хиљ. РСД | 0 (2023) |  | Уговори за извођење/ситуације |

|  |  |  |  |  |
| --- | --- | --- | --- | --- |
| **МЕРА 3.1.2. Инфраструктурно опремање проширења Радне зоне Белеш** | | | | |
| **Опис:**  У оквиру ове мере радиће се на инфраструктурном опремању Радне зоне Белеш, на површини од 12 ha, на обезбеђивању потребне планске и техничке документације и сл. у циљу привлачења инвестиција и отварања нових радних места.  Активности:   * израда планске и техничке документације намењене комуналном опремању Радне зоне Белеш (вода, фекална канализација, саобраћајнице, атмосферска канализација, електро мрежа, јавно осветљење, гасовод итд.) * комунално опремање Радне зоне Белеш * привлачење домаћих и страних инвеститора   **Врста мере:** обезбеђење добара и пружање услуга  **Извор финансирања:** буџет, буџет РС и ЕУ фондови  **Одговорна страна (носилац мере):** Локална самоуправа, Министарство привреде/Влада РС  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Вредност директних страних инвестиција | Хиљ. РСД |  |  | Финансијски извештаји предузећа |
| Вредност изграђене инфраструктуре у проширење радне зоне Белеш | Хиљ. РСД |  |  | КЛЕР |

|  |  |  |  |  |
| --- | --- | --- | --- | --- |
| **МЕРА 3.1.3. Програми подршке развоју предузетништва (финансијске мере)** | | | | |
| **Опис:**  Програм подстицајних мера суфинансирањем активности привредних субјеката које директно утичу на јачање конкурентности доприносећи отварању нових радних места.  Активности:  -програми подршке МСП сектору за улагање у основна средства и/или запошљавање  - програми подршке женском, социјалном предузетништву, младима или другом сегменту привредних субјеката за чије помагања постоји оправдан друштвени интерес  **Врста мере:** подстицајна  **Извор финансирања:** буџет  **Одговорна страна (носилац мере):** Локална самоуправа  **Период спровођења:** континуирано | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Раст запослених у привредним субјектима у општини | ? |  |  | ? |
| Раст запослених у привредним субјектима одређеног сегмента на који су подстицаји усмерени | ? |  |  | ? |

|  |  |  |  |  |
| --- | --- | --- | --- | --- |
| **МЕРА 3.1.4. Подршка мерама активне политике запошљавања** | | | | |
| **Опис:**  Ова мера обухвата активности које се односе на субвенционисано запошљавање и самозапошљавање, радно ангажовање теже запошљивих незапослених лица и незапослених у стању социјалне потребе, стицање нових знања, вештина и радног искуство на основу анализе потреба тржишта рада, стручно оспособљавање за самосталан рад у струци. Мера је ближе дефинисана локалним акционим планом запошљавања.  Активности:   * програми подршке самозапошљавању, јавним радавима, стицању практичних снања и запошљавању теже запошљивих категорија у сарадњи са НСЗ и другим донаторима   **Врста мере:** подстицајна  **Извор финансирања:** интерно и екстерно  **Одговорна страна (носилац мере):** Локална самоуправа, НСЗ  **Период спровођења**: континуирано | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број ангажованих лица кроз мере активне политике запошљавања | Број  (кумулативно) |  |  | КЛЕР, НСЗ |
| Број отворених радних места уз подршку ЈЛС | Број  (кумулативно) |  |  | КЛЕР |

|  |  |  |  |  |
| --- | --- | --- | --- | --- |
| **МЕРА 3.1.5. Програми подршке младим ИТ фирмама** | | | | |
| **Опис:**  Циљ мере је олакшати оснивање стартап бизниса кроз успостављање буџетског фонда за подршку ИТ заједници која се огледа у обезбеђивању бесплатног, опремљеног пословног (coworking) простора sa интернет приступом и салом за конференције и састанке.  Активности:  - успостављање буџетског фонда за подршку ИТ сектору  - успостављању система субвенција трошкова адекватног пословног простора (coworking)    **Врста мере:** подстицајна  **Извор финансирања:** интерно и екстерно  **Одговорна страна (носилац мере):** Локална самоуправа  **Период спровођења**: континуирано | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Успостављен фонд за подршку ИТ сектору | Да/Не |  |  | СО Димитровград |
| Број субјеката који користе субвенције ИТ фонда | Број |  |  | КЛЕР |

|  |
| --- |
| **Приоритетни циљ 3.2. Развој одрживе пољопривредне производње и прерађивачке индуструје** |
| Основне привредне делатности у општини Димитровград су прерађивачка индустрија, трговина, туризам и сектор услуга. Пољопривреда заузима значајно место по броју ангажованих људи у форми пољопривредних газдинстава, углавном без званичног запошљавања, што не умањује значај пољопривредне производње на локалну економију. Често као додатна делатност људи и производња у затвореном систему размене добара, без видљивог пласирања производа на тржиште, пољопривреда у општини нема статистичку „тежину”, осим у делу производње млека у млекарама, о чему такође недостају званични и поуздани подаци о количини и откупним ценама. Главни изазови привредног развоја су: слаба диверзификација привредних активности, изражена депопулација и неповољна старосна, миграциона и образовна структура становништва.  Пољопривреда у Димитровграду је у највећој мери традиционална и заснована на малој и мешовитој производњи. Тржишни вишкови производа су мали. Основна производна грана пољопривреде је сточарство, првенствено говедарство. На подручју Димитровграда гаји се преко 2.000 грла раса говеда, оваца, коза и магараца. Старопланински качкаваљ има регистровану ознаку географског порекла, а у овом тренутку се ради на заштити старопланинског меда, док је у плану заштита географског порекла царибродске сушенице. Мале производње које представљају специфичност општине, уз незагађену животну средину, богат биодиверзитет и природне лепоте, пружају добре предуслове за мултифункционални развој пољопривреде.  На територији општине Димитровград Регистрована су 642 пољопривредна газдинства (податак Регистра пољопривредних газдинстава), а осам њих има статус правног лица. Сеоско становништво чини 35,5 одсто укупног становништва општине Димитровград. Регистрована пољопривредна газдинства (РПГ) у статусу активног газдинства, односно комерцијалног газдинства, остварују право на коришћење подстицајних средстава из локалног и националних фондова за развој пољопривреде и рурални развој, као и право на коришћење пољопривредног земљишта у државној својини. Таква домаћинства сматрају се домаћинствима са тржишним вишком, којима је пољопривреда претежна делатност. Ова домаћинства представљају значајан потенцијал за развој пољопривреде у предстојећем периоду.  Расположиво земљиште пољопривредних газдинстава је 19.233 ha, од којег је коришћено пољопривредно земљиште 7.561 ha, односно 39,3 одсто. Просечна површина коришћеног пољопривредног земљишта (КПЗ) по газдинству износи 7 ha, што је изнад просека за Србију (5,44 ha). Највећи број газдинстава, њих око 27 одсто, користи пољопривредно земљиште површине између 2 и 5 ha, а 8 одсто ПГ користи више од 10 ha пољопривредног земљишта. У структури коришћеног пољопривредног земљишта у Димитровграду доминирају ливаде и пашњаци са 70 одсто, троструко изнад изнад просека за Србију. То је иначе карактеристика читаве пиротске области, која има сличан удео ливада и пашњака у површинама које се користе, што је у складу са чињеницом да је ова област традиционално сточарска. Око 56 одсто земљишта налази се у приватном власништву, односно у власништву породичних домаћинстава. У општини се значајне земљишне површине, односно више од 11.517 hа, налази у државној и мешовитој својини.  Значајан број регистрованих пољопривредних газдинстава користи субвенције и регресе. Такође се може уочити и то да газдинства не користе краткорочне и дугорочне пољопривредне кредите.  Производња се одвија на малом и испарцелисаном поседу. Тржних вишкова има у сточарству и то углавном код производње млека и меса. У другим гранама пољопривреде тржних вишкова скоро и да нема. То указује да је већина пољопривредних газдинстава усмерена на производњу сточарских производа.  У биљној производњи је доминантна производња травне масе за исхрану стоке. Пашњаци и ливаде су некултивисана земљишта која се екстензивно користе, а у великом броју случајева удаљеније парцеле се потпуно напуштају. На ораничним површинама налазе се природне ливаде, или ливаде које су засејане, али након дугог периода искоришћавања више одговарају категорији природних ливада. На овим површинама има један до два откоса, а приноси су знатно нижи у односу на просек Србије.  Код мањег броја мањих газдинстава успоставља се ратарска производња. Доминантна култура је кукуруз. Уз кукуруз присутна је и производња пшенице, ражи, јечма. Приноси по јединици површине су ниски. Примена агротехнике је спорадична. Тржишних вишкова нема, већ се добијени принос користи првенствено за исхрану стоке. Доминантна повртарска култура је кромпир. Остале повртарске културе се гаје у оквиру окућнице, у баштама, и намењене су првенствено задовољењу сопствених потреба. Нема тржишних вишкова. Нешто интензивнија производња је у долини Нишаве где се налази пар пластеника.  У воћарству су првенствено присутни стари засади шљиве и јабуке. Нема примене агротехнике, а добијени производи се прерађују за сопствену употребу унутар домаћинства. У последњих неколико година код десетак домаћинстава је успостављена производња јагодичастог воћа, првенствено малине, намењене тржишту. Такође, на подручју Димитровграда налази се највећа плантажа боровница у овом делу Србије на површини од 50 хектара, са још неколико мањих плантажа.  Последњих година јавља се и тенденција успостављања прераде воћа и поврћа на газдинствима или у малим произвођачким погонима, који проиводе првенствено ајвар, пекмезе, мармеладе, сокове и др.  У општини нема производње лековитог и ароматичног биља. Упркос огромном богатству биљних врста у општини нема организованог сакупљања лековитог и ароматичног биља.  Говедарска и овчарска производња су доминантне гране сточарства. На малим фармама је изражен процес сезонске производње млека. Упркос тренду пада броја грла стоке у узгоју, повећава се производња млека (укупно и по грлу). Узрок за то је отварање великих фарми са интензивном производњом.  Упркос традицији, природним предиспозицијама и постојању великих привредних субјеката и овчарских објеката великог капацитета у прошлости, у Димитровграду се одгаја мали број грла оваца. Највеће фарме, око четири до пет, имају преко 100 оваца, док десетак фарми има преко 50 оваца. Остале фарме које се баве узгојем оваца имају у просеку 10-20 оваца. Производни систем је потпуно традиционалан.  У последњих неколико година долази до развоја козарства, посебно у области Понишавља. У Димитровграду се одгаја око 1.500-2.000 коза.  Такође, последњих година присутан је тренд раста броја кошница на подручју општине и сада износи око 2.500 кошница. Удружење пчелара општине Димитровград, које броји око 130 чланова, покренуло је 2016. године поступак заштите географског порекла старопланинског меда и поступак израде елабората постепено улази у завршну фазу.  На подручју општине Димитровград тренутно постоје три активне земљорадничке задруге. |

***Показатељи учинка (индикатори) који се односе на ПРИОРИТЕТНИ ЦИЉ 3.2. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Број грла стоке | Број |  |  | Управа за трезор |
| Износ додељених пољопривредних субвенција | Хиљ. РСД |  |  | Извештај о раду ОУ |
| Површина обрађеног пољопривредног земљишта | ha |  |  | ? |

*Да би се оствариле постављене циљне вредности показатеља учинка који се односе на* ***Приоритетни циљ 3.2****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 3.2.1. Стварање услова за уређење земљишних поседа** | | | | |
| **Опис:**  Уситњеност парцела, њихов неправилан облик и чињеница да велики број парцела нема излаз на пут, чиме је онемогућен прилаз механизацији, представља ограничавајући фактор за развој пољопривреде у Димитровграду и један је од разлога због кога се велики број парцела не користи.Одрживо коришћење и управљање пољопривредним земљиштем подразумева обнављање деградираног земљишта и побољшање целокупног стања пољопривредног земљишта, а резултати овог процеса су унапређење коришћења пољопривредног земљишта, спречавање деградације земљишта и заштита потенцијала природних ресурса, економска одрживост пољопривредне производње и побољшан квалитет живота у руралном подручју. У оквиру ове мере планирано је покренути израду програма комасације, промоцију процеса комасације, спровести едукацију, техничко оспособљавање и припрему за процес комасације, али и спровођење проргама комасације. Мера подразумева и оптимално искоришћавање државног пољопривредног земљишта које се даје у закуп као и подстицаје за испитивање и заштиту квалитета земљишта.  Активности:  - израда и спровођење програма комасације  - промоција процеса комасације и едукација о комасацији  - оптимално искоришћавање државног пољопривредног земљишта   * идентификација површина са нерешеним имовинско-правним односима * унапређење квалитета пољопривредног земљишта (превођење земљишта у органско, заштита квалитета земљишта)   **Врста мере:** институционално-управљачко-организациона/подстицајна  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: власници и држаоци парцела, лица која имају правни интерес на земљишту у комасационом подручју, Министарство пољопривреде, шумарства и водопривреде, РГЗ, друга правна и физичка лица  **Период спровођења**: дуги, преко 5 година | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Површина комасираног  земљишта | ha |  |  | Решења о Расподели комасационе масе |
| Укупан број извршених анализа земљишта | Број |  |  | Извештај о реализацији  Програма подршке  за спровођење  пољопривредне  политике и политике руралног развоја |

|  |  |  |  |  |
| --- | --- | --- | --- | --- |
| **МЕРА 3.2.2. Подршка развоју и заштита примарне пољопривредне производње** | | | | |
| **Опис:** Мера подразумеваподстицаје за инвестиције у физичка средства пољопривредних газдинстава, за обнову и повећања сточног фонда квалитетним приплодним грлима и приплодним грлима аутохтоних раса домаћих животиња, као и подстицаје за развој овчарства и козарства и све присутнијег и исплатљивијег пчеларства. Такође, планиране су и мере подршке интегралној и органској производњи. Мера подразумева и управљање ризицима у пољопривредној производњи кроз подстицање регистрованих пољопривредних произвођача да осигуравају усеве, плодове, вишегодишње засаде, расаднике и животиње, као и подстицаје за набавку опреме у циљу заштите од елементарних непогода и неповољних климатских прилика. Овом мером планирано је и обезбеђивање почетне помоћи младим пољопривредницима за покретање посла у руралном подручју и развој малих пољопривредних газдинстава.  Активности:   * подршка у примени мера заштите од неповољних природних утицаја   (унапређење заштите од поплава, противградна заштита, мере заштите од пожара, опрема за наводњавање, осигурање, пластеници, артеријски бунари, итд.)   * инвестиције у физичка средства пољопривредних газдинстава (објекти, опрема, обновљиви извори енергије) * финансијски подстицаји за унапређење и развој пољопривреде (вештачко осемењавање говеда, матичење грла, куповина садница, куповина опреме за пчеларство, куповина опреме за ратарство, итд.) * програми подршке за развој органске производње * подршка младима за покретање пољопривредне производње   **Врста мере:** подстицајна  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: пољопривредна газдинства  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Вредност подржаних инвестиција у физичку имовину на РПГ | Хиљ. РСД |  |  | Извештај о реализацији  Програма подршке  за спровођење  пољопривредне  политике и политике руралног развоја |
| Вредност осигуране имовине пољопривредника | Хиљ. РСД |  |  | Извештај о реализацији  Програма подршке  за спровођење  пољопривредне  политике и политике руралног развоја |

|  |  |  |  |  |
| --- | --- | --- | --- | --- |
| **МЕРА 3.2.3. Подршка развоју капацитета за прераду пољопривредних сировина (воће, поврће, млеко, месо и др.)** | | | | |
| **Опис:**  Субвенције, односно бесповратна средства пољопривредним газдинствима, пољопривредним удружењима, задругама и другим привредним субјектима за следеће намене: инвестиције у физичку имовину у циљу отварања складиштених и откупних места, расхладних комора и хладњача и микро-прерађивачких капацитета за производњу производа од млека, меса, воћа и поврћа, производњу пчелињих производа и производа од лековитог и ароматочног биља, шумског воћа, гљива, односно подршка преради на газдинству кроз увођење нових технологија и иновација, повећања квалитета производа, хигијене и безбедности хране; увођење и сертификација система квалитета хране, органских производа и производа са ознаком географског порекла, унапређење маркетинга (истраживање тржишта, наступи на сајмовима, побољшање амбалаже и др). У оквиру ове мере ће се додатно подстицати удруживање примарних произвођача у циљу заједничке прераде.  Додатно у оквиру ове мере, поред субвенционисања улагања у имовину корисника, уводи се директна субвенција услуге коју пружа корисник из прве групе, намењена пољопривредним произвођачима који не улажу у своје капацитете за прераду, складиштење и чување производа.  Активности:   * програми подршке постојећим и успостављању нових капацитета за откуп, смештај, прераду и дистрибуцију производа (воћа и поврћа, меса и млека) * подстицаји за изградњу и реконструкцију објеката и помоћних објеката * стандардизација и сертификација у примарној производњи и преради   **Врста мере:** подстицајна  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: пољопривредна газдинства, земљорадничке задруге, удружења пољопривредника  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Вредност подржаних инвестиција за прераду | Хиљ. РСД |  |  | Извештај о реализацији  Програма подршке  за спровођење  пољопривредне политике и политике руралног развоја |
| Број корисника субвенционисаних услуга прераде и складиштења | Број |  |  | Извештај о реализацији  Програма подршке  за спровођење  пољопривредне политике и политике руралног развоја |

|  |  |  |  |  |
| --- | --- | --- | --- | --- |
| **МЕРА 3.2.4. Подстицање производње и пласмана традиционалних пољопривредних производа** | | | | |
| **Опис:**  Са територије општине Димитровграда већ постоји један производ са заштићеним географским пореклом - реч је о старопланинском качкаваљу који се прави од овчијег млека, специфичном, традиционалном, технологијом, a покрива подручја Димитровграда, Пирота и Књажевца. Заштита географског порекла старопланинског меда је при крају, а недавно је покренута и процедура заштите географског порекла царибродске шушенице. И поред добрих предуслова, развојни потенцијал производње хране није довољно искоришћен. Мера подразумева подршку пољопривредницима у остваривању услова за сертификацију производње производа са заштићеним географским пореклом. У оквиру ове мере се подразумева и организовање годишњих манифестација за промоцију прехрамбених производа са територије општине, а поред конвенционалних канала продаје, планирано је радити и на развоју онлине канала.  Активности:   * брендирање пољопривредних производа * заштита производа са географским пореклом (старопланински мед у поступку, царибродска шушеница, старопланинско јагње итд.) * подршка развоју Наставне базе за планинско сточарство у селу Горњи Криводол * промоција пољопривредних и прехрамбених производа са територије општине * субвенционисање дегустационих центара за локалне производе   **Врста мере:** подстицајна  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: пољопривредна газдинства, земљорадничке задруге, удружења пољопривредника, ТО Цариброд, РРА Југ, образовне институције  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број подржаних манифестација | Број |  |  | Извештај о реализацији  Програма подршке  за спровођењел пољопривредне политике и политике руралног развоја |
| Број пољопривредних производа са заштићеним географским пореклом | Број |  |  | Извештај о реализацији  Програма подршке  за спровођење пољопривредне политике и политике руралног развоја |

|  |  |  |  |  |
| --- | --- | --- | --- | --- |
| **МЕРА 3.2.5. Унапређење стручности и вештина пољопривредних произвођача** | | | | |
| **Опис:**  Ова мера има за циљповећање нивоа стручног знања и вештина пољопривредних произвођача. У оквиру ове мере планирано је информисање и едукација пољопривредника о доступним изворима финансирања и условима и начинима конкурисања за њих, актуелним уредбама Владе РС из области пољопривреде, о спровођењу локалне пољопривредне политике, о увођењу и примени нових технологија и иновација, пласирању производа, као и о одрживој пољопривредној производњи. Спроводиће се и друге информативне активности као што су посете сајмовима, изложбама, манифестацијама, организовање студијских путовања и др.  Активности:   * информисање постојећих и будућих пољопривредних произвођача (информативне сесије, материјали, билтени, интернет презентације, медији) * повезивање младих пољопривредника са искусним и стручним газдинствима, предузећима, организацијама у конкретним секторима (промоција примера добре праксе и трансфер знања, маркетинг) * унапређење капацитета газдинстава и произвођача за апсорпцију националних и ИПАРД средстава * јачање сарадње са пољопривредним стручним службама * практичне обуке стручњака у пољопривреди (сертификација) * подстицање удруживања и пословне сарадње - јачање постојећих и оснивање нових организација произвођача (кластери, удружења, задруге…)   посета сајмовима  **Врста мере:** информативно-едукативна  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: пољопривредна газдинства, земљорадничке задруге, удружења пољопривредника, ПССС Пирот, РРА Југ, образовне институције  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број представника РПГ који су прошли едукацију | Број |  |  | Извештај о раду ПССС |
| Број одржаних предавања, радионица, зимске школе, трибина | Број |  |  | Извештај о раду ПССС |

|  |
| --- |
| **Приоритетни циљ 3.3. Створени услови за развој одрживог туризма** |
| Образложење:  Природна богатства, култорно-историјско наслеђе, Стара планина, географски положај, само су неки од потенцијала за развој туризма на подручју општине Димитровград. У савременом добу утицај туризма на друштвени и економски развој је огроман, имајући у виду да развој туризма генерише развој низ других привредних и непривредних делатности које учествују у задовољењу потреба туриста. Да би се туризам развио потребно је селектовати и валоризовати потенцијале и ресурсе које треба трансформисати у специфичне одрживе туристичке производе димитровградског краја и интерпретирати их туристима и локалном становништву. Кључно је осмислити и припремити иновативну туристичку понуду засновану на традиционалној локалној култури у споју са природним вредностима, нагласити идентитет, изградити туристички имиџ и креирати доживљај, да би се побољшала тржишна видљивост и атрактивност Димитровграда са околином.  На територији општине Димитровград налазе се три заштићена добра – Парк природе „Стара планина”, Специјални резерват природе „Јерма” и Споменик природе „Петрлашка пећина”. Стратегија развоја туризма Републике Србије за период од 2016. до 2025. године сврстала је Димитровград у ширу дестинацију „Стара планина” која обухвата просторни оквир Пирота, Књажевца и Димитровграда. Као кључне вредности (атрактивности), препознати су: културно наслеђе, природна богатства, Стара планина и мали градови. Предвиђен је развој планинског туризма, руралног туризма, манифестација, етнотуризма и туризма специјалних интереса. Доносиоци одлука и носиоци туристичке понуде Димитровграда су током израде Програма развоја туризма 2021. године закључили да због великог потенцијала дуж путног Коридора 10 (крака Ц) и оближњег граничног прелаза са Бугарском, у туристичке производе овог краја треба уврстити и транзитни туризам са пратећим смештајним и угоститељским садржајима.  Туризам специјалних интереса заснован је на принципу 3Е (Entertainment, Excitement, Education) – забави, узбуђењу и образовању. У овим активностима туристи активно учествују, доживљавају одређени степен узбуђења, упознају локалне специфичности уз посвећеност заштити околине и екологији.  Разноврсност, традиција, обичаји и историјско наслеђе су предности за развој туризма у Димитровграду који би обогатио туристичку понуду и подстакао предузетнике на самозапошљавање, а туристима пружио већи доживљај у природном амбијенту. Треба понудити што више интерактивних садржаја и укључити туристе у етно активности локалног становништва приликом њиховог боравка у руралним областима. Стратегија развоја туризма РС предлаже изградњу еколошког смештаја тзв. глампинга, компатибилног са етно туризмом.  Србија, као изразито транзитна земља, а посебно погранична подручја попут Димитровграда, треба да развију и прилагоде транзитни туризам потребама и културним навикама путника у зависности од земље порекла (Бугарска, Турска и др).  Културно-туристичке манифестације у Димитровграду су Великденска перашка, Међународни фестивал фолклора и музичких група „Нишавски хоровод”, Турнир у малом фудбалу, Међународни атлетски скакачки митинг „Jump”, Међународна ликовна колонија „Погановски манастир”, Међународни фестивал професионалних и аматерских позоришта – Балкан театар фест, Дани Царибродске шушенице, Изађи ми на теглу, Царибродски МТБ маратон. Мада су наведене манифестације најпосећеније, њима углавном присуствује локално становништво док је туриста веома мало.  Тематске туристичке и културне руте – За сада преко територије општине Димитовргад не пролази ни једна културно тематска туристичка рута, али овај туристички производ има предуслове и перспективу имајући у виду да се општина налази на путу „Via Militaris” и Цариградском друму.  Планински туризам је најтипичнији и најмасовнији облик континенталног туризма који укључује бројне спортско-рекреативне активности у зависности од годишњег доба. Специфичност ове врсте туризма се огледа у спорту и рекреацији на отвореним, релативно кратком радијусу кретања, доминацији домаћег у односу на инострани туризам и смештајној понуди прилагођеној климатским карактеристикама. Општина Димитровград не треба да развија захтевне ски центре и зимске ризорте, већ акценат треба ставити на елементе производа специјалних интересовања, првенствено пешачке и планинарске стазе и производе руралног туризма.  Општина Димитровград има усвојен Програм развоја туризма за период 2022 – 2024. године у коме су препознати капацитети за развој туризма који недостају општини Димитровград, али и потенцијали за даљи развој. Међу приоритетним пројектима идентификовани су пројекти који се односе на развој туристичке инфраструктуре и супраструктуре, едукацију актера у сектору туризма, јачање атрактивности и конкурентности туристичких производа, увођење интерактивних атрактивних садржаја у туристичку понуду општине Димитровград, подстицање промотивних активности у туризму и брендирање појединих производа. |

***Показатељи учинка (индикатори) који се односе на ПРИОРИТЕТНИ ЦИЉ 3.3. са базним и циљаним вредностима***

|  |  |  |  |  |
| --- | --- | --- | --- | --- |
| **Показатељ на нивоу циља** | **Јед. мере** | **Почетна вредност** | **Циљана вредност** | **Извор провере** |
| Број туриста, годишње | Број | (2019) |  | РЗС |
| Број ноћења, годишње | Број | (2019) |  | РЗС |

*Да би се оствариле постављене циљне вредности показатеља учинка који се односе на* ***Приоритетни циљ 3.3****, утврђене су следеће* ***мере*** *које је потребно спровести у периоду 2023 – 2029:*

|  |  |  |  |  |
| --- | --- | --- | --- | --- |
| **МЕРА 3.3.1. Програми подршке за развој селективних облика туризма** | | | | |
| **Опис:**  Ова мера подразумева подршку физичким и правним лицима за унапређење капацитета за пружање услуга смештаја и/или за припрему и продају хране, пића и напитака, подршку другим привредним субјектима који су део ланца вредности туристичке дестинације (занатлије, произвођачи и продавци сувенира и производа домаће радиности, локална удружења, продавнице у заједници и др), да унапреде своје капацитете, односно производе и/или услуге, да развију или унапреде инфомационе и комуникационе системе у складу са потребама савременог туристе.  Активности:  - финансијска подршка инвестицијама усмереним ка развоју туризма (опремање смештајних објеката, реконструкција и адаптација смештајних објеката, изградња, итд.)  - унапређење система категоризације смештајних објеката  - повезивање локалних производа и туристичке понуде и њихово обједињавање (произвођачи и пружаоци услуга - занатлије, произвођачи сувенира, произвођачи домаће радиности)  **Врста мере:** подстицајна  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: физичка и правна лица – власници смештајних објеката, угоститељи, занатлије, локална удружења, ТО Цариброд, РРА Југ, УОПК Пирот  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Вредност одобрених захтева за субвенције за развој туризма, годишње | Хиљ. РСД |  |  | Извештај о раду ОУ/ТО |
| Број категоризованих смештајних објеката и/или лежајева | Број |  |  | Извештај о раду ОУ/ТО |

|  |  |  |  |  |
| --- | --- | --- | --- | --- |
| **МЕРА 3.3.2. Изградња туристичке инфраструктуре и супраструктуре на кључним локалитетима са потенцијалом за развој туризма** | | | | |
| **Опис:**  Ова мера обухвата следеће активности: комунално опремање локација, припрема планске документације, постављање нових садржаја (мултифункционални садржаји: адреналин паркови, стазе, терени, вештачке стене, видиковци, кампинг садржаји, планинарски извиђачки центри и сл), унапређење институционалних капацитета за привлачење инвестиција и др.  Активности:   * израда планске документације намењене развоју туризма * одржавање постојеће и изградња нове комуналне инфраструктуре намењене развоју туризма (планинарских и извиђачких центара, инфо пунктова, видиковаца и визитор центара, паркинга, бициклистичких и пешачких стаза, излетишта, авантура парка итд.)   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: Министарство за јавна улагања, Министарство туризма и омладине, Министарство привреде, Завод за заштиту природе, ТО Цариброд  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Вредност изграђене туристичке инфраструктуре | Хиљ. РСД |  |  | Извештај о раду ОУ/ТО |
| Број туристичких посета | Број |  |  | Извештај о раду ОУ/ТО |

|  |  |  |  |  |
| --- | --- | --- | --- | --- |
| **МЕРА 3.3.3. Повећање препознатљивости Димитровграда на домаћем и регионалном тржишту** | | | | |
| **Опис:**  Мера подразумева развој и реализацију програма брендирања и позиционирања Димитровграда као јединствене, атрактивне туристичке дестинације у контексту шире јединствене туристичке дестинације „Стара планина” и интензивну промоцију новог туристичког бренда на свим великим туристичким догађајима у земљи и региону. Циљ је сачинити и тржишту презентовати интегрисану и разноврсну туристичку понуду територије Димитровграда базирану на главним адутима као што су гастрономија, авантуризам и културно-историјско наслеђе.  Активности:  - формирање и промоција јединственог туристичког производа   * унапређење и промоција постојећих традиционалних манифестација * креирање локалних тематских рута * брендирање и маркетинг туристичких потенцијала (израда промотивних филмова, промотивне брошуре, интернет портали и друштвене мреже, итд.)   **Врста мере:** институционално-управљачко-организациона  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: ТО Цариброд, Министартсво туризма и омладине, удружења  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број туристичких манифестација подржаних из буџета | Број |  |  | Извештај о раду ОУ |
| Број посетилаца сајмова за промоцију туризма у Димитровграду, годишње | Број |  |  | Извештај о раду ОУ/ТО |

|  |  |  |  |  |
| --- | --- | --- | --- | --- |
| **МЕРА 3.3.4. Едукација пружалаца услуга у сектору туризма** | | | | |
| **Опис:**  Едукација је усмерена на запослене у јавном сектору и у секторима туризма и угоститељства, локалног становништва и власнике и чланове сеоских туристичких домаћинстава, туристичке аниматоре, водиче и представнике на туристичкој дестинацији.  Активности:   * јачање капацитета ТО Цариброд * едукација туристичких водича * стручне и тематске радионице за локалне пружаоце услуга у сектору туризма * подршка код конкурисања за доступна републичка и страна донаторска средства   **Врста мере:** информативно-едукативна  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: физичка и правна лица – власници смештајних објеката, угоститељи, занатлије, локална удружења, ТО Цариброд, РРА Југ, УОПК Пирот  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број организованих семинара, радионица, тренинга за запослене у туризму/пружаоце услуга у туризму | Број | Извештај о раду ОУ/ТО |  | Извештај о раду ОУ/ТО |
| Број полазника семинара, радионица, тренинга за запослене у туризму/пружаоце услуга у туризму | Број | Извештај о раду ОУ/ТО |  | Извештај о раду ОУ/ТО |

|  |  |  |  |  |
| --- | --- | --- | --- | --- |
| **МЕРА 3.3.5. Валоризација културно-историјских и верских туристичких ресурса** | | | | |
| **Опис:**  Мера подразумева израду потребне пројектно-техничке документације и извођење радова на санацији спомен-костурнице Паметник и околног подручја, израду интерактивних презентација постојећих археолошких локалитета и непокретних културних добара  Активности:   * конзервација културне баштине и ревитализација споменика културе * интерактивна презентација постојећих археолошких локалитета и непокретних културних добара * подизање свести о важности културно – историјске баштине * валоризација културно-историјских споменика * обележавање културно-историјских споменика саобраћајно-туристичком сигнализацијом   **Врста мере:** обезбеђење добара и пружање услуга  **Извор финансирања:** интерно и екстерно  **Одговорна страна (носилац мере):** Локална самоуправа  **Други учесници у спровођењу**: Министарство за јавна улагања, Министарство туризма и омладине, Министарство привреде, Завод за заштиту споменика културе, ТО Цариброд  **Период спровођења**: | | | | |
| **Показатељи на нивоу мере** | **Јед.**  **мере** | **Почетна вредност** | **Циљана вредност** | **Извор провере** |
| Број инвестиционих пројеката на споменичком наслеђу којима се унапређује туристичка понуда | Број |  |  | Извештај о раду ОУ/ТО |
| Број инвестиционих пројеката на споменичком наслеђу којима се унапређује туристичка понуда | Број |  |  | Извештај о раду ОУ/ТО |

### XIII ИНСТИТУЦИОНАЛНИ ОКВИР ЗА СПРОВОЂЕЊЕ ПЛАНА РАЗВОЈА ОПШТИНЕ ДИМИТРОВГРАД

Општина Димитровград ће кроз дефинисан механизам улога и одговорности, вршити праћење спровођења и реализације усвојеног Плана развоја општине, а о резултатима овог процеса биће припремани посебни извештаји. Одговорност за реализацију и спровођење програма и Мераа и достизање постављених индикатора имају општинаска управа, тј. надлежна одељења и службе. Општина ће у сам процес спровођења и реализације усвојеног Плана развоја, укључити и друге актере.

Наведени процес састоји се од три следљиве активности, а то су:

* праћење
* вредновање и
* извештавање

Одговорна тела за спровођење горе наведених активности су:

* Општинско веће
* Општинска управа
* Комисија за праћење спровођења Плана развоја општине Димитровград 2023–2029.

Комисију за праћење спровођења Плана развоја општине решењем ће именовати предсдник општине Димитровград, а чиниће је представници општинске управе, ЈУ, ЈП, представници привреде и НВО. Комисија за спровођење Плана развоја општине састајаће се на сваких шест (6) месеци, уз обавезу и чешћег састајања, према одлуци председника општине.

Праћење (мониторинг) реализације програма и пројеката дефинисаних Планом развоја општине је систем прикупљање и обраде података у вези са реализацијом појединих активности у оквиру сваког програма. Сврха прикупљања и обраде података је упоређивање постигнутих резултата у оквиру сваког од програма и пројеката, у односу на планиране резултате.

Праћење се врши континуирано, а за то се користити дефинисани обрасци и базе података које је потребно ажурирати у складу са доступним подацима званичне статистике (секундарни подаци).

Поред секундарних података из званичне статистике, прикупљаће се и примарни подаци, а одговорност за наведену активност имају руководиоци одељења општинске управе, у складу са надлежностима за конкретне податке. Прикупљени подаци се уносе у претходно припремљене обрасце (базе), а одељења самостално могу одлучити о начину прикупљања података (интервју, упитник, анкета и сл.)

Посебно је значајно водити рачуна о јасном дефинисању улога и одговорности у делу прикупљања података, где ће овај посао бити дефинисан као системска активност, а не као једнократни задатак.

Извештавање је активност која се спроводи након завршетка активности прикупљања података, а подразумева припрему шестомесечног и годишњег извештаја о спровођењу Плана развоја општине, у оквиру поступка прописаном за израду извештаја о спровођењу средњорочног плана.

Како је обвезник средњорочног планирања у обавези да прати и анализира напредак у остварењу циљева из средњорочног плана и резултате спроводених мера и активности (на основу остварених вредности показатеља учинка и утрошених средстава). На основу ове анализе обвезници средњорочног планирања до 15. марта текуће године израђују годишњи извештај о спровођењу средњорочног плана и годишњи извештај о учинку програмског буџета за претходну фискалну годину.

Поред годишњег извештаја, општинско веће, истеком сваке треће календарске године од доношења Плана развоја, утврђује предлог извештаја о учинцима спровођења плана развоја, који подноси на усвајање скупштини општине, најкасније у року од шест месеци од истека тог рока. Годишњи извештај о спровођењу Плана развоја општине и Извештај о учинцима спровођења, се објављује на интернет страници општине, најкасније 15 дана од дана усвајања. Након усвајања извештаја о учинцима, Општинско веће и Скупштина општине могу утврдити потребу спровођења ревизије Плана развоја, на основу чега се приступа изради предлога измена и допуна плана развоја. План развоја општине мења се и допуњује у процедури прописаној за његово усвајање.

1. Слика 1 Циљеви одрживог развоја УН преузета је званичног WEB портала Уједињених нација у Републици Србији – [www.serbia.un.org](http://www.serbia.un.org). [↑](#footnote-ref-1)
2. РЗС, књига пописа Старост и пол, 2022. [↑](#footnote-ref-2)
3. Општине и региони у Републици Србији, 2022, РЗС, стр. 21. [↑](#footnote-ref-3)
4. DevInfo база података. [↑](#footnote-ref-4)
5. РСЈП, аналитичко извештајни систем јлс. [↑](#footnote-ref-5)
6. DevInfo база података. [↑](#footnote-ref-6)
7. DevInfo база података. [↑](#footnote-ref-7)
8. DevInfo база података. [↑](#footnote-ref-8)
9. DevInfo база података. [↑](#footnote-ref-9)
10. Општине и региони у Републици Србији, 2022, РЗС, стр. 240. [↑](#footnote-ref-10)
11. Извор:<http://socijalnoukljucivanje.gov.rs/indeks/index.html>Индекс друштвеног развоја пружа могућност поређења квалитета живота по градовима и општинама, који се може сортирати, у зависности од личних приоритета, према шест области: демографија, економска активност, образовање, социјална заштита, здравствена заштита, остали показатељи квалитета живота и друштвене партиципације. [↑](#footnote-ref-11)
12. <http://devinfo.stat.gov.rs/Opstine/libraries/aspx/dataview.aspx>. [↑](#footnote-ref-12)
13. Уредба о утврђивању јединствене листе развијености региона и јединица локалне самоуправе за 2014. год. ("Сл. гласник РС", бр. 104/2014). [↑](#footnote-ref-13)
14. *ЈКП „Регионална депонија Пирот”* је почела са радом у јануару 2013. године и представља заједничко јавно комунално предузеће основано сагласно одредбама Закона о локалној самоуправи, Закона о јавним предузећима и обављању делатности од општег интереса и одредби Међуопштинског споразума о регионалној сарадњи по питању депоновања чврстог комуналног отпада са територије града Пирота и општина Бабушница, Бела Паланка и Димитровград. [↑](#footnote-ref-14)
15. Општине у Србији: Републички завод за статистику, 2010 [↑](#footnote-ref-15)
16. Општине у Србији: Републички завод за статистику, 2010 [↑](#footnote-ref-16)